
Nepaprastiems žmonėms, lydintiems mane per gyvenimą, - 
su meile ir dėkingumu. Jie padėjo man - nepaisant energijos 
vampyrų išpuolių - išsaugoti išorinę ir vidinę šypseną. 


Hamid Peseschkian 

Skiriu energijos vampyrams - tai jie paskatino mane imtis 
šio darbo, taip pat Peteriui Mūlleriui, supažindinusiam su 
sinergijos efektu, Juliai Hintermann ir Monigue R. Siegel, 


pateikusioms svarių minčių. 


Connie Voigt 


Pratarmė 


Susimąstyti apie energijos vampyrus mane paskatino psichoterapi- 
jos konsultacijų patirtis —- dažnas iš mano pacientų ar klientų minė- 
jo sekinančius ir energiją besiglemžiančius žmones. Pastebėjau, kad 
kartais vien pagalvoti apie tokį asmenį pakanka — ir žmogus pasi- 
junta visiškai išsekęs, tuštut tuštutėlis. Taip atsirado apibūdinimas 
„energijos vampyrai . 

Paskui dešimt metų įvairiose šalyse vedžiau seminarus ir moky- 
mus ir ėmiau vis aiškiau suvokti, kad niekam nepavyksta išvengti 
energijos vampyrų, kad (kone) kiekvienas yra nuo jų nukentėjęs. To- 
kių įtampą kurstančių žmonių aptikau ir tarp savo pažįstamų — kaip 
reikiant teko su jais pasiginčyti. 

Vadovaudamasis pozityviąja psichoterapija, bandžiau ieškoti ir 
teigiamų energijos vampyravimo aspektų. Juk neprarandant hu- 
moro gerokai lengviau save stebėti ir apsisaugoti nuo gniuždančio 
energijos vampyrų poveikio ir įtakos. Kiekvienas iš mūsų gali įgusti 
suvaldyti energijos vampyrus ir gyventi vadovaudamasis savo paties 
sprendimais. Tausokite savo energiją — teišeina tai jums ir jūsų arti- 
miesiems į gera. 


Hamid Peseschbkian, Vokietija, Vysbadenas, 2009-yjų vasaris 
Esu žurnalistė, komunikacijos ir žmogiškųjų išteklių vadybos eks- 


pertė, verslo konsultantė, tad tenka susidurti su įvairiais darbo santy- 


kiais, išgirsti įvairių istorijų. Nė nevertindama šių istorijų, galiu pasa- 


kyti, kad mobingas, deja, yra darbo santykių kasdienybė. Man pačiai 
teko patirti mobingą — štai tada ir susimąsčiau, kodėl taip nutiko. 
Gal mano pačios elgesys paskatino kitus imtis mobingo ir paversti 
mane auka? Gal auka pati pasisiūlo persekiotojui? Atsiribodami mes 
kartais galime kaip reikiant susilpninti neigiamą poveikį ir netgi jo 


išsilenkti. Apie tai šioje knygoje ir kalbama. 
Connie Voigt, Ciuricbas, Šveicarija, 2009 vasaris 
Pusę šios knygos sudaro jos autorių apmąstymai ir patirtys — tai, 


su kuo jie susidūrė asmeniškai. Kurie būtent epizodai — tesprendžia 


skaitytojos ir skaitytojai patys. 

Įvadas 


Energijos vampyras — kas tai? Kaip atsirado toks apibūdinimas? 
Kaip energijos vampyras veikia kitus žmones? Kodėl taip svarbu at- 
pažinti jus ir jūsų energiją sekinantį žmogų? 

„Energijos vampyras“ — taip metaforiškai ir drauge supaprastintai 
apibūdinamas žmogus, kuris eikvoja mūsų energiją. Apibūdinimas 
labai taiklus, akimirksniu perprantamas, bet tik neapsigaukite — to- 
kius žmones derėtų vertinti labai rimtai. 

Kiekvienas yra tai patyręs - esama žmonių, su kuriais bendrauda- 
mas jūs jaučiatės emociškai, psichiškai, intelektualiai ir hziškai seki- 
namas. Dažniausiai mes nė nesukame galvos, kodėl jaučiamės (ener- 
giškai) išsekę — tiesiog susitaikome, kad santykiai su mus supančiais 
žmonėmis yra tokie, ir tiek, o nemalonumus suverčiame darbui. Kai 
kurie netgi mano patys esą kalti dėl kylančių neigiamų jausmų. Gy- 
vename laikais, kai stresas tapo kasdienybe, tad vakare jaustis išseku- 
siam yra kone gero tono požymis. Toks, sakytum, saloninis išsekimo 
vertinimas yra saviapgaulė. Juk nuovargį dažnai paskatina gelminis 
emocinis stresas, kurį nejučia sukelia mūsų individuali aplinka. 

Šioje knygoje vadovaujamasi tuo, kad kiekvienam iš mūsų vis ten- 
ka susidurti su energijos glemžikais, arba energijos vampyrais, ir jų 
veikiamiems patirti emocinę įtampą. Vampyrų yra labai įvairių, jie 
pasireiškia kuo įvairiausiais būdais. Pirmoje knygos dalyje pateikda- 
mi tikrų istorijų autoriai išskiria ir apibūdina dvylika vampyrų tipų. 
Visoms situacijoms, kai susiduriame su vampyriškais žmonėmis, 
būdinga tai, kad išeikvojame daugiau energijos, nei įstengiame jos 


atkurti. Vienam energijos vampyras yra viršininkas, projekto vado- 

vas, buvęs partneris, bendradarbis, kitam — tėvai, sutuoktinis arba 
draugė. Kiekvienu iš šių atvejų pateikiamas susidūrimo su tam tikro 
tipo energijos vampyru psichologinis mechanizmas. 

Antroje knygos dalyje pateikiama praktinių patarimų, kaip save 
analizuoti. 4-ame skyriuje pasakojama, kaip atpažinti energijos vam- 
pyrus tarp tų žmonių, su kuriais bendraujame. Pateikiama įvairių 
būdų, kaip atpažinti galimus vampyrus ir vampyriškas situacijas. 

5-ame skyriuje gilinamasi į psichologiją. Kodėl kai kurie žmonės 
tampa mums energijos vampyrais? Kodėl taip perdėtai jautriai rea- 
guojame? Energijos vampyrai dažniausiai įaitrina senas žaizdas ar 
nuoskaudas — jie yra tarsi savotiški katalizatoriai. Energijos vampyro 
„nusikaltimas“ yra tai, kad jam būtina kitų žmonių energija — šitaip 
jis kompensuoja savo energijos stygių. Svarbiausia šiuo atveju yra sa- 
vivertė — ir kaltininkui, ir aukai jos stinga. 

6-ame skyriuje pateikiama psichoterapeuto praktinių patarimų. 
Siūloma įvairių pozityviąja psichoterapija grindžiamų savipagalbos 
būdų. Norintiems dar labiau pasigilinti ir iš anksto pasirūpinti ap- 
sauga siūloma imtis savianalizės. 7-ame skyriuje pateikiama būdų, 
kaip apsisaugoti nuo energijos vampyrų ir įgyti jiems atsparumo. Pa- 
teikiama ir kontrolinių klausimų, padėsiančių išsiaiškinti, kodėl jau- 
čiatės nesavarankiškas, ir apmąstyti savo elgseną. Kiekvienas žmogus 
turėtų siekti tapti kuo savarankiškesnis. 

Galiausiai apie tai, kad energijos vampyrai stengiasi užklupti žmo- 
gų iš netyčių, nepasirengusį išpuoliui. 8-ame skyriuje pateikiami pa- 
vyzdžiai ir būdai turėtų pagelbėti nuginkluoti vampyrus pavienio 
užsipuolimo metu. 9-ame skyriuje publikuojamas testas, kuris padės 
nustatyti, ar siunčiate tam tikrus signalus, skatinančius vampyrus jus 
užsipulti. Kita vertus, spręsdamas šį testą kiekvienas galės išsiaiškinti, 
ar jis pats kitiems nėra energijos vampyras — nors gal kam nors toks 
įtarimas kilo jau ir pirmą dalį skaitant. Kiekvienas iš mūsų gali virsti 


energijos vampyru — nė pats to nežinodamas ir gal nė neketindamas. 

Svarbiausias šios knygos tikslas - padėti aukoms atpažinti ener- 
gijos vampyrus ir pateikti būdų, kaip nuo jų apsisaugoti, nes juk pa- 
keisti kito žmogaus (beveik) neįmanoma. Elgris taip, kad energijos 
vampyrai jums patiems nepakenktų, nėra paprasta, bet vis dėlto įma- 
noma - tai priklauso nuo mūsų pačių. 

Knygoje nė nebandoma teigti, kad keistis turėtų kiti - bergždžios 
viltys. Ji skirta veikiau vienam žmogui - tam, kurį kiekvienas iš mūsų 
pirmiausia turėtų keisti. Tas žmogus esate jūs pats — kiekvienas iš 
mūsų. Nes kada nors vis tiek teks atsiteisti už tai, kad leidžiame 
energijos vampyrams engti mus. Tai mūsų pačių (nesąmoningas) 
pasirinkimas - leisti vienam ar kitam žmogui sekinti mus. Tad tu- 
rime suvokti, kiek daug lemia mūsų pačių apsisprendimas kuriant 
vienokius ar kitokius santykius su bendradarbiais ar su artimaisiais, 
ir pasistengti, kad tie santykiai teiktų teigiamų išgyvenimų. 


Energijos vampyras - kas tai? 


Sveikas yra ne tas žmogus, kuris neturi problemų, o tas, kuris 
įstengia pozityviai jas spręsti. 


Pozityviosios psichoterapijos teiginys 


Ar buvote atsidūrę tokiose situacijose? O gal ką nors panašaus pati- 


riate kasdien? 


1 situacija 

Po atostogų gydytoja Floransa (34-erių) ateina į kliniką pakiliai nu- 
siteikusi. Per atostogas ji puikiai pailsėjo, todėl dabar kupina jėgų 
nekantrauja vėl imtis darbo. Lipant laiptais priešpriešiais ateinanti 
slaugytoja mesteli: „Ko taip šypsotės? Jums taip malonu grįžti į dar- 
ba?“ Po tokių dygių žodžių Floransa akimoju praranda norą dirbti. 


Jaučiasi išsekusi, nieko nebenori, nebent ir vėl eiti atostogų. 


2 situacija 

Kajus (38-erių) nusprendžia rašyti knygą ir papasakoja savo idėją 
draugei. Ši, nė neklausinėjusi kas ir kaip, skeptiškai tarsteli: „Jau pri- 
rašyta tiek knygų apie tai, todėl taviškė turėtų būti kokia nors nepa- 
prasta — keblu bus.“ Ši pastaba atrodo nepagarbi, negana to — gniuž- 
danti. Iš draugės nesulaukus pritarimo, užplūsta įniršis, sumišęs su 


nusivylimu. Po tokio įvertinimo jis jaučiasi išsekęs. O draugė tik ste- 

bisi: „Koks tu jautrus. Aš tik pasakiau, ką manau. Juk visada prašai, 
kad būčiau atvira ir sąžininga. 


3 situacija 

Feličita (24-erių) didmiestyje studijuoja psichologiją. Savaitgaliais 
grįžta pas tėvus į kaimą. Nekantrauja pasipasakoti apie universite- 
tą, apie tai, ką patyrė ir ką apie save pačią sužinojo per seminarus. 
Vos peržengusi slenkstį, pradeda berti naujienas ir kaipmat išgirsta 
tiesmukus mamos žodžius: „Vaike mano, atrodai labai išbalusi ir su- 
nykusi. Ar tu bent laiku pavalgai tame mieste? O koks gi ten oras? 
Ką galvoja, ko nori Feličita, niekam neįdomu. Feličitai dingojas, kad 
tėvams ji nerūpi, jaučiasi sugniuždyta ir koneveikia save, kam ir vėl 


leidosi į kalbas - juk puikiai žinojo, kaip bus. 


Ką darytumėte, jei su jumis elgtųsi taip kaip su Floransa, Kajumi 
ar Feličita? Leiskite paaiškinti, kas čia įvyko. Visais trimis atvejais 
„aukos“ visai nepagrįstai leidžiasi engiamos energijos vampyrų. Tai 
įprastos kasdienės situacijos, kaip įsivaizduojama - menkniekiai. Bet 
kiekvieną kartą, nelygu kokius jausmus man sukelia pats energijos 
vampyras ar jo pastabos, aš atitinkamai (stipriau arba silpniau) re- 
aguoju. 

Kaip ir šie minėtąsias situacijas išgyvenę žmonės, kiekvienas iš 
mūsų turi opių, ilgainiui įaitrintų vietų. Dažniausiai to neįsisąmoni- 
name ar įsivaizduojame, kad šios problemos jau atsikratėme. Energi- 
jos vampyrai akimoju pajunta jautriąsias mūsų vietas ir spusteli „myg- 
tuką. Kiekvieną kartą reaguojame taip pat - metų metus. Bergždžia 
bandyti — tai yra neįmanoma — sustabdyti energijos vampyrą, neleis- 
ti jam spustelėti mygtuko, jei vis dar neįsisągmoninome įsisenėjusių 
savo silpnybių. Pradinė mūsų reakcija — tik apsiginti nuo energijos 
vampyro, pasišnekėti su juo ir, vaizdžiai tariant, atvesti į doros ke- 
lia. Kaip liudija psichoterapeuto patirtis, dažniausiai tai — tuščios 

pastangos. Kaip galėčiau tiems žmonėms, kuriuos matau kiekvieną 
mielą dieną, neleisti išsakyti pastabų? Taigi derėtų išsiaiškinti savo 
paties jautriąsias vietas, padirbėti su jomis arba įgusti suvaldyti savo 
jausmus. Tik šitaip įstengsime atsikratyti aukos nuostatų ir tapti sa- 
varankiškesni. 

Kodėl energijos vampyru tampa slaugytoja, draugė, tėvai? Ar jie 
suvokia, ką daro? Ar jie patys tvirtai jaučiasi? O gal jie yra nepataiso- 
mi priekabos ir pesimistai, vien abejonėmis gyvenantys. Ar energijos 
vampyrai pasitiki savimi? Ar minėtosios trys vampyrų aukos tarp 
žmonių jaučiasi labai nesavarankiškos? Kaip atsitinka, kad energi- 
jos vampyrai taip stipriai veikia kitus žmones ir kodėl jų aukos ne- 
valingai, nė pačios to nenorėdamos suteikia jiems tokią galią? Kaip 
galimoms aukoms atpažinti, kad energijos vampyrai spendžia joms 
spąstus ir manipuliuoja jomis? Kaip apsisaugoti nuo vampyrų ir il- 
gam įgyti „imunitetą ? 

Kiekvienas žmogus siekia būti savarankiškas ir pats spręsti, kam 
naudoti savo energiją ir kiek jos skirti. Energijos vampyras veikia kitų 
žmonių apsisprendimus — paverčia juos priklausomomis būtybėmis. 
Tas, kuris metų metus jaučiasi priklausomas nuo kitų žmonių ar net 
situacijų, ilgainiui praranda gyvenimo džiaugsmą, tampa vis pasy- 
vesnis. Tam tikrais atvejais tokios situacijos gali paskatinti depresiją, 
atsitolinimą nuo savo paties gyvenimo, taip pat ir psichosomatines 
ligas, vangumą. 

Tikras išsilaisvinimas iš energijos vampyro gniaužtų įmanomas 
tik per savirefleksiją, keičiant savo paties nuostatas. Tik perpratę 
mums patiems ir mus supantiems žmonėms būdingus psichologi- 
nius mechanizmus įstengsime suvokti ir nuspręsti, kaip nusikraty- 
ti energijos vampyro. Jei imsimės veiksmų neperpratę šių mecha- 
nizmų, pagerės tik trumpam, paskui vis tiek įkliūsime į kokio kito 
energijos vampyro — o jų tikrai atsiras — pinkles. Nagrinėti, kaip 


dažnai nutinka, reikėtų ne tik „kaltininko, tai yra energijos vam- 

pyro, nuodėmes — svarbiau šiuo atveju aukos elgsena. Perpratę šį 
mechanizmą, galėsime ir patys keistis, kad ir kas būtume - energijos 


vampyras ar jo auka. 


Tas, kuris metų metus jaučiasi priklausomas nuo kitų Žmonių ar 
net situacijų, ilgainiui praranda gyvenimo džiaugsmą, tampa 
vis pasyvesnis. 


Energijos vampyrų tipai 


Užsibrėžęs tikslą apsisprendžia, 
apsisprendęs atgauna ramybę, 
atgavęs ramybę jaučiasi saugus, 
jausdamasis saugus apmąsto, 
apmąstęs patobulina. 


Rytų išmintis 


Energijos vampyrai reiškiasi įvairiais būdais. Kiekvienam jų tipui 
suteiksime tokį vardą, kuris atspindi būdingiausias šio tipo vampy- 
rų savybes, ir trumpai apibūdinsime jų aukas. Energijos vampyrai ir 
vampyrės — yra jų ir vyrų, ir moterų — pasireiškia nevienodai, vieni 
stipriau, kiti silpniau. Kai kurių žmonių elgseną šie apibūdinimai 
visiškai atitinka, bet dažniausiai ryškūs kurio nors vieno vampyrų 
tipo požymiai žmogui nėra būdingi. Yra ir tokių, kuriems tinka įvai- 
rių energijos vampyrų tipų bruožai. Tas pats žmogus, nelygu su kuo 
bendrauja, vienu atveju gali būti vampyras, kitu — pats tapti auka. 
Trumpai tariant, kiekvienas žmogus gali būti ir energijos vampyras, 
ir auka. Mat ir vampyras, ir auka dažniausiai bando kompensuoti 
savivertės stygių. Išsamiau, nuodugniau tai panagrinėsime 6-ame 


skyriuje - „Psichoterapiniame ekskurse“. 

Vampyras Pinklių Rezgėjas 

Šio tipo vampyras per smarkiai pervertina save. Jis nepakenčia 
prieštarų, yra neįžvalgus, despotiškas, jaučiasi esąs nepakeičiamas. 
Dažnas vampyras Pinklių Rezgėjas yra narciziškas. Jei vampyras 
Pinklių Rezgėjas yra viršininkas, labai tikėtina, kad jis engs tuos 
bendradarbius, kurie jam neįtiks. Tie nuolat kentės nuo jo užsipul- 


dinėjimų. 


„Na Taip, Tačiau“ vampyras 

Jo poveikio galia — tai jo reakcija. Bet kurį kito žmogaus sumanymą 
ar pastabą jis palydi dvejone: „Na taip, tačiau... Tokie pirmieji jo žo- 
džiai. Šis energijos vampyras išvardija gausybę priežasčių, kodėl jis 
negalėtų to ar ano pakeisti ar padaryti — kitiems žmonėms tai sukelia 


neigiamų jausmų, vargina juos. 


Depresyvusis energijos vampyras 

Ant jo pečių gula viso pasaulio nelaimės, jis amžinai surukęs, nusi- 
minęs. Jam viskas nepakeliamai sunku, o labiausiai — jo paties būtis. 
Nors laiko turi sočiai, vis tiek ne kažin ką tenuveikia ir negeba bent 
kiek susitvarkyti. Jis telkia dėmesį į save, gyvena vadovaudamasis 
tokia nuostata: man blogai, jūs turite man pagelbėti, skatinti mane, 
drąsinti, teikti man džiaugsmo ir t. t. Jis per dienas galuojasi ir šitaip 


atgraso aplinkinius, gadina jiems nuotaiką. 


Vampyras Paminklų Garbstytojas 

Šio tipo žmogus labai džiaugtųsi, jei viskas liktų po senovei. Jis va- 
dovaujasi tokia nuostata: „Visada taip darėme. Jis nepakenčia poky- 
čių, piestu stoja prieš juos šaukdamas: „Jei būtų įmanomas koks kitas 
geras sprendimas, seniai būčiau jį priėmęs. Paminklų Garbstytojas 
gyvena bandydamas sustabdyti laiką, svarbiausia jam — kad niekas 


nesikeistų. Jo aukos —- kūrybingi žmonės, iškiliausi įmonės darbuo- 

tojai, galbūt būsimieji vadovai. Jų siūlomos naujovės vampyrui - lyg 


žirniai nuo sienos. 


Vampyras Ledo Luitas 

Kam gi nepažįstama tokia scena? Žmona virtuvėje prie stalo 
šniurkščioja: „Tavęs nedomina, tu niekada neišklausai mano proble- 
mų. Vyras, praleidęs jos žodžius pro ausis, tarsteli dabar vesiąs šunį 
pavedžioti. Šis emociškai šaltas vampyras visuomenėje veikiausiai la- 
bai gerbiamas ir vertinamas, tačiau jį domina dalykiniai, ne asmeni- 
niai ryšiai. Savo auką, dažniausiai labai jausmingą, jis palieka likimo 
valiai. 


Vampyras Ignoruotojas 

Įdomiausia tai, kad šis tipas, paklausęs, kaip jums sekasi, visai ne- 
sidomi, ką atsakysite. Jo auka, sakytum, su savim pačia ir kalbasi. 
Vampyras Ignoruotojas ko nors paklausia, jūs jau žiojatės atsakyti, o 
jis, užuot išklausęs, pasisuka į kitą žmogų. Šio tipo vampyrų galimos 
aukos jaučiasi tarsi tuštumoje ir patiki kitiems esančios nuobodžios. 
Vis suka galvą, ką ne taip daro. 


Vampyras Aukštalipys 

Šis vampyras siekia aukštumų — jį traukia tik aukščiausios viršū- 
nės. Taip elgiasi tikėdamasis priblokšti kitus — savo paties vaikus, 
bendradarbius. Jis nuolat siekia to, kas nepasiekiama. Ir jei tik 
pavyksta, jis kaipmat nusivilia. („Tai juk bet kas padarytų. Patys 
niekai.) Nieko nepasiekusieji vampyro Aukštalipio nedomina. Jis 
koneveikia kitus, taip pat ir save, nes nori kilti vis aukštyn, aukštyn 
ir niekad nepasiekia tikslo — tiesiog įveikęs ką, įsmeigia vėliavėlę 
dar aukščiau. Jis niekad nenurimsta, o jo nepasitenkinimu persi- 


ima ir kiti. 

Paslaugusis vampyras 

Perdėtas mandagumas irgi sekina. Šis vampyras niekam nenori 
būti našta, bet kaip tik dėl to ja ir tampa. Jis pasirengęs bet kurią 
akimirką padėti, jis pervertina savo galimybes, tad sukelia kitiems 
tik dar daugiau rūpesčių. Nors pats apie informacines technologijas 
nenusimano, bendradarbio siūlomos pagalbos vis dėlto atsisako ir 
nusiperka pasenusio modelio kompiuterį, o paskui tam bendradar- 
biui tenka ilgai vargti, kol pakeičia šį modelį į naujesnį. Pakviestas 
į restoraną ir paklaustas, ką gersiąs, Paslaugusis tarsteli: „O tu ką? 
Man tas pats. Jį tenka vis kamantinėti... kol galiausiai kas nors kitas 
už jį nusprendžia. Toks amžinas neapsisprendimas kitus žmones 
nepaprastai vargina. 

Vampyras Nosies Kaišiotojas 

Jis vis kiša nosį ten, kur nepridera. Primygtinai lįsdamas į svetimus 
reikalus, jis pats to nenorėdamas kelia sumaištį ir žmonės, įtraukti į, 
tiesą sakant, niekines istorijas, virsta bergždžio jo veiklumo aukomis 
ir patiria gausybę nesusipratimų. Šitaip visur kaišiodamas nosį jis ti- 
kisi sutvarkyti reikalus — tik, deja, išeina atbulai. Dažnai nė nesusivo- 


kiama, kas užvirė šią košę, tad Nosies Kaišiotojo niekas neprikerpa. 


Vampyras Vilkas Ėriuko Kailiu 

Pažiūrėti toks žmogus atrodo draugiškas ir kuklus, o išties jis kaip 
reikiant velnių priėdęs. Tad mes vis apsišauname. Dažnas iš jų yra 
piktas žmogus — tik atrodo bičiuliškas ir paslaugus. Kebliausia tai, 
kad šio tipo vampyrą sunku atpažinti. 


Vampyras „Aš Čia Niekuo Dėtas“ 
Šiam vampyrų tipui priklauso, tarkim, tokie viršininkai, kurie metų 
metus delsia imtis tinkamos strategijos, o paskui, įmonei bankrutuo- 


jant, visas kaltes suverčia kolektyvui. Esą darbuotojai „nepakankamai 

darbo įdėjo, kitaip juk įmonė ir toliau sau gyvuotų. Toks vampyras 
nepripažįsta savo paties trūkumų — jis tiesiog nepajėgia prisiimti at- 


sakomybės ir valdyti padėtį. 


Vampyras Visažinis 

Apie vieną ar kitą dalyką jis neturi nė menkiausios nuovokos, bet 
manosi esąs visažinis. Kad ir kokia sudėtinga būtų situacija, jis visa- 
da žino, ką daryti. Toks gudročius žarstydamas banaliausius patari- 
mus tik žeidžia ir piktina kitus. Skleisdamas savo menamas žinias, jis 
tiesiog ryja savo aukų laiką. O jei kuris neapsikentęs išrėžia, kad šis 
postringauja apie tai, apie ką jokios nuovokos neturi, tokiam žmogui 
gresia ilgam susigadinti santykius su Visažiniu. 


Ar buvote atsidūrę tokiose situacijose? Auka ar vampyras tada bu- 
vote? Jei taip, skaitykite toliau, jei ne — vis tiek paskaitykite. Papasa- 
kosime, kaip galėtumėte ilgam ryžtingai atsiriboti nuo šių energijos 
vampyrų ir netapti jų aukomis. Jums tereikia įgusti elgtis kitaip — 
ir vampyras liausis jus vertinęs kaip galimą auką, kitaip tariant, jis 
nustos jums galios, nes keisti savo paties elgseną jis veikiausiai nėra 
pajėgus. O jei paaiškėtų, kad jūs pats esate energijos vampyras, vis 
tiek siūlyčiau skaityti toliau — kad suprastumėte, kaip jus vertina kiti 
žmonės ir kodėl pasitaiko situacijų, kurių jūs galbūt nė nepastebite. 

Nors psichologai stengėsi išsiaiškinti, kaip energijos vampyras 
geba pajusti galimos aukos silpnąsias vietas, tai taip ir liko paslap- 
tis. Kaip ir meilė iš pirmo žvilgsnio. Todėl susidurti su vampyrais ir 
yra grėsminga. Taigi tokias situacijas ir santykius, gilindamosi į savo 
jausmus ir elgseną, turėtų keisti pačios aukos. 

Paradoksalu, bet energijos vampyrai dažniausiai yra mums artimi 
žmonės. Su auka juos sieja gana glaudūs ryšiai — tai gali būti tie- 
sioginis viršininkas arba šeimos narys. Taigi vampyras yra perpratęs 
šio jausmus ir silpnybes ir gali lengvai juos paveikti. Vampyras yra 

mums artimas žmogus, todėl mes pernelyg jautriai reaguojame į jo 
poelgius ar žodžius - jei tai sakytų ne toks artimas žmogus, veikiau- 
siai praleistume pro ausis. Santykius su energijos vampyru dar labiau 
komplikuoja tai, kad daugumą iš jų sunku būtų palikti - nutraukti 
bet kokius ryšius. Partnerio, vaikų, viršininko, anytos, uošvės ar kai- 
mynų juk vienu moju nepamesi. Tad telieka pasirūpinti savisauga. 

Energijos vampyrų vaizdinys padės išsiugdyti pozityvų požiūrį į 
sudėtingus, nuolat kintančius tarpusavio santykius. Galima teigti, 
kad energijos vampyrai, deja, nė neprašomi, teikia mums greitą ne- 
mokamą pagalbą — skatina savęs pažinimą, greitą analizę. Pas psi- 
choterapeutą tai truktų kelerius metus. Toliau pateikiame istorijų, 
kurių liudininkai buvo šios knygos autoriai. Skaitydami atpažinsite 
daug tokių situacijų, kurias ir patys esate išgyvenę, bet galbūt nieka- 
da jų neanalizavote, nebandėte vertinti. 


Pasakojimai apie dažniausiai 
pasitaikančius energijos vampyrų tipus 


Žmonių pažinimas: teorija ir praktika 


Vienas sumanus, žinių ir išminties ištroškęs jaunuolis, kad ir kaip sunku 

jam būdavo apsiprasti tolimoje svečioje šalyje, išvyko į Egiptą studijuoti 
fizionomikos — veido išraiškos mokslo. Mokslas truko šešerius metus. Jį 
baigęs kuo puikiausiai išlaikė egzaminą. Džiaugsmingai nusiteikęs, ku- 
pinas pasididžiavimo grįžo jis į gimtinę. Ir į kiekvieną sutiktąjį žvelgda- 
vo skvarbiomis fizionomo akimis, o kad žinias labiau įtvirtintų, įdėmiai 
tyrinėdavo kiekvieno priešpriešiais ateinančiojo veidą. 

Kartą jis sutiko vyrą, kurio veido išraiška liudijo šį žmogų turint to- 
kias šešias savybes: pavyduliavimą, pavydą, godulį, gobšumą, šykštumą 
ir šiurkštumą. „O Viešpatie, kokia baisi jo veido išraiška — kaip gyvas 
tokios nesu matęs. Galėsiu pasitikrint savąją teoriją. Vos jam tai dingte- 
lėjo, nepažįstamasis artyn priėjęs bičiuliškai, maloniai ir prielankiai tarė: 
„O šeiche! Diena jau eina vakarop, o iki kito kaimo dar kelio galas. Mano 
trobelė maža ir niūri, bet aš nunešiu ten tave ant rankų. Garbė man būtų, 
jei šią naktį apsistotum pas mane, koks aš laimingas būčiau, jeigu paviešė- 
tum! O keliauninkas tik stebėjosi: „Tai bent! Koks keistas nepažįstama- 
sis, kaip nedera puiki kalba ir bjaurasties iškreiptas veidas. 

Tokia mintis labai baugino, vertė abejoti tuo, ko mokėsi šešerius me- 
tus. Panūdęs sužinoti tiesą, sutiko paviešėt pas nepažįstamąjį. O šis 

mokslinčių pamylėjo arbata, kava, vaisvandeniais, pyragais ir vanden- 
pypke. Nepaprastai jis buvo svečiui malonus, atidos, gero žodžio, pagy- 
rų nepagailėjo. Taip tris dienas ir tris naktis vis nepaleido keliauninko. 
Galiausiai mokslinčius įstengė atsispirti tokiam širdingam vaišingumui 
ir ėmė rengtis į kelionę. 

Atsisveikindamas šeimininkas ištiesė jam voką ir tarė: „O pone! Jūsų 
sąskaita. — „Kokia sąskaita? — nustebęs paklausė mokslinčius. Nely- 
ginant kardą iš makšties ištraukus, dabar išryškėjo tikrasis šeimininko 
veidas. Jis rūsčiai kaktą suraukė ir sumaurojo: „Koks įžūlumas! Ką sau 
manai — gali čia pusti į valias? Manai, už dyką viskas?“ Girdėdamas 
tai mokslinčius kaipmat atsitokėjo ir žodžio netaręs atplėšė voką. Tada 
pamatė, kad tai, ką valgė ir net ko nevalgė, buvo įkainota šimteriopai 
brangiau. Jis neturėjo nė pusės reikalaujamų pinigų. Tad nieko kita nė 
neliko — tik nusėst nuo žirgo ir palikt jį šeimininkui, ir balną dar pridėti 
su visa važta, dar negana —- kelionės drabužius, ir tuos nusimesti. Tada 
jis leidosi į kelią pėsčias. Kas žingsnis tarsi apkerėtas vis lankstydamasis 
ir šaukdamas balsu: „Garbė Tau, Viešpatie, garbė, — nenuėjo perniek 
šešerius metus trukęs mokslas!“ (Pagal Abdu' I-Baba) 


Toliau pateiksime pavyzdžių, rodančių, kaip vieno ar kito tipo ener- 
gijos vampyrai kompensuoja savo trūkumus ir kaip aukos reaguoja 
į jų išpuolius. Aukas — dažniausiai menkos savivertės, permainingo 
būdo, dvejojančius žmones — vampyrai pasirenka, tikriau tariant, iš- 
sirenka iš kitų, nesąmoningai. Galimas aukas jie, sakytum, užuodžia, 
atpažįsta pagal pirmąją reakciją prasidėjus pašnekesiui. Tam tikri 
ženklai rodo, kad auka siunčia nematomus signalus, kuriuos ener- 
gijos vampyras sugauna. Ir jeigu juodu, auka ir vampyras, atitinka 
vienas kitą kaip kirvis kotą, tada jau galima kalbėti apie tikrą auką. 


* Pagal: Der Kaufmann und der Papagei: Fischer Taschenbuch Verlag, Bd. 3300, S. 137/38; 
Copyright S. Fischer Verlag GmbH, Frankfurt am Main, 1979. 

Reikėtų skirti tokius energijos vampyrus, kurie su savo aukomis 
susisaistę kasdieniais ryšiais, tad nuolatos glemžiasi šių, dažniausiai 
savo artimųjų, energiją, ir tokius vampyrus, kurie užsipuola ir sulei- 
džia dantis tik pasitaikius progai — dažniausiai tada, kai samenksta 
žmogaus savikliova (kaip atsitiko, tarkim, gydytojai Floransai ir kny- 


gą sumaniusiam rašyti Kajui). 


ENERGIJOS VAMPYRAI 


Vampyras Pinklių Rezgėjas 


Jei viršininko pinklės smaugia kolektyvą 

Kam gi nėra tekę susidurti su viršininku despotu? Jis — o gal ji — yra 
egocentriškas, amžinai pervertina save, negali pakęsti prieštaravimų, 
viską geriau už kitus išmano, jaučiasi esąs nepakeičiamas. Jis — ver- 
čiau jau tarkim „jis, nes moterų viršininkių vos vieną kitą terastu- 
me — neria savo aukoms kilpą ant kaklo. Siekdamas pripažinimo jis 
vis krauna darbus savo aukoms, o šios iš pradžių nė nejunta, kad 


joms neriama kilpa.„Smaugimas“ prasideda kiek vėliau. 


Pavyzdys 

Nė nepasibeldęs viršininkas įžengia į finansų vadybininko kabinetą 
ir primygtinai reikalauja per dvi dienas parengti išsamią fhnansinę 
ataskaitą — mat būtina pateikti per valdybos posėdį. „Šis darbas — 
pirmiausia, be jokių išlygų, — priduria. Taigi finansų vadybininkas 
atideda į šalį svarbius projektus ir imasi vykdyti viršininko užduotį. 
Po kelių valandų viršininkas vėl įsiveržia pas finansų vadybininką ir 
paklausia, o kaipgi kiti projektai. Finansų vadybininkas pabrėžtinai 
primena, kad dabar jis dirba su skubiąja užduotimi — viršininko pa- 
liepimu rengia finansinę ataskaitą. O viršininkas gaižiai jam atitaria: 
„Tokias pareigas einančiam žmogui derėtų įgusti atlikti vienu metu 
kelis darbus. Po tokios ištarmės vadybininkui nuotaika subjūra visai 
dienai. Jis tramdo įtūžį, stengiasi to neparodyti. Jei tokios situaci- 
jos kartojasi diena po dienos, vadybininkui ilgainiui pradeda grėsti 
psichosomatinės ligos (skrandžio skausmai), jis tampa vangus. Vis 


dažniau ima svarstyti, ar nevertėtų pasiieškoti darbo kitur. 


Kaltininko portretas 
Yra bent dvi vampyro Pinklių Rezgėjo atmainos. Toks vampyras gali 


būti narcisistinė asmenybė, mananti, kad jo reikalai yra svarbesni už 

kitų problemas. Šiam vampyrui stinga empatijos, jis negeba pajus- 
ti kitų žmonių jausmų ir išgyvenimų, bet pats yra perdėtai jautrus 
kritikai. Įprasta jo reakcija į kitų žmonių pastabas — įtūžis ir nuver- 
tinimas. 

Dažnas šio tipo vampyras reikalauja, kad jo pageidavimai būtų 
patenkinti tuoj pat. Visiškai normalu, kai vaikas (tam tikro amžiaus) 
reikalauja tuoj pat vykdyti jo pageidavimą ar norą („Aš dabar, tuoj 
pat, noriu gerti. „Bet aš dabar noriu į tualetą. Negaliu penkių mi- 
nučių palaukti. ) Deja, kartais taip nutinka ir suaugusiesiems. Virši- 
ninkas pasikviečia darbuotoją ir liepia nedelsiant imtis kokio darbo, 
nors kuo ramiausiai galėtų visa tai išdėstyti po valandos vyksiančia- 
me pasitarime. Kitas piktinasi dėl to, kad skambina telefonu, o žmo- 
gus neatsiliepia — kaip tik dabar, kai jam šitaip reikia. Toks vampyro 
elgesys labai slegia auką. 


Aukos portretas 

Vampyro Pinklių Rezgėjo aukoms būtinas nuolatinis kitų pripažini- 
mas, dėl nesėkmių jos linkusios kaltinti tik save. Jos vis stengiasi įtik- 
ti vampyrui Pinklių Rezgėjui, jų, kaip ir vampyro, savivertė menka. 
Daugelis iš jų vampyrą idealizuoja — nė nesuvokdamos, kad energijos 


vampyras dėl menkos savivertės ir pats jaučiasi nesaugus. 


Psichologinis mechanizmas 

Engėjui, šiuo atveju — viršininkui, atrodo, kad viskas vyksta per lėtai. 
Pavaldiniams niekaip nepavyksta įtikti — ar šiaip, ar taip jiems vis 
tiek užneriama kilpa. Bendradarbiai nukenčia dėl vampyro Pinklių 
Rezgėjo esminio nepasitikėjimo kitų žmonių gebėjimais — kaip tik 
tai liudija menką energijos vampyro savivertę. Jis pats gerai jaučiasi 
tik tada, kai nuvertina kitus. Čia tiktų sūpuoklių vaikų žaidimo aikš- 
telėje vaizdinys — kai kitas apačioje, aš iškilęs į viršų. Nuvertinda- 
mas kitus padidinu savo paties vertę, tiesa, gan neilgam. O kadangi 

nepasikliauti kitų gebėjimais dažniausiai nėra jokio tikro pagrindo, 
vampyras Pinklių Rezgėjas gali stvertis ir fantazijų — pradėti viską 
sieti vien su savo asmeniu, įtikėti, neva jo atžvilgiu visi priešiškai nu- 


siteikę, visi tik ir nori jam pakenkti, 


Abu partneriai rezga vienas kitam pinkles 

Vampyrai Pinklių Rezgėjai su „saviškiais mielai užmezga ir asmeni- 
nius ryšius —. mat pomėgis užsipuldinėti vienam kitą jiems gali atro- 
dyti patrauklus. Jie meta vienas kitam iššūkį - mezgantis santykiams 
tai tik pakursto ir sustiprina potraukį. Bet vos tik išryškėja fronto 
linijos, prasideda kova dėl valdžios. Vertėtų priminti: psichologijos 
požiūriu kone visos žmonių tarpusavio santykių problemos kyla dėl 
trijų dalykų — meilės, valdžios ir pinigų. Valdžia, kaip rodo toliau 
pateikiamas pavyzdys, daug lemia, tad įgyti ją labai svarbu. 


Pavyzdys 

Štefanas V. ir Štefani B. kartu gyvena devynerius metus. Bet jau dve- 
ji metai jų santykiai tėra formalūs, vien „tarnybiniai. Abiem sekasi 
gerai, abu yra kovingi. Jie nė nepagalvoja, kad neišsiskiria tik todėl, 
kad ir toliau galėtų reikalauti vienas iš kito dėmesio ir svajoti apie 
pribloškiančią sėkmę. Savo problemas jie laiko išskirtinėmis, būdin- 
gomis tik ypatingiems žmonėms — tokiems kaip jie. Pripažinimas 
Jiems reikalingas nepalyginti labiau negu kitiems žmonėms, tad jie 
vis stengiasi įgyti kuo daugiau valdžios. Pasakodamiesi apie savo sėk- 
mes, jie pelno kitų žmonių dėmesį ir susižavėjimą. Juodu visą laiką 
gretina savo ir partnerio pasiekimus — jiems būtina be paliovos ma- 
tuotis ir rungtyniauti tarpusavy. Abu jie labai pavydūs. Tad Štefanas 
savo meilužei Sandrai Z. pareiškia uždirbąs daug daugiau pinigų nei 
Štefani, nors ši ir yra daugiau pasiekusi. „Aš, kaip konsultantas, turiu 
kur kas daugiau veiksmų laisvės ir galimybių nei ji, - puikuodamasis 
sako Štefanas. 


34 


PASAKOJIMAI APIE DAŽNIAUSIAI PASITAIKANČIUS ENERGIJOS VAMPYRŲ TIPUS 


Aukos ir kaltininko portretas 

Abu jie linkę konkuruoti, tai yra svarbiausia jiems — pasiekti tikslą, 
įvykdyti tai, ką užsibrėžę. Ir vienas, ir kitas pervertina savo gebėji- 
mus. Abu yra garbėtroškos, juos traukia tokie pat kaip jie stiprūs 
žmonės, jie vis nesiliauja tarpusavy varžęsi. 


Psichologinis mechanizmas 

Abiem šiems vampyrams, nors jie to ir nepripažįsta, būdinga menka 
savivertė. Abu jie yra ir kovos dėl valdžios kurstytojai, ir savo prieši- 
ninko aukos. Jie išsunkia vienas kitą. 


Vampyro Pinklių Rezgėjo priešnuodis 

Jei suvokėte, kad jums artimas žmogus yra narcisistinė 
asmenybė, tai yra kad jam vis negana kitų pripažinimo ir kad vis 
tiek jam niekaip nejtiksite, verčiau jau ir nevarkite. Įvertinkite 
savo stiprybes ir gebėjimus ir nesiveldamas į jokius išvedžiojimus 
leiskite pro ausis jo reikalavimus. 

„Na Taip, Tačiau“ vampyras 


Pavaldiniai dilina viršininko nervus 

Tarkim, esate projekto vadovas, vadovaujate 20 žmonių grupei. Ką 
tik ėmėtės naujo projekto, esate pakiliai nusiteikęs, kupinas jėgų — ir 
sužinote, kad du bendradarbiai nenori dalyvauti projekte. Jūs esate 
racionaliai mąstantis, aiškių rezultatų siekiantis projekto vadovas, 
tad nesuvokiate, kas gi tiedviem nutiko — juk smulkiai išdėstėte pla- 
ną, patikslindamas net menkiausias detales. Jums tikras galvosūkis, 
kodėl gi tuodu vis reiškia abejones dėl savo dalyvavimo šiame projek- 
te ir apskritai dėl paties projekto. 


Pašnekesių pavyzdžiai 
Projekto vadovas (pirmam) bendradarbiui: „Pone J., manau, turėtu- 
mėte vadovauti informacinių technologijų padaliniui. Juk turite so- 
čiai patirties, tad nusipelnėte paaukštinimo. 

Ponas J.: „Na taip, tačiau apie paramą ne kažin ką tenutuokiu. O 
ką gi aš darysiu, jei reikalai pakryps į bloga? Ir apskritai, manau, per- 
nelyg rizikinga imtis šio projekto. 


Akivaizdu, projekto vadovas pervertino šį bendradarbį — tiesiog jis 
nieko nežinojo apie šio emocines nuostatas. 

Maža to, vadovui teko pasirūpinti ir naująja asistente — mat jos 
pirmtakė čia jau nedirbo, tad ir darbų naujokei perduoti negalėjo. 

Projekto vadovas (antrai) bendradarbei: „Ponia A., ką tik pradėjote 
darbą mūsų grupėje, bet, tikiuosi, neisite pas mane kiekvieno mažmo- 
žio tikslintis. Nenorėčiau gaišti laiko, juolab jums rūpimi dalykai nėra 
tokie sudėtingi, kad neįstengtumėte spręsti pati, savarankiškai. 

Ponia A.: „Na taip, tačiau aš čia naujokė, man reikėtų išsiklausi- 
nėti visko ir pasitikslinti su jumis. Įsivažiuoti visada užtrunka, tad 


pradedančiajam derėtų įskaičiuoti ir viršvalandžių. 

Projekto vadovas sąmatoje jokių viršvalandžių nebuvo numatęs, jo 
manymu, jų nė nereikia. Dabar, vos tik pamačius ponią A., jam ran- 
kos kaipmat nusvyra. Persimetęs su ja žodžiu kitu, jaučiasi visiškai 
išsunktas ir iš paskutiniųjų stengiasi neprarasti savitvardos. Materia- 
lios paskatos ar pagyrimai ponią A. labai trumpai tepamalonina - vos 
apsisukusi ji ir vėl įninka kamantinėti. Iš pradžių projekto vadovas 
nemenkai stengėsi, manė, supažindins ponią A. su darbu, o paskui 
ji jau kaip reikiant įsitrauks. Bet tas amžinas jos nepatiklumas, tos 
nuolatinės dvejonės „na taip, tačiau“ — visa tai ne tik į pasiutimą varė, 


bet ir vertė pasijusti bejėgį. 


Kaltininko portretas. Ponas J. 

Šiam „Na Taip, Tačiau“ energijos vampyrui bet kokia galimybė ar 
proga tampa problema, nė nepradėjęs dirbti jis jau būgštauja ne- 
įstengsiąs įvykdyti keliamų reikalavimų. Pareigų paaukštinimo jis 
atsisako baimindamasis, kad tada iš jo bus daugiau tikimasi, be to, ir 
atsakomybę teks prisiimti. Tai tikra pilka pelytė. Svarbius sprendi- 
mus jis leidžia priimti kitiems, nuolatos pritaria kitiems — net tada, 
kai mano šiuos esant neteisius, - vis baimindamasis, kad tik jo ne- 
atstumtų. Nuolatinė jo baimė ir nepatiklumas akivaizdžių rezultatų 
siekiančius bendradarbius — šiuo atveju projekto vadovą — varo į pa- 


siutimą. 


Kaltininko portretas. Ponia A. 

Šiai „Na Taip, Tačiau“ energijos vampyrei taip pat sunku priimti 
sprendimus, o gal ji to nė negeba. Ji be paliovos klausinėja patarimo, 
yra linkusi pritarti kitiems, kiekvienas jos veiksmas — nelyginant vė- 
liavos plastėjimas vėjyje. Šiai moteriai nebūdinga asmeninė iniciaty- 
va ir veiklumas. Tai ji paliudija nuolatos klausinėdama: „Ką turėčiau 
daryti? Kiek laiko skiriama darbui perimti? Į ką kreiptis, jei kiltų 


klausimų?“ Ją reikia nuolat girti ir tikinti. Ji atrodo, o ir jaučiasi, esan- 

ti bejėgė, daro daugybę klaidų, yra nemotyvuota, nesavarankiška, ją 
žeidžia kritika, kitų nepritarimas. 


Aukos portretas 

Tokių vampyrų aukos yra aiškių tikslų ir rezultatų siekiantys žmo- 
nės — aktyviai besiimantys darbų, problemų sprendimo. To jie tiki- 
si ir iš kitų. Tai vadovo tipas. Tokiems žmonėms nėra neįvykdomų 
darbų, skatinami ambicijų jie tikisi viską įveiksią — kaip tik dėl to jie 
dažnai patiria stresą. O toks stabdys kaip „Na Taip, Tačiau“ vampy- 
ras stresą dar labiau sustiprina. Vadovo tipo Žmonės ir patys neretai 
tampa vampyrais. Mat dėmesį jie sutelkia į tikslą — apie kitų žmonių 
silpnybes ir visa kita jie nemąsto. Be to, tokie žmonės ne itin pasižy- 
mi gebėjimu bendrauti. Dažnas iš jų, pradėjęs vadovauti personalui, 
prieina liepto galą. Tada nebegelbsti jo gebėjimas telkti veiksmus į 
galutinį tikslą — jis taip ir neįgunda suvaldyti proceso. 


Psichologinis mechanizmas 

Menka „Na Taip, Tačiau vampyro savivertė skatina auką imtis glo- 
bos. Toks žmogus jaučiasi lyg animatorius, kuriam privalu savo glo- 
botinį motyvuoti, skatinti, įkvėpti. Šių vampyrų aukos yra veiklūs 
žmonės — jie sočiai turi darbo, tad „Na Taip, Tačiau vampyro triū- 
sinėjimas juos vargina ir sukelia dar didesnį stresą, ir jie stengiasi jo 


išvengti. 


„Na Taip, Tačiau“ vampyro priešnuodis 

Susiklosčius tokiems santykiams, labai pravartu prisiminti 
posakį ,„Protingesnis nutylės". Ypač daug jėgų išeikvojame tada, 
kai su „Na Taip, Tačiau“ vampyru „einame ant peilių“, tai yra kai 
vis dar tikimės, kad protingai pakalbėję įstengsime jį pakeisti. 
Kartais metų metais, dešimtmečiais tikiname - bergždžiai. 

Nustokite tai darę, be jokios graužaties nustokite. Pasiryžkite 
pagaliau - tuščias reikalas eikvoti jėgas tiems Žmonėms, kurie 
to nevertina. Nesileiskite į svarstymus „Na taip, tačiau..“ - tiesiog 


konstatuokite: „Yra taip., „Dėkui už pastabą, vis dėlto mums teks 
šį darbą baigti. Arba tiesiog - „Ačiū“ Ir toliau dirbkite savo darbą. 

Depresyvusis vampyras 


Viršininkas - depresyvus konsultantas 

Nors šio žmogaus pečius, vaizdžiai tariant, slegia viso pasaulio rū- 
pesčiai, jis pats taip tvirtai įkimba į savo artimųjų pečius ir su tokia 
sunkio jėga, kad šie nebegali arba nebenori jo daugiau pakęsti tiesio- 
gine šio žodžio prasme. 

Darbe tokie žmonės be paliovos dūsauja, nors jų stalas ir nelūžta 
nuo darbų. Juos erzina kiekvienas mažmožis: bendradarbė, su kuria 
prasilenkė eidamas prie dauginimo aparato, — ši mat bičiuliškai jam 
„sveikas“ mestelėjo; vis nesiliaujantis kosėti bendradarbis - jau kuris 
mėnuo erdviame biure vis netyla jo krenkštimas. 

Depresyviojo vampyro bendradarbiai negalėtų aiškiai pasakyti, ar 
jis amžinai toks susigraužęs dėl to, kad jam vis kas nors nemalonaus 
nutinka, o gal jis tiesiog nuotaikos žmogus. Jo paklausius — vis kas 
nors kitas, ne jis, kaltas. Ko gi ta bendradarbė, kai jis ėjo prie daugini- 
mo aparato, šlameno pro šalį. Nederėtų trikdyti, kai žmogui širdper- 
ša — juk bendradarbiai patys turėtų susivokti. Bet ne, jiems nė mo- 
tais. Šitaip mąstydamas Depresyvusis energijos vampyras įtiki, kad 
jei viskas klojasi ne taip, kaip jis tikisi, — vadinasi, visi prieš jį susi- 
mokė, tai yra jis mano, kad bendradarbė tyčia, jį paerzinti norėdama, 
koridoriuje pasuko tiesiai pro jį. Šio vampyro depresiją paskatina tai, 
kad visą dėmesį jis sutelkęs į savo paties asmenį. 

Ne ką paprasčiau santykiai klostosi su viršininku Depresyviuoju 
vampyru. Pateikiame vienos redakcijos istoriją. 

Prieš trejus metus Kuncas tapo verslo žurnalo vyriausiuoju redak- 
toriumi. Jis vadovauja dviem bendradarbėms, iš kurių viena čia dir- 
bo dar prieš jam ateinant. Tai Astrida — bendradarbė, kuri nuo pat 
pradžių nereiškė jam palankumo. Juodu beveik nebendrauja. Viena 
vertus, dėl to, kad ne kažin ką teturi vienas kiram pasakyti, kita ver- 

tus, dėl to, kad tiesiog nesusišneka. Ne kažin koks derinys — gerų 
darbo santykių taip nesukursi. Bet nė vienas neieško išeities. Kuncas 
ir Astrida ir toliau atkakliai tyli. Taip lig pat tos dienos, kai kartą po- 
ilsiaudamas Azijoje Kuncas nusprendė šią darbuotoją atleisti. 

Bet ta ožka - taip jis ją apibūdino kitai redakcijos darbuotojai — 
vienu moju sužlugdė visus jo planus: kol jo nebuvo, ji apsiskelbė 
redakcijai besilaukianti. Ta žinia tik grįžusį iš atostogų Kuncą iš- 
mušė iš vėžių. Jis kone įsitikinęs, kad pastojo ji vien jam kerštau- 
dama.,„Juk pastojo kaip tik dabar, sužinojusi, kad jis ketina mest ją 
lauk, - šitaip tikėjosi išsaugosianti darbą, —- bėdojo jis kitai ben- 
dradarbei. Ši netikėjo savo ausimis. Negi viršininkas mano, kad 
darbuotoja vien dėl jo ryžosi tokiam žingsniui —- gimdyti, vien dėl 
jo nustojo saugotis? 

Akivaizdu, Kuncui, liaudiškai tariant, persekiojimo manija. Net 
kai bendradarbiai iš mandagumo paklausia, ką gi veikiąs per tas dvi 
pietų valandas, jis tik purkšteli, kad tai jo asmeninis reikalas. Regis, 
tas ne darbe praleistas laikas ne itin daug džiaugsmo jam teikia. 
Jis niekad nesišypso — nei prieš pietų pertrauką, nei po jos. Net ir 
tada, kai visi kvatoja iš vykusio sąmojo, jo veidą retai tenušviečia 
šypsena. 

Tokie žmonės kaip Kuncas neigiamai veikia bendradarbius. Daž- 
nas iš jų, nuogąstaudamas, kad jam pačiam kiti gali pakenkti, pats 
pradeda už akių prastai apie kitus kalbėti. Tai daro norėdamas už- 
bėgti kitiems už akių. Depresyvieji energijos vampyrai menkai tepa- 
sitiki savo jėgomis, tad dažnu atveju, nors iš tiesų tokie nėra, atrodo 
arogantiški. Kuncas, nors nuolat tai neigia, atrodo pasipūtęs — šitaip 
jis bando nuslėpti savo frustraciją. Bet iš to nieko gero — per tą jo 
valdingumą viskas, ypač santykiai su bendradarbėmis, tik dar labiau 
blogėja. Savo svarbą jis ypač pabrėžia per posėdžius ir bendrus susi- 
tikimus. Jis kišasi į svetimus reikalus, pajutęs konkurentą - tikriau 
tariant, baimę, kad kas nors kitas galėtų ką nors padaryti geriau, — 

pradeda žmogų pertraukinėti. Tad nieko keista, kad Kuncui kyla 
problemų su stipriomis moterimis. Jos menkina jo svarbą, o šiai su- 
sikurti jis tiek daug jėgų išeikvojo. Jis slapta pavydi tiems bendradar- 
biams, o ypač bendradarbėms, kuriems puikiai sekasi. O šie retai tai 
perpranta, nes jo elgesys įrodo vien tik aroganciją. Tad šis energijos 
vampyras, saistomas frustracijos, baimės ir pavydo, engia visą kolek- 
tyvą ir dar stebisi, kodėl darbuotojai vis labiau praranda motyvaciją. 
Bet Kuncas niekada nepripažintų, kad pavaldinių motyvacija sumen- 
ko kaip tik dėl jo kaltės. Į niūrias mintis įnikę žmonės dėl problemų 
pratę kaltinti kitus. Tad Kuncas pasireiškia ir kaip „Aš Čia Niekuo 
Dėtas' vampyras. Kai žurnale ar jo interneto tinklaraštyje praslys- 
ta koks netikslumas, Kuncas niekada to nepripažįsta — jis nepajėgia 
pripažinti klydęs. Kolektyvo labui jis nieku gyvu negali prisiimti at- 
sakomybės už kitus — jis pernelyg susirūpinęs savimi pačiu. Kuncą 
smaugia jo paties trūkumai. Išsilaisvinti iš šių gniaužtų įmanoma tik 
ėmusis savistabos. 


Depresyvus verslininkas 

„Mūsų darbas darniai vyksta tik tada, kai viršininko nėra, — sako 
Taunuso vidutinio dydžio konsultavimo įmonės darbuotojai. Kai 
viršininkas išeina, įsivyrauja ramybė ir žmonės netrikdomi gali sau 
dirbti. „Ar galite trumpam užeiti pas mane? — nervingai šūkčioja jis 
per dienas iš savo kabineto. Tokie bakinimai visus veikia — atitrau- 
kia nuo darbo, blaško dėmesį, žmonės jaučiasi lyg pastumdėliai pono 
tarnai. Bet blogiausia, kad suerzinti jį bet kas galėtų. Jis vis perkra- 
tinėja neigiamus dalykus: ta sutartis neįvykdyta, o štai tokią konsul- 
tavimo naujovę jis vertinąs visiškai neigiamai. O pagirti ar įvertinti 
kokį darbuotoją — tai jau būtų prabanga. Tokios prabangos jie never- 
ti. Be to, ir konsultantų kaita įmonėje pernelyg didelė. „Vos tik ateina 
koks naujas darbuotojas, žiūrėk, viršininkas jau ir keiksnoja jį. Kaip 
ir kiekvieną iš mūsų, — sako vienas iš buvusių darbuotojų. Geros 

atmosferos skleisdamas paskalas tikrai nesukursi, darnaus kolektyvo 
nesubursi — ne tik dėl to, kad naujokai čia kojų nespėja apšilti, o ir 
dėl to, kad niekas čia negali niekuo pasikliauti. 

Buvęs šios įmonės darbuotojas Simonas prisimena vieną pokalbį 
siekiant pritraukti klientą. Jame dalyvavo jis pats, viršininkas ir ga- 
limas klientas amerikietis. „Džefas Goldšteinas, verslininkas, Har- 
vardo profesorius, besišnekučiuojant paklausė manęs, kaip būsimo- 
jo bendradarbio, kokių iššūkių esu patyręs asmeniniame gyvenime. 
Klausimas man pasirodė neįprastas, bet įdomus - tai liudijo, kad šis 
galimas klientas domisi mano gyvenimu, taip pat ir tai, kad mudu 
suprantame vienas kitą, - pasakojo Simonas. O kai po šio pokalbio 
su Goldšteinu praėjo trys dienos, viršininkas Simonui pasakė, kad 
užsakymas atiteko didesnei įmonei — jų konkurentei. Šis pralaimėji- 
mas — taip jis tai pavadino — nepaprastai jį siutino. Jis buvo visiškai 
įsitikinęs, kad tai Simonas dėl to kaltas, bet tiesiai to nepasakė. Ne- 
gana to, vis lindo prie Simono ir klausinėjo įvairiausių dalykų. Šitaip 
neįprastai stengėsi parodyti, kad ne kas kitas, o Simonas dėl to yra 
kaltas. Kai Simonas paklausė, ar viršininkas manąs, kad tai jis dėl to 
praradimo kaltas, šis atsimosavo: „Ne, ne.“ 

O Simonui buvo aišku, kad čia esama ir objektyvių priežasčių: jų 
konkurentė, įmonė, gerokai didesnė nei jų, turi daugiau patirties su- 
darant tarptautinius sandorius, todėl jai ir atiteko šis užsakymas. 

Viršininko įsitikinimas „kalti visi kiti, kaip apgailestaudamas 
pastebėjo Simonas, kaskart vis stiprėjo, jį graužė vis niūresnės min- 
tys — „viskas blogai, „nieko čia nepadarysi . Įmonėje prie viršinin- 
ko kabineto stovėjo simbolinė skulptūra - juodas, pilkšva patina 
apsitraukęs natūralaus dydžio erelis. „Šis erelis visus baugino, ties 
juo kas antras einantis pas viršininką suklupdavo. Kaskart eidamas 
pro jį nejuokais išsigąsdavau ', — lig šiol gyvai prisimena Simonas. — 
Ši skulptūra kėlė šiurpą, ji, kaip ir viršininkas, dvelkė tamsuma, 
atskirtimi. 

Apie žavesį ar sąmojį čia neverta nė kalbėti — šis viršininkas, De- 
presyvusis energijos vampyras, tarytum pats yra savo paties įstaigos 
simbolis. Juk net klestėjimo laikais būdavo metų, kai jo įmonės apy- 
varta sumažėdavo perpus. Jo įmonės ekonominės prognozės visada 
buvo tik neigiamos. Bendradarbiams sunku suprasti, kas gi jam išties 
kelia depresiją. Simono manymu, į septintą dešimtį įžengęs žmogus 
veikiausiai norėtų atsisakyti vadovavimo verslo įmonei, bet jis to ne- 
gali padaryti, ir tai lemia destruktyvią elgseną. Tarkim, kartais per 
posėdį jis nei iš šio, nei iš to užsiplieskia pykčiu ir mestelėjęs: „Ne- 
galiu daugiau klausytis, — išbėga iš kabineto. Nors bendradarbiai 
jokios dingsties tokiam pykčio proveržiui ar tokiai darbą trikdančiai 
elgsenai nedavė. Jis naikina, veikiausiai nesąmoningai, tai, ką kles- 
tėjimo laikais pats buvo sukūręs — ir tik dėl to, kad jo ego priešinasi 
dalytis sėkme su kitais ir siekti dar daugiau. 


Kaltininko portretas 

Daugeliui labai ilgame procese dalyvaujančių žmonių kyla grėsmė 
išgyventi depresiją, tik kai kuriems iš jų — trumpai. Ypač grėsminga 
lėtinė depresija — ją įveikti gerokai sunkiau. Lemtinga depresyvie- 
siems energijos vampyrams yra tai, kad aplinkiniai, taigi ir aukos, 
nesuvokia, kad šie išgyvena depresiją. Aukos teįžvelgia paviršinius 
dalykus — aroganciją, kurią iš tiesų paskatina frustracija. Nuogąs- 
tauti pradedama gerokai vėliau, jei apskritai pradedama, — kai ko- 
lektyvas liaujasi kovoti, kai savisaugos sumetimais ar išgyvendamos 


frustraciją kai kurios aukos jau būna sudėjusios ginklus. 


Aukos portretas 

Niekam nepavyksta išvengti prastos nuotaikos. Joks kitas energijos 
vampyras neįstengtų atsilaikyti prieš Depresyvųjį vampyrą. Šis gali 
sugadinti nuotaiką bet kam. Todėl labai svarbu susikurti priešnuodį. 

Depresyviojo vampyro priešnuodis 

Pasistenkite išsiaiškinti. Pagalvokite, kas gi šį vampyrą prastai 
nuteikia. Pasistenkite tai išsiaiškinti kalbėdamiesi su juo. Nebus 
sunku - tai tik paglostys vampyro savimeilę, pamalonins ir 
suteiks jam daugiau pasitikėjimo savimi. Net tuomet, jei prireiktų 
nemenkų vidinių pastangų, - juk labai tikėtina, kad vampyras ir 
apie jus yra prišnekėjęs blogybių, - vis tiek pamėginkite įveikti 
savo priešiškumą. Jei ilgai ir kantriai megsite ryšį, pelnysite 
vampyro pasitikėjimą ir įstengsite jam padėti. Tai ir yra pats 
geriausias, nors daug jėgų ir energijos reikalaujantis priešnuodis, 
konstruktyviausias būdas priversti šį Žmogų liautis kenkus 
kitiems ir sau pačiam. 


ENERGIJOS VAMPYRAI 


Vampyras Paminklų Garbstytojas 


Paralyžiuojantis tėvų garbstymas 


Pavyzdys 

„Vaike, mes žinome, kad darai tai, kas tau patinka, bet tavim dėti 
nevyktume metams į užsienį, - sakydama tai dukrai Taniai, mama 
Marta nutaiso priekaištingą, susirūpinimo persmelktą miną. Žvelg- 
dama mamai į akis, Tania ir vėl kaip reikiant susierzina, Jaučia- 
si spraudžiama į kampą ir nuogąstauja — jei vis dėlto neatsisakytų 
savo sumanymo, kiltų baisus šeimyninis barnis. Tėvas Viktoras tai 
išgirdęs pagrasina: „Išvyksi metams į Prancūziją — liausiuosi su ta- 
vim kalbėjęs“. Štai taip pareiškia tėvas. Kaip ir dauguma jos amžiaus 
žmonių, Tania išgyvena dvejopus jausmus: jaučiasi — vaikystėje ir pa- 
auglystėje taip dažnai būna — priklausoma nuo tėvų, bet drauge vis 
stiprėja noras pačiai tvarkytis savo gyvenimą. 


Kaltininko portretas 

Dauguma tėvų, kurie vaikams nori įteigti savo pačių puoselėtas senas 
geras, patikimas vertybes, priklauso kartai, išaugusiai po Antrojo pa- 
saulinio karo. Jų pačių vaikystę temdė karo baisybės — kai kurie iš jų, 
dabar jau septyniasdešimtmečiai, lig šiol sapnuoja antskrydžius ir ligi 
pamatų sugriautus miestus. Tad natūralu, kad labiau nei kiti žmonės 
Jie siekia užsitikrinti saugumą. Per psichoterapijos seansus tai liudija 
pašnekesiai apie namo pirkimą, namo statybą, finansinį stabilumą, 
palikimą, baimę keisti darbą ir neryžtingumą, baimę nukrypti nuo 
„pagrindinės linijos“ ir imtis ko nors neįprasta. Bet tėvai juk nesuvo- 
kia, kad vėlesnių kartų saugumo sampratą formavo kitokie dalykai — 
ne tokie skausmingi, kad jauni žmonės labiau linkę eksperimentuoti, 
siekdami profesinės brandos, daryti studijų pertraukas. 

Aukos portretas 

"Tėvų valiai privalantys paklusti jauni žmonės jaučiasi nesavarankiški. 
Svarbu tai, ar tokią nuostatą jie išlaikys visą gyvenimą, ar vėliau vis 
dėlto įgus rinktis patys. Yra žmonių, kurie taip ir neįgunda spręsti 
patys. Jie taip ir lieka aukos — vis mano, kad dėl visko (nevalingai) 
kalti jų tėvai. Ilgainiui negebėjimas apsispręsti pasireiškia visur, net ir 
per mažmožius — pradedant drabužių pirkimu, baigiant persikraus- 
tymu ar santuoka. Tokie žmonės apsisprendžia tik tada, kai sulaukia 
kitų pritarimo. 


Psichologinis mechanizmas 

Vampyras Paminklų Garbstytojas nenori nieko keisti — jis laiko- 
si įsitvėręs to, kas išbandyta, ir tikisi įpiršti savo nuomonę kitiems, 
blogiausiais atvejais, kaip Tanios tėvas, netgi grasindamas. Aukas šie 
tiesmuki grasinimai paralyžiuoja — taip jos „apsaugomos“ Tokioje 
šeimoje augantys vaikai, o vėliau ir jaunuoliai ne kažin kokią patirtį 
teįgyja, nes čia vadovaujamasi taisykle: „Atsargiai, vaike mano, dar 
kas atsitiks. Tiesą sakant, tai prasideda dar smėlio dėžėje, tas pats ir 
dviratį pradėjus minti, galiausiai net ir kuriant tarpusavio santykius. 
(„Atsargiai, nes teks dar labiau gailėtis, jei ji tave paliks“) Šių žmonių 
savivertė labai menka, tai priklausomos, nelabai savimi pasitikinčios 
asmenybės. Jiems būtina pasitikrinti, ar tai neišeis į bloga, ar visi tam 
pritaria — tik po to jie imasi veiksmų. Apie kūrybingumą, spontaniš- 


kumą ir naujoves šiuo atveju negali būti nė kalbos. 

Palikimo perdavimo sąstingis 

Pavyzdys 

Fricui K. dabar septyniasdešimt vieneri. Šeštajame XX a. dešimtme- 
tyje jis pradėjo ir sėkmingai plėtojo šeimos verslą. Pradėjo nuo mažo 


kredito — dabar su tokiu kapitalu įsteigęs įmonę toli nenueitum. 

Jo vyresnysis sūnus Romanas (45-erių), norėdamas padėti tėvui ir 
drauge pasirengti perimti verslą, taip pat įsitraukė į įmonės veiklą. 
Po dvejų bendro darbo metų sūnus jau buvo pasirengęs vadovauti 
įmonei, bet tėvas nė neketino atsisakyti vadovavimo, o juolab išeiti 
poilsio. „Nusprendžiau dirbti čia, iki sulauksiu devyniasdešimties, — 
šitaip vieną rytą jis pasitiko Romaną. — Kol dar kvėpuoju, čia viską 
spręsiu aš, - dar pridūrė, Tėvas vis dažniau klysdavo, klientai pradėjo 
skųstis. Bet tėvo tai netrikdė — jis nė neketino atsisakyti vadovavimo 
įmonei. Juodu kaip reikiant susikibo — sūnus grasinosi pasitraukti 
iš įmonės. Tėvas vis priekaištavo: „Visa tai aš sukūriau, o tu įsitaisei 
jau susuktame lizde. Kad ir kokį sumanymą sūnus pateikdavo, tėvas 
vis atrėždavo: „Seniai jau tai padarėme“ arba „Bet anksčiau mes tai 


darėme visiškai kitaip ir visi klientai buvo patenkinti.“ 


Kaltininko portretas 

Tokie tipai kaip Fricas K. yra narcisistinės asmenybės, joms nė mo- 
tais jokios pažangios idėjos. Jie nėra pratę nusileisti, dažnas iš jų, deja, 
yra labai užsispyręs. Jie gyvena tarsi kokone, į kurį ir savo aukas įsi- 
vilioja. Tai ypač dažna šeimos versle. Šie energijos vampyrai nė nepa- 
stebi, kad kiti iš jų šaiposi, kad rimtai jų nė nevertina. Nesąmoningai 
jie niokoja viską, ką lig tol buvo sukūrę, - galiausiai yra išvadinami 
persenėliais arba tiesiog atleidžiami. Kitas žmogus gali juos pakeisti, 
bet yra priverstas vadovauti taip, kaip tai darė ankstesnis viršininkas. 
Panašiai nutinka ir didelėse verslo įmonėse, kai, tarkim, pasikeičia 
įmonės valdybos pirmininkas. Konfliktas šiuo atveju neišvengiamas: 
jei pirmininko pareigas perėmusiam žmogui sekasi geriau, jo pirm- 
takas patiria nuoskaudą. Jei naujajam pirmininkui sekasi prasčiau, 
senasis įtiki, kad niekas už jį patį geriau nepadarys, tad jam derėtų 
tęsti šį darbą. 

Aukos portretas 

Aukomis dažniausiai tampa pažangūs, naujovių ir rizikos neven- 
giantys žmonės. Dažnas iš jų nėra toks baisus tradicijų priešininkas, 
kaip bandoma skelbti. Tiesiog jie tikisi gausią tokią pat veiksmų lais- 
vę kaip jų pirmtakas. Jie nebūtinai yra tokie pat charizmatiški kaip jų 
pirmtakai, bet vis dėlto kitų pasitikėjimą pelnyti tikisi laimėjimais, 
sunkiu darbu, išmanymu. Į jų darbą be paliovos kišamasi, tad ilgai- 
niui jie praranda norą dirbti. Jie nuolat patiria nuoskaudų, kartais 
net tokių, kurios paveikia tolesnį gyvenimą. 


Psichologinis mechanizmas 

Rizikos besibaidantis žmogus susitinka su rizikos nevengiančiu 
žmogumi. Rizikos bijantis vampyras Paminklų Garbstytojas jaunys- 
tėje veikiausiai nevengė tam tikros rizikos, bet dabar jis nemano, kad 
siekiant tobulinti įmonės veiklą labai svarbu nuolat analizuoti įvai- 
rias situacijas, galbūt surizikuoti renkantis produktus ir paslaugas, 
labiau prisitaikyti prie klientų. Vampyras Paminklų Garbstytojas 
yra narcisistinė asmenybė — jis nepakęstų, jei greta iškiltų koks ki- 
tas karaliukas. Tad užleidęs savo pareigas kitam žmogui jis išgyvena 
nuoskaudą, suvokia tai kaip grėsmę. Taip nutinka dažnam valsty- 
bės vadovui — nors iš tiesų turėtų atsistatydinti, jis teisinasi neva dėl 
svarbių priežasčių negalintis to padaryti ar net stveriasi Konstituci- 
jos pataisų, kad tik būtų išrinktas dar vienai kadencijai. Dažnai netgi 
paskiriamas prastas įpėdinis — kad būtų apgailestaujama netekus 
ankstesnio vadovo, o ir jis pats galėtų sau tarstelėti: „Aš juk buvau 
geresnis. Narcisistinės asmenybės savivertė labai menka, bet kiti 
žmonės, deja, mano, kad jis labai pasitiki savimi. Publika jam būti- 
na — kaip karaliui dvariškiai. Pranyksta publika, kaip pateiktajame 
pavyzdyje, žmogus praranda darbą arba pareigybę — ir jo savivertė 
visai subliūkšta. 

Jei gaujai vampyrų Paminklų Garbstytojų paskiriamas 
naujas viršininkas 

Vampyrai Paminklų Garbstytojai nebūtinai yra, kaip pateikta dvie- 
juose ankstesniuose pavyzdžiuose, garbaus amžiaus žmonės. Jau- 
niems taip pat būdinga vengti pokyčių. 


Pavyzdys 

Banko filialui pradėjusį vadovauti Karsteną S. vadovybė įpareigojo 
reorganizuoti padalinį. Neilgai trukus Karstenas patyrė, kad ben- 
dradarbiai jam nepritaria, šiaušiasi prieš pertvarkos naujoves, nors 
jas įgyvendinus kolektyvui būtų tik geriau. Visi jam tik ir priekaišta- 
vo:„Visada darėme taip, kodėl dabar turėtume ką nors keisti.“ 


Kaltininko portretas 

Šie Aegmatikai neketina atsisakyti „komforto“. Tai tipiški tarnautojai: 
jau 20 metų diena po dienos 8.00 ryto jie įžengia į biurą, išsikrauna 
savo krepšius, o 16.30 išeina iš jo. Šie žmonės nusiteikę neterminuo- 
tai, neskubriai tarnystei — jų darbo sutartis, deja, taip pat netermi- 
nuota. O jei man nereikia skubėti, kodėl gi turėčiau ką nors keisti, 
juolab - tobulintis. 

Trumpa pastaba: deja, tokia nuostata ryški ir tarp partnerių. Nieko 
pikta negalvodami galėtume tai pavadinti „tarnybinėmis santuoko- 
mis : jei jau pasakau „taip“ ir pasirašau vedybų sutartį, tas kitas turi 
mane priimti tokią ar tokį, koks esu. 


Aukos portretas 

Prasti vadovai linkę visiems įtikti — jie pralaimi vampyrų Paminklų 
Garbstytojų gaujai. Toks vadovas ne kažin kiek su savo sumanymais 
tepasistūmėja, o kartais nutinka ir taip, kad bendradarbiai jį tiesiog 
išuja, ir dažnas iš tokių vadovų praranda ką tik įgytą tarnybą. Vieni, 


neapsikentę su darbuotojų nepaslankumu ir nepajudinamumu, išei- 

na savo noru, o kitiems įmonės vadovybė prikiša negebėjimą vado- 
vauti ir parodo duris. 


Vampyro Paminklų Garbstytojo priešnuodis 

Atminkite: viskas, ką jūs darote ar ko nedarote, žeidžia kitus. 
Dažnai taip yra tiesiog dėl to, kad jūs apskritai egzistuojate. 
Pakanka vien jūsų buvimo čia, vien to, kad, tarkim, esate kieno 
nors įpėdinis, arba tiesiog jus lydinčios sėkmės - ir kitas žmogus 
jaučiasi įžeistas. Pamėginkite sumažinti sąlyčio taškų, nes 
konfliktai, deja, yra užprogramuoti. Įsisąmoninkite: įsižeis kitas 
Žmogus ar ne - tai ne jūsų valia vyksta. Tik jis pats - niekas kitas 
pasauly už jį to nepadarytų - gali išsivaduoti iš nuoskaudų, bent 
jau teoriškai. O praktiškai tai įgyvendinti tikrai sunku. Kebliais 
atvejais jums vis dėlto vertėtų pasiieškoti naujų veiklos sričių, 
antraip energijos vampyras pasistengs, kad jūsų gyvenimas 
virstų pragaru. Nusistatykite terminą (apie dvejus metus), per 
kurį santykiai su vampyru ir situacija galėtų pasikeisti. Jei per tą 
laiką reikalai nepagerės, pasitraukite, bet nesugniuždytas - oriai, 
aukštai iškėlęs galvą, aiškiai suvokdamas savo vertę. 

Vampyras Ledo Luitas 


Kai iš viršininko kabineto lediniu šalčiu dvelkia 

Erikas K. ilgus metus sėkmingai vadovavo vienai tarptautinei įmonei. 
Tiesioginiai pavaldiniai vertino jo aiškų mąstymą. Kita vertus, paty- 
tė ir tai, koks neprieinamas ir atžarus jis gali būti. Kartą vos įžengęs 
į jo kabinetą įmonės teisininkas Raineris W. kaipmat susivokė, kad 
verčiau jau dingti iš čia. Erikas K. nužvelgė jį, lyg pirmą kartą ma- 
tydamas. Akivaizdu, Raineris W. atėjo ne laiku, nors jam tereikėjo 
galutinai sutarti su viršininku dėl įmonės tam tikrų įsipareigojimų 
termino. Tai Rainerį W. nustebino. Juk ne kartą teko matyti, kaip to- 
kiais atvejais elgiamasi su klientais, - kad ir kaip ne laiku šie pasiro- 
dydavo, viršininkas pasitikdavo juos kone su maloningu džiaugsmu. 
Raineris W. susivokė: Erikas K. tausoja ir rūpestingai dozuoja savo 
palankumą — tam tiek, anam aniek. 


Ledo Luitas namie 


Dialogai privačioje erdvėje 
Vakare Romi (32-erių) ir Saša (33-ejų) šnekasi namie. Saša pasako- 
jasi apie problemas darbe. Iš jo per daug reikalaujama, gausybė ne- 
malonumų ir atleidimas gresia. Romi klausosi tylomis, paskui staiga 
tarsteli: „Ką reiks rytoj virti pietums? Saša susierzina, papriekaiš- 
tauja, kad ši niekada nesiklausanti jo. O ji: „Nesuprantu, ko tu nori. 
Aš juk klausausi, bet turiu pagalvoti ir apie tai, ko rytoj reikėtų nu- 
pirkti. 

Susana (32-ejų) ir Volkeris (36-erių) kartu gyvena septynerius 
metus. Pastaruoju metu Susana įniko į apmąstymus apie jųdviejų 
gyvenimą ir partnerystę. Vakare jie ilgai kalbėjosi apie jųdviejų san- 


tykius. Volkeris retai teprasitaria apie jausmus, bet vakarieniaujant 

jam išsprūsta, kad toliau taip gyventi neįmanoma. Jis jaučiąs, kad ji 
vis labiau nuo jo tolstanti, lyg jų niekas daugiau nebesietų. Susaną 
tai nustebina, nors iš tiesų ir pradžiugina — pagaliau pasišnekės apie 
jųdviejų santykius. Pokalbis trunka valandą, jie daug ką vienas ki- 
tam išsako — pirmą kartą per visus drauge nugyventus metus. Pas- 
kui abu knebinėja savo lėkštėse, Susana svarsto, kaip toliau šįvakar 
viskas klostysis. Volkeris įsijungia televizorių, kokį pusvalandį kažką 
pažiūri, tada tylomis nueina gulti. Susana, visiškai sutrikusi, apimta 
nevilties, nuslenka į vonią. Kitą rytą Volkeris pradeda kaip pratęs. 
Nė žodžio apie vakarykštį ginčą, apie jųdviejų santykius — Susana 
jaučiasi nesuprasta dar labiau nei anksčiau. 


Kaltininko portretas 

Yra emociškai šaltų žmonių. Jie negeba bendrauti, jų nedomina kitų 
žmonių jausmai. Jie ignoruoja šalia esančius žmones, kad ir ką šie 
darytų. Dažniausiai šie ledo luitai yra visuomenės pripažintos ir 
vertinamos asmenybės, bet joms stinga gebėjimo bendrauti, jos lin- 
kusios į dalykinius, o ne asmeninius ryšius. Iš tikrųjų jiems terūpi 
savo pačių gerovė. Jie niekam neatskleidžia savo jausmų, yra perdėm 
racionalūs. 

Pagal asmenybės tipus šiuos žmones galima būtų priskirti šizoi- 
dams (ne šizofrenikams!), tai yra neišlavėjusių pojūčių žmonėms — 
jie nesupranta, ko kitas žmogus nori net tada, jei šis verkia ar įsijaus- 
minęs kalbina jį. Jie vertina aplinkybes, o ne jausmus. Tad nepajėgia 
perprasti kitų žmonių jausmų ir bent kiek juos atliepti. Galite jų 
melsti atsiklaupę — nepadės. Šie vampyrai piktų ketinimų neturi, bet 


jų aukos nepaprastai kenčia. 


Aukos portretas 
Aukos yra emocingi, bendrauti mėgstantys žmonės - jautrūs, subti- 


lūs. Jie nori tik gero, apeliuoja į kito jausmus ir niekaip negali suvokti, 

kodėl tas jų nesupranta. Emocijų požiūriu toks vampyras jiems yra 


„garo stūmoklis arba „stuobrys. 


Psichologinis mechanizmas 
Susiduria perdėtas racionalumas ir emocingumas: vos tik Ledo Luitas 
prabyla, aplinkiniai pasijunta esą ignoruojami ir žeminami. Vampyras 
Ledo Luitas traukia žmones: jis atrodo neperprantamas, mįslingas — 
šitai laiduoja jam pranašumą ir įtaką kitiems. Tokie yra šie žmonės - ir 
nieko čia nepadarysi, bet tai toli gražu nepalengvina jų gyvenimo. Jie 
neatskleidžia savo jausmų, dažniausiai net neišlenda iš savo šiurkštaus 
kiaukuto. Taip gali būti ir dėl to, kad tokių žmonių emociniai poreikiai 
yra kitokie. Būna tokių, kuriems nelabai reikia kitų pritarimo, o emo- 
cingi žmonės jo negavę graužiasi labiau — tai sena tiesa. 

Tokių tarpusavio santykių problemų žmonėms kyla dažnai - tai 


būdinga ir darbo, ir asmeniniams santykiams. 


Vampyro Ledo Luito priešnuodis 

Racionaliems Žmonėms per daug neatviraukite. Praraskite viltį, 
kad galite juos pakeisti, nebent ketintumėte patys keistis. Su 
racionaliais žmonėmis ir bendraukite racionaliai, t. y. dalykiškai, 
trumpai ir aiškiai. Pasistenkite kuo mažiau kalbėti apie save, 
bendraukite su jais tik tada, kai tai būtina, kitaip jums teks 

stipriai kentėti. Saugokite ir puoselėkite savo emocijas - tarkim, 
bičiuliaukitės su mėgstančiais bendrauti žmonėmis! Santykius su 
tokiu vampyru ilgai palaikyti sunku, nebent pakeistumėte savąją 
gyvenseną visai nepageidaujama linkme. Turint tokį sutuoktinį ar 
partnerį, vertėtų pamėginti didžiumą savo emocinių poreikių (tik 
ne seksualinius, nes tada kiltų problemų) tenkinti bendraujant su 
draugais. Tai sumažintų įtampą tarp sutuoktinių ir padėtų ilgiau 
išsaugoti santuoką, tarkim, tuo atveju, jei turite mažų vaikų ir 
skyrybos vargiai įmanomos. 

Vampyras Ignoruotojas 


Yra žmonių, su kuriais kalbi, bet viskas tuščiai. Jie tiesiog nesiklauso, 
nes iš tiesų jūs jų nedominate - jie tik apsimeta. Pažįstama situacija: 
energijos vampyras klausia, kaip jums sekasi. Jūs juk atviras žmogus, 
tad sakote: „Na, nieko. Ne pyragai. Yra buvę ir geriau. O vampyras: 
„Mat kaip, o ką rytoj veiksi? Kaip darbas?“ Jaučiatės lyg per kepurę 


gavęs, keiksnojate save, kad buvote toks atviras ir patiklus. 


Tušti tauškalai I 

Kartą gurkšnodamas savo mėgstamoje užeigoje, Udo pamatė seną 
pažįstamą Sabiną — ilgokai juodu buvo nesimatę. Sabina tuo metu 
išgyveno sunkmetį: nemalonumai darbe, neseniai išsiskyrė su vaiki- 
nu — po penkerių metų draugystės. Gal keturis kartus bandė nu- 
traukti su juo santykius — galiausiai pavyko. Ji lengviau atsikvėpė, 
didžiuodamasi savimi tikėjosi pradėti naują gyvenimą, bet kaip tyčia 
užpuolė gripas. Dabar, išsekinta šių įvykių ir ligos, sėdėjo priešais 
Udo ir be jokio pasitenkinimo siurbčiojo džiną su toniku. 


Situacija 

Udo: „Na, kaipgi tau sekasi?“ 

Sabina: „Nesu pratusi skųstis, bet yra buvę ir geriau. Vis negaliu 
atsigauti po gripo, o dar ir su Klausu išsiskyriau — šįkart galutinai. 
Nebuvo paprasta, dar negaliu atsikvošėti. 

Udo: „Hm. Kaip tik tada į užeigą įžengė dvi moterys ir jis perdė- 
tai džiaugsmingai šūktelėjo joms: „Ei, kaip sekasi? Seniai matėmės.“ 

Nė neatsiklausęs Sabinos, pakvietė jas prie stalo, supažindino. 
Tada dešimt minučių kalbėjosi su viena iš tų moterų. Sabina, nors ir 
nebuvo nusiteikusi plepėti, gan greitai įsitraukė į pašnekesį su šalia 


sėdinčia moterimi. 

Tada Udo pasisuko į Sabiną ir paklausė: „Ar tau viskas gerai? 

Sabina pažvelgė į jį - akys tuščios, galvoje mintis veja mintį — ir 
santūriai linktelėjo. Vakaras buvo sugadintas. Gal dvidešimt minu- 
čių tepabuvusi užeigoje, ji pasijuto visiškai išsekusi — nusivylusi ir 
susierzinusi atsisveikino ir išėjo. Nuo to laiko Udo ji nei matė, nei 


girdėjo. 


Tušti tauškalai II 

Ponas V. su žmona dalyvauja vakarėlyje, kuriame 80 procentų sve- 
čių — jiems nepažįstami žmonės. Buvęs bendradarbis prieina prie 
jųdviejų ir klausia: „Kaip jums sekasi?" Sutuoktiniai V. ne taip daž- 
nai kviečiami į tokius vakarėlius, tad jaučiasi kiek sutrikę. O kadangi 
poniai V. tuo tarpu išties ne itin puikiai sekasi, ji nuoširdžiai atsako: 
„Pakenčiamai. O bendradarbis, nė neįsiklausęs į jos žodžius, sako: 
„Džiaugiuosi, kad viskas gerai. Eime prie kitų.“ 


Kaltininko portretas 

Tokių žmonių galvose glūdi tokios minčių santalkos ir sangrūdos, jie 
taip nori kuo daugiau aprėpti, kad atsidūrę žmonių susibūrimuose 
vargiai įstengia sustoti prie kurios vienos temos. Jie tarsi peteliškės 
plastena ir kas mirksnis tupia vis ant kito žiedo. Dalyvaudami dide- 
liuose sambūriuose daugelis žmonių yra linkę į tokį vampyravimą. 
Šiam, kaip ir visiems kitiems vampyrams, jūs nerūpite — bent jau 
jūsų jausmai ar problemos nerūpi. Priežasčių čia gali būti įvairių: 
energijos vampyrui rūpi vien tik jo paties gyvenimas, jo reikalai; jis 
nė girdėti nenori apie jokias sudėtingas problemas, nes įsitraukus į 
pokalbį tektų jas nagrinėti ir — o tai jam dar blogiau — pagalvoti ir 
apie savo paties problemas arba jas apmąstyti. Draugiškumas tėra 
išorinė raiška — bendrauti jam sekasi kur kas prasčiau, nei iš pažiū- 


ros atrodo. 

Aukos portretas 

Aukos yra subtilių pojūčių žmonės. Jie mėgsta bendrauti, mielai atsi- 
veria kitiems, džiaugiasi galėdami rimtai pasikalbėti, pasidalyti savo 
mintimis ir išklausyti kitų. Tai žmonės, patys siūlantys bendrauti ir 
drauge besitikintys iš pašnekovo teigiamo atsako - palankumo, su- 


pratimo, atjautos. Nes juk ir patys šitaip elgiasi. 


Psichologinis mechanizmas 
Žmogus, kuriam rūpi tik paviršiniai dalykai, susitinka su tokiu, kuris 
vis kasasi lig pamatų, arba racionalus žmogus su emocingu. Energijos 
vampyrui dažniausiai niekas kitas nerūpi — vien pats sau, rimtesnių 
santykių jam nereikia — jis nelinkęs eikvoti tam laiko ir energijos. Ry- 
šius, jo manymu, galima megzti tik tada, jei iš jų yra naudos, pavyz- 
džiui, darbe su galimu klientu. Požiūris į tokius žmones neretai yra 
klaidingas — dažnas iš jų yra geras specialistas, tad pervertinamos ir 
žmogiškosios jo savybės. Darbe jų nepajėgumas dažniausiai išaiškėja 
tada, kai, tarkim, imasi vadovauti personalui, iš pradžių sėkmingai. 
Bet ilgainiui paaiškėja: vien darbo rezultatų šiuokart nepakanka — 
tenka paisyti ir darbuotojų poreikių, problemų, nuotaikų. 
Asmeniniame gyvenime su sustiprėjusiais emociniais poreikiais 
susiduriama, tarkim, vaikams paūgėjus — kai materialus jų aprūpini- 
mas, priežiūra nustoja didelės svarbos. Tada tėvams tenka pasirūpin- 
ti emociniu vaikų gyvenimu. Svarbiausia tampa nebe mityba, o vaiko 
išgyvenimai, jausmai ir rūpesčiai — bet tuo pasirūpinti toli gražu nėra 
paprasta. 


Vampyro Ignoruotojo priešnuodis 

Atviraukite tik tada, kai jaučiatės emociškai saugūs. Vos 
pasisveikinę nepulkite pasakotis - pirmiausia patyrinėkite 
aplinką. Neskubėkite dėl visko kaltinti savęs. Juk yra tokių 
racionalių žmonių, kuriems kiti vargiai tepajėgtų prilygti. 

Vampyras Aukštalipys 


.- wo 


Jei „gerai“ tėčiui niekada nėra „visiškai gerai“ 

Rebekai kiek per trisdešimt. Dirba investiciniame banke, sekasi 
puikiai. Ji ištekėjusi, neseniai pagimdė sūnų, tad kuriam laikui teko 
atsisakyti darbo. Rebeka baisiai nepatenkinta savo naujosiomis 
pareigomis „Tik mama“ Anksčiau jos savivertę lemdavo pasiekimai 
visuomeniniame gyvenime. Per psichoterapiją paaiškėjo, kad tokio 
mąstymo ištakos glūdi vaikystėje, kad labiausiai jį lėmė santykiai su 
tėvu. Rebeka sakė: „Tėvo dėmesį pelnydavau nebent gavusi moky- 
kloje gerą pažymį ir būdama klusni. O ar turiu draugų — tai mano 
šeimos nedomino. Kai grįžusi namo pasigirdavau gavusi gerą pažy- 
mį, tėvas pirmiausia paklausdavo, koks klasės pažymių vidurkis. Jei 
tąkart kaip reikiant jį pranokdavau, tėvas pagirdavo už gerus pasieki- 
mus. Ar gerai jaučiuosi — tai jo nėmaž nedomino, lyg nė nebūčiau jo 
dukra. Kai buvau dvidešimties, jis kartą paklausė, ar neketinu paga- 
liau išsilaikyti abitūros, - sėkmingai buvau tai padariusi jau prieš tre- 
jus metus. Vienas iš mėgstamų jo posakių: „Tik atkakliems dangus. 
Jis vis sakydavo: kai turėsi sąskaitoje 100 000 Vokietijos markių, štai 
tada mudu ir pasišnekėsime. Tad dėjau visas pastangas, iki sulaukusi 
trisdešimties sukaupiau tiek pinigų. Bet nuo to niekas nepasikeitė. 
Lig šiol jaučiuosi taip, tarsi turėčiau užsitarnauti kitų meilę. Negaliu 


po namus šiaip slampinėti — vis turiu imtis „prasmingos“ veiklos. 


Kai viršininkas savo komandą į viršūnę gena 

Mirko P, yra informacijos ir reklamos agentūros vadovas. Jis beveik 
niekad nepagiria savo bendradarbių ir vis reikalauja iš jų neįvykdomų 
dalykų. Savo didįjį troškimą — pasiekti, kad jo įmonė taptų didžiau- 
sia Berlyno informacijos ir reklamos agentūra, - jis tikisi įgyvendinti 


spausdamas savo darbuotojus. Nė negalvodamas, kad kiti žmonės 

negali, o ir nenori, siekti tokių aukštumų kaip jis. Vaikystėje ir Mir- 
ko patyrė panašių dalykų kaip Rebeka. Ir jo tėvui sūnaus pasiekimų 
buvo vis negana. Mirko vadovauja keturiasdešimčiai žmonių, dar- 
buotojų kaita sudaro 25 procentus, o tai nepaprastai daug. Žmonės 
vos įsidarbinę tuoj pabėga — supratę, kad neįstengs jam įtikti. Jis pats 
atostogų išeina tik trumpai, bet ir per jas nepajėgia atsipalaiduoti — 
kasdien tikrina elektroninį paštą, be paliovos skambina mobiliuoju 
ir, bėginėdamas paplūdimiu, šniokščiant jūrai palei ausį, vis skirsto 
užduotis. Nors darbuotojai kone iš kailio neriasi, rezultatais jis nie- 
kada nebūna patenkintas. Tad geriausi darbuotojai - žmonės, nelin- 


kę virsti aukomis, - suskumba pasitraukti. 


Kaltininko portretas 

Pasiekti užsibrėžtus tikslus — to vampyrui Aukštalipiui negana. Jam 
rūpi vis nauji laimėjimai, nuolatinis žmonių judėjimas. Tai būtų vi- 
sai pakenčiama, jeigu jis nemėgintų ir kitiems įteigti, kad gyvenime 
svarbiausia — laimėjimai ir sėkmė, kad tik šitaip patiriama laimė. 
„Nespaudęs norago, nekąsi pyrago, — tai mėgstamiausias jo posa- 
kis. Jo lūkesčių niekas neįstengtų patenkinti. Jis pluša nė akimirką 
neatsikvėpdamas, vis zuja teisindamasis „darbo visad rasi. Tokiems 
žmonėms niekaip neįtiksi. Kaip ir Rebekos tėvas, Mirko reikalauja 
iš kitų kone neįmanomų dalykų. Jis pats nuolat apimtas veiklos ma- 
nijos, tad tokio pat veržlumo tikisi ir iš kitų. Tokie žmonės niekada 
nenurimsta. Įveikę vieną viršūnę, jie tuoj kariasi į kitą ir niekaip, deja, 
nepasiekia tikslo (todėl ir vadinami aukštalipiais - juk visada atsiras 
aukštesnių viršūnių nei įveiktosios). Ką nors pasiekę jie neilgai tesi- 
džiaugia — tuoj pat užsibrėžia naują tikslą. Dažnas iš tokių žmonių 
yra labai gerbiamas — juk žvelgia visąlaik pirmyn, vis ko nors siekia. 
Gyventi ar dirbti su tokiais žmonėmis labai sunku — tai įmanoma tik 
tol, kol viskas vyksta sklandžiai. „Turėjau gal dešimt draugių. Iš pra- 
džių labai gerai sutardavome. Bet po 3—4 mėnesių aikštėn iškildavo 

jų problemos, ir tada aš nutraukdavau santykius, — pasakoja įvairių 
fobijų turintis, pergalių vis siekiantis 23-ejų studentas. 


Aukos portretas 

Sio vampyro aukomis tampa nuo kitų stipriai priklausomi, kitų pri- 
pažinimo trokštantys žmonės. Jie vis stengiasi įtikti kitiems, viską 
atiduoda, bet patys mainais ne kažin ką tegauna. Nors ir neprie- 
kaištingai atlieka savo darbą, pagyrimo, pripažinimo ar atlyginimo 
padidinimo jie retai tesulaukia. Jie nesąmoningai paklūsta vampyrui 
Aukštalipiui, bet paskui jaučiasi išsunkti. O jei savivertė gana men- 
ka, žmogus dėl visko kaltina save —- ne kitą. Kaip tik dėl to kitiems 

£ 4. NAIp 

jie atrodo malonūs žmonės — deja, atsimokėti už tai tenka savo pačių 


energija ir savigarba. 


Psichologinis mechanizmas 

Ir aukos, ir vampyro emocijos dažniausiai nėra išugdytos. Ir vienas, ir 
kitas yra patyrę sąlygišką tėvų meilę, tai yra dažniausiai vaiko pasie- 
kimų (gerų pažymių) ir/ar gero elgesio lemiamą, - tėvai jų nemylėjo 
besąlygiškai. Nuodugniau tai nagrinėjama 5 skyriuje. Vampyrai visą 
gyvenimą labai stipriai veikia savo aukas. Vampyro ir aukos santy- 
kiai yra prieštaringi — jie labai vertina vienas kito pasiekimus, bet jų 
tarpusavio santykiai nėra aiškūs. Tik tada, kai suvoksi, kad esi vertas 
meilės, ir nebereikalausi iš kitų be paliovos tikinti, kaip gerai, kad tu 
esi, kai įsisąmoninsi, kad tavo vertės nelemia vien tavo pasiekimai 
arba veiksmai, — tik tada įstengsi išvengti vampyro Aukštalipio įta- 


kos. 


Vampyro Aukštalipio priešnuodis 

Vampyro jūs nepakeisite. Pasistenkite stiprinti savo savivertę, jei 
reikia - pasitelkę psichoterapeuto pagalbą. Tvirtai apsispręskite 
ir nebeleiskite kitiems taip stipriai jus veikti. Susiraskite tokių 

žmonių, kurių atsaku ir garbingu vertinimu galėtumėte 
pasikliauti, maža to - šie žmonės turi būti jums svarbūs. Su jais 
aptarinėkite svarbius sumanymus ir sprendimus - jokių kitų 
žmonių įvertinimo neprašykite. 


Pateikiame apmąstymų apie aukštalipystę. Jie labai pravers įveikiant 
kasdienį stresą. 


Ekskursas: Aukštalipio fenomenas 

Pasiekus kalno viršūnę, atsiveria toks reginys: pažvelgęs žemyn ma- 
tai, ką įveikei, užvertęs galvą regi šalia stūksantį aukštesnį kalną. 
Daugybė žmonių vargsta leisdamiesi žemyn - kartais iki pat slėnio, 
paskui negailėdami jėgų vėl kopia į greta stūksantį aukštesnį kalną. 
Pasiekę viršūnę, pamato dar aukštesnį kalną - ir šitaip, tarsi užburtu 
ratu, arba psichodinamikos požiūriu — genami neurotiškų įkyrumų, 
kelionę tęsia toliau. Žmogus niekaip negali nurimti. 

Jei kalbėtume apie profesinę veiklą, tai reikštų: visada atsiras vir- 
šesnių pozicijų, niekada nepasieksi aukščiausio posto. Visada bus ko- 
kia dar didesnė įmonė, koks dar įdomesnis projektas ar dar svaresnis 
sumanymas: dar tik šitas darbas, o tada ir vėl galėsiu skirti laiko tau 
ir vaikams. Finansinio saugumo požiūriu tai reikštų: kuo daugiau 
pinigų pelnai, tuo saugesnis jautiesi. Tarpusavio santykių požiūriu 
tai reikštų: visada atsiras toks partneris (arba partnerė), kuris atrodo 


geriau už taviškį, kuris didesnės sėkmės lydimas ir t. t. 


Galimos interpretacijos 

Jei tavo savivertę ir savikliovą lemia tavo pasiekimai ir tai, kaip kiti 
žmonės vertina juos, tuomet, gal nė pats to nenorėdamas, pradedi 
šokinėti nuo vienos viršūnės ant kitos. Šitaip elgdamasis nesąmonin- 


gai sieki sustiprinti savivertę ir pelnyti daugiau meilės. Stai todėl ir 

negali pasakyti „ne“, atmesti kitų prašymų, imiesi bet kurio tau siūlo- 
mo darbo - juk savikliovos ir kitų dėmesio tau niekad negana. 

Kita vertus,„susiręsti pastogę“ kurioje nors viršūnėje įstengtum tik 
tada, jei tvirtai apsispręstum ten apsistoti — bent jau kuriam laikui. 
Su partneriu susisaistyti tvirtais ryšiais pajėgtum tik tada, jei tvirtai 
apsispręstum — nors ir yra galybė „geresnių“ partnerių — ir imtumeisi 
pats tokius santykius kurti. Jei šokinėsi nuo vieno partnerio prie kito 
vis tikėdamasis, kad su kitu viskas bus geriau, apie artimus (ir visa- 
vetčius) santykius neverta nė kalbėti. 

Taigi, nors ir viliatės tęsti, ką pradėjęs, ir kilti į didesnes aukštu- 
mas, derėtų tvirtai apsispręsti ir nutraukti tokią kelionę — net jei jus 
supantys žmonės, jūsų šeima tam priešintųsi („Juk negali atsisakyti 
paaukštinimo! ). 


PASAKOJIMAI APIE DAŽNIAUSIAI PASITAIKANČIUS ENERGIJOS VAMPYRŲ TIPUS 
e 
Paslaugusis vampyras 


Feliksas informacijos ir reklamos agentūroje pradėjo dirbti sausį. Pa- 
sak jo, pirmaisiais mėnesiais viskas klojosi tiesiog puikiai. Bendra- 
darbiai pritarė jo idėjoms, tad netrukdomas galėjo jas įgyvendinti. 
Viršininkas K. Mėjeris vertino jį teigiamai. Nuojauta jam kuždėjo: 
čia išsilaikysiu ilgiau nei ankstesniuose darbuose. Bet ir šį kartą ne- 
buvo kaip tikėtasi. 

Pastaraisiais metais Felikso gyvenimas buvo gana permainingas. 
Dvejus metus jis vis keitė darbus, kartais vos pusmetį tepadirbęs. Ne 
savo noru išeidavo — jį atleisdavo. Oficialus motyvas - negebėjimas 
tinkamai skirstyti laiką. Tikroji priežastis — dažnos darbų sankau- 
pos, tada — pervargimo paskatintos ligos ir gausybė nedarbingumo 
lapelių. Visa tai sukėlė grandininę reakciją: Feliksas vis vėlavo baigti 
darbus — tuomečiam jo viršininkui tai atrodė nedovanotinas dalykas. 

Ir naujajame darbe Feliksas neįstengė patenkinti viršininko reika- 
lavimų. Kaskart jam vis iškildavo kokių asmeninių problemų, kurių 
niekas kitas negalėjo išspręsti — tik jis pats, bent jau jam taip atrodė. 
Po pietų biure jis ne visada pasirodydavo - tarkim, dėl to, kad namie 
dingo karštas vanduo. Feliksas gyveno ne vienas. Jo santuoka buvo 
laiminga, turėjo sūnų. Ir pinigų nestigo. Vis dėlto atrodė, kad nelai- 
mės lipte limpa prie jo. O gal taip tik atrodė? Gal tiesiog buvo per 
daug priekabus, tad sunkiai galėjo spręsti problemas? Kiekvieno — 
taip pat ir bet kurio vampyro — namuose kada nors gali dingti karš- 
tas vanduo. Bet kai kurių tipų energijos vampyrams tokia problema 
atrodo gerokai sudėtingesnė, daugiau jėgų pareikalaujanti, nei mano 
kitų tipų vampyrai. Turime omeny Paslaugųjį vampyrą — tokį žmo- 
gų, kurio iš pažiūros vampyrams niekaip nepriskirtum, juk jis toks 
bičiuliškas ir paslaugus, pernelyg paslaugus. Jis įmanytų kiekvienam 
įtikti, tad puldinėja šen ir ten vis rodydamas perteklinį paslaugumą 

ir tik tuščiai eikvodamas laiką. Paslaugusis vampyras yra tiesiog pa- 
siaukojamai malonus ir rūpestingas. Siejant šias savybes su darbo 
gebėjimais, jį būtų galima apibūdinti taip: „Kiekvieną mirksnį, vos 
kas pašauks, jis visad pasirengęs, kaip įmanydamas stengiasi. Apie 
greitą ir veiksmingą problemos sprendimą — nė žodžio. 

Galiausiai šie vampyrai pradeda slėpti nuo kitų, ko nepadarę, ir 
tai, deja, jiems ypač gerai pavyksta. Bet bendradarbiai anksčiau ar 
vėliau vis tiek išsiaiškina, ko gi jie nepadarė. Felikso viršininkas Mė- 
jeris — greitai, kryptingai dirbantis vampyras Aukštalipys, kone Fe- 
likso priešingybė, — netrukus jį perkando. Jei Mėjerio namuose būtų 
dingęs karštas vanduo, jis tikrai nebūtų aukojęs popietės — būtų pa- 
vedęs spręsti šią problemą kitiems ir nesukęs galvos dėl to, kad galėtų 
pasirodyti nemandagus ar arogantiškas. 

Ką vampyras Aukštalipys gali pasiekti reikalaudamas garantijų, 
rodo tolesni Felikso ir Mėjerio darbo santykiai. Feliksas dažnai pra- 
šydavosi išleidžiamas iš darbo dėl sūnaus —- Mėjerio manymu, Felik- 
so išlepinto vaiko. Feliksas dažnai sutirštindavo spalvas: „Rytoj turiu 
nuvesti savo šešiametį sūnų pas vaikų psichologą — prie jo seksua- 
liai priekabiavo dvejais metais vyresnė mergaitė. Nusitempė mažylį 
į mažą tamsų kambarėlį ir grabinėjo. Vaikų psichologas mano, kad 
mergaitės priekabiavimui laikas padaryti galą ir apsaugoti nuo jos 
išpuolių jaunesnius moksleivius. Kitaip ji juk engs ir kitus tokio am- 
žiaus berniukus... — dėstė Feliksas. ( Tausodami skaitytojus nuspren- 
dėme visos istorijos nepasakoti.) Jei Mėjeris nebūtų pertraukęs: „Bet 
juk natūralu ir suprantama, kad tokio amžiaus vaikai tyrinėja vienas 
kitą, - Feliksas tą popietę savo pasakojimo nebūtų baigęs. Iš kurgi jis 
visa tai žinąs, tiesiai paklausė Mėjeris. Esą sūnus tėvams viską smul- 
kiai papasakojęs. Mėjeris nebuvo linkęs įžvelgti šioje istorijoje dra- 
matizmo ir geidulingumo, juolab akivaizdu, kad berniukas nepatyrė 
ko nors nemalonaus, tad nebuvo reikalo ir slėpti. Mėjerio supratimu, 


apie nemalonius dalykus vaikai nelinkę pasakotis, juolab smulkiai. 

Feliksui ir visam darbo kolektyvui visa tai baigėsi dramatiškai, 
mat Feliksas nusprendė, kad dabar nieku gyvu negalima leisti sū- 
naus į mokyklą — verčiau jau tris dienas palaikyti namie ir pačiam 
juo pasirūpinti. Taigi jis nėjo į darbą, nors čia laukė galybė ir taip jau 
vėluojančių darbų, susijusių su jo vykdomu projektu. Dėl to Mėjerio 
požiūris ir apskritai visa situacija tik dar labiau pablogėjo: jo many- 
mu, nebuvo jokios svarbios priežasties neatvykti į darbą, tad neigia- 
mai vertino Felikso elgseną, jo kantrybė vis seko — ką kalbėti apie pa- 
garbą Feliksui. Galiausiai vieną naktį susapnavo šį. Stovėjo priešais 
Feliksą ir, tikėdamasis atvesti jį į protą, iš visų plaučių griaudėjo (taip 
jam atrodė, kai pabudo). Tiek įtūžio susitvenkė, kad šis vampyras 
Aukštalipys nesąmoningai bent jau sapne norėjo jį išlieti — tą naktį 
jis net Himalajus būtų įveikęs. 


Kaltininko ir aukos portretai 

Pateiktame pavyzdyje abu vampyrai yra ir kaltininkai, ir aukos. Vam- 
pyrui Aukštalipiui, kad ir kaip viskas vyktų, vis negana (žr. ankstesnį 
skirsnį). Viršūnių šturmuotojas yra nepaprastai uolus — už tai jam 
tenka atsimokėti. Šiuo atveju atsimokėti teko už nesupratimą, pas- 
kui — ir negebėjimą toleruoti taikingo darbuotojo šeiminių aplinky- 
bių — šis norėjo kuo korektiškiau susitvarkyti, bet vampyras Aukšta- 
lipys viską galutinai sužlugdė. 

O Paslaugusis vampyras šiuo atveju atitolino vampyro Aukštalipio 
kopimą į bet kokias aukštumas, kone varydamas iš proto savosiomis 
tiek laiko surijusiomis eskapadomis, kas žino, gal ir galėjusiomis iš- 
spręsti jo asmenines problemas — nors kažin ar ilgam, - kurias vam- 
pyras Aukštalipys, stokodamas tolerancijos ir vis nekantraudamas, 
tik dar labiau sustiprino. 

Psichologinis mechanizmas 

Paslaugusis vampyras — tai tokia asmenybė, kuriai būdinga neri- 
mastingumas, nepasitikėjimas savimi ir siekimas išvengti tam tikrų 
dalykų. Jis veikiausiai anksti įgunda nebepaisyti savo poreikių, vis 
stengtis kitiems įtikti, kitus padaryti laimingus — ne savimi, o kitais 
pirmiausia pasirūpinti. Tokie vaikai užauga, tarkim, šeimose, kuriose 
tėvų meilė ir palaikymas yra sąlygiški. Dar ir tokiose, kuriose nevalia 
klysti — už tai baudžiama arba trumpam nustojama meilės. Šiems 
žmonėms tenka išmokti elgtis taip, kad nekristų kitiems į akis, ir nie- 
kad nereikšti savo norų. Jie linkę nusileisti, jų nuomonės nepaisoma. 
Tad ilgainiui jie tampa vis nepatiklesni, saumenksta jų savivertė, pri- 
imdami sprendimus jie vis dvejoja, nuolat ieško paramos. Tai drau- 
giški žmonės, su jais malonu bendrauti. Kita vertus, jie imasi darbų 
ne pagal jėgas. Be paliovos taikstydamiesi prie kitų, jie ilgainiui ima 
skatinti aplinkinių agresiją. 


Paslaugiojo vampyro priešnuodis 

Nekritikuokite Paslaugiojo vampyro - tai būtų ne kas kita, 
kaip įsisukti į uždarą ratą, nes tada šis vampyras bandytų viską 
užglaistyti, imtų dar labiau prie jūsų taikstytis tikėdamasis 
pelnyti palankumą. Pasistenkite neklausinėti, kaip jis pasielgtų 
vienoje ar kitoje situacijoje. Atsakyti jam būtų pernelyg 
sudėtinga ir tik dar labiau sustiprintų nepasitikėjimą ir baimes. 
Patys nuspręskite už jį, iš anksto viską numatykite ir pateikite 
taip, kad jis galėtų pareikšti savo nuomonę. 

Jei nuolat palaikytumėte jį, ilgainiui Paslaugusis vampyras 
pajustų emocinį stabilumą ir greta jūsų pasijustų taip tvirtai, kad 
išdrįstų išsakyti savo abejones ir prabilti apie savo reikmes. Tai 
ilgas procesas, kiek panašus į psichoterapiją, ir labai paveikus. 
Bet vargu ar kas iš bendradarbių imtųsi tokios atsakomybės. 

Vampyras Visažinis 


Iš tiesų jis joks visažinis — tik dedasi išmanąs galybę dalykų. Patei- 
kiame tikrais įvykiais grindžiamas trijų šeimų istorijas. 


Visažinis ignoruotojas 

Bernardas dirba tarptautinėje įmonėje, rengia sudėtingus projektus. 
Dirbdamas šį darbą per keletą metų jis tapo tikru pasaulio piliečiu. 
Bet visai neseniai paaiškėjo, kad vieno svarbaus projekto finansavi- 
mas gali būti nutrauktas. Didelėje šeimos šventėje — tėvų auksinė- 
se vestuvėse — dalyvavo ir jo svainis Manfredas, valstybinės įmonės 
pilkas tarnautojas. Manfredas paklausė, kaip šiam sekasi, Bernar- 
das glaustai papasakojo apie projektą. Įsijautęs nė nepastebėjo, kad 
svainis nesiklauso, nieko neklausinėja, vis žvilgčioja į kitus šeimos 
narius — nuobodžiauja, ir tiek. Paskui tik tiek tepasakė: „Taip, mes 
visi patiriame stresą. Ir mūsų tarnyboje dabar daug įtampos. Mūsų 
skyrius jungiamas su kitu — niekas nežino, kas iš to bus. Dabar jau 
tenka dirbti 40 valandų, o ne 38,5 kaip anksčiau, ir kalėdinės premi- 
jos jau nebeduos.“ Kad Bernardas dirba 70 valandų per savaitę, kad 
gali prarasti darbą, kad gauna tik nedidelę algą, o visa kita lemia jo 
veiksmai ir nepermaldaujami skaičiai — šitai svainis vargiai galėtų su- 
prasti. Po tokio pašnekesio — nors toks čia ir pašnekesys - Bernardas 
pasijuto visai išsekęs. 

Universalius patarimus dalijantis Visažinis 

Manfredo brolis Borisas - nepriklausomas verslininkas, vadovauja 
savo paties įmonei, kurioje dirba 40 žmonių. Pastaraisiais mėnesiais 
jam teko atleisti kelis senus darbuotojus. Tiesiog verslui buvo iškelti 
gerokai didesni reikalavimai ir ne visi darbuotojai įstengė prisitaikyti 
prie pokyčių ir tinkamai įsitraukti į darbą. Dabar jis ir vėl ketina nu- 

statyti tam tikrus reikalavimus kvalifikuotiems darbuotojams. Apie 
šias naujoves jis papasakojo minėtoje šeimos šventėje. Jo pusbrolis 
Jurgenas, banko tarnautojas, pasakė, kad Borisui nederėtų šitaip 
elgtis: „Iu negali taip paprastai atleisti šitiek metų išdirbusius žmo- 
nes, — tarė pasipiktinęs. — Negi jie tau šaukštą plėšia nuo burnos? Jei 
tai būtų šeimos verslas, tiek daug žmonių juk neatleistum. Ką gi jie 
kitiems pasakys? 


Kaltininko portretas 

Tokie žmonės įsivaizduoja galį įpiršti kitiems savo pasaulėvaizdį ir 
mąstymą. Taigi jie tampa kitų žmonių reikalų vertintojais. Dažniau- 
siai tai labai racionalios, dėmesį į save telkiančios asmenybės, kurioms 
būdinga menka savivertė, empatijos stoka, negebėjimas suvokti kitų 
žmonių būsenas. Yra ir tokių vampyrų Visažinių, kurie pavydi dau- 
giau už juos pasiekusiems, taigi drąsesniems, žmonėms. Jie patys yra 
apdairūs ir baugūs, tad ir kritikuoja kitus. Pabrėždamas, kad kitiems 
klojasi prasčiau, šis energijos vampyras drauge turėtų pripažinti, kad 
jo paties problemos ne tokios jau didelės. Tai gali liūdnai jam baig- 
tis — gali tekti keisti įpročius ar atsisakyti neigiamų nuostatų. 


Aukos portretas 

Dažniausiai šie vampyrai engia savo gebėjimais abejojančius žmo- 
nes — nors juk savaime suprantama, kad vieno žmogaus pasaulėžiū- 
ra negali visiškai atitikti kito žmogaus pasaulėžiūros. Tad nederėtų 
vampyro abstrakčių ištarmių pernelyg rimtai vertinti. Bet emocinę 
įtampą išgyvenantiems žmonėms, tokiems kaip Bernardas ir Bori- 
sas, vis kyla — juolab jei dar ir kiti jas pastiprina — abejonių. Vampy- 
ras Visažinis labiausiai mus veikia tada, kai išgyvename stresą, - jis 
suvokia mus abejojant ir dar labiau paakina nepasitikėti. Auka jau ir 
prieš pokalbį tylomis kremtasi, o po energijos vampyro žodžių sąži- 


nės graužatis dar labiau sustiprėja. 


68 


PASAKOJIMAI APIF DAŽNIAUSIAI PASITAIKANČIUS FNERGIJOS VAMPYRŲ TIPUS 


Psichologinis mechanizmas 

Vos kylančias aukos abejones dėl savo paties veiklos vampyras Vi- 
sažinis tik sustiprina ir paskatina jaustis dar labiau prislėgram. Bet 
šitaip stipriai jis veikia auką tik dėl to, kad ši jam tai leidžia. Ji mano 
šį asmenį šį tą išmanant ir įsiklauso į jo žodžius. Jo aukomis tampa 
labai jautrūs ir mąslūs žmonės. 


Ruošos pagalbininkė ir močiutė 

Metus Vivianė gyveno Pietų Prancūzijoje, dirbo namų ruošos pa- 
galbininke. Jai išties labai pasisekė, kad pateko į tokią šeimą. Mergi- 
na puikiausiai sutarė su abiem vaikais ir jų tėvais. Visiems kartu su- 
sėdus valgyti skardėdavo juokas. Jie visiškai pasitikėjo vieni kitais. 
Bet vienas šeimos narys prie šios dermės niekaip nepritapo — tai 
tų dviejų vaikų močiutė, jų mamos mama. Ta mažutė nerimastinga 
moteris viską išmanė geriau — ir už savo dukrą geriau, ir už žentą, 
ir už anūkus, o ką jau kalbėti apie ruošos pagalbininkę. Ji be pa- 
liovos mokė savo dukrą Elianę, puikiausiai susitvarkančią 38-erių 
metų moterį — gydytoją, dviejų vaikų motiną. Kartą šeštadienio 
apypiete, kai Vivianė ėmėsi atsakingo darbo - gaminti visai šeimai 
savaitgalio pietus, taip pat ir pudingą — virtuvėje kaipmat įsiplieskė 
drama. Tarpduryje staiga išdygo močiutė ir negaišuodama pradėjo 
kaišioti nosį į puodus. Tai tiesiog katastrofa, pareiškė ji apžiūrėjusi 
pudingą. Ir nė neprašoma ėmė žerti Vivianei patarimus, kaip derė- 
tų maišyti tešlą. Vivianė kunkuliuodama pykčiu įbruko močiutei į 
saują medinį šaukštą ir nė žodžio netarusi surukusi tylomis išėjo iš 
namų. Daugiau, kol dirbo šiuose namuose, Vivianė močiutės nie- 
kada nematė. Laimei, jokie giminystės ryšiai merginos su šia šeima 
nesaistė. O po trejų metų Vivianė nusprendė padaryti šeimai džiu- 
gią staigmeną — iš anksto nepranešusi užsuko per atostogas. Bet 
čia jau nebeskardėjo vaikų balsai ir Elianės nebebuvo — tik šeimos 


tėvas vienas pats sau tūnojo. Vivianės paklaustas, kas gi nutiko, tik 

liūdnai tarstelėjo: „Mano žmona Elianė būdama afekto būsenos 


pasmaugė savo motiną. 


Kaltininko portretas 
Ši nepaprastai dramatiška ir liūdna — deja, tikra — istorija liudija, 
kokia pražūtinga, ypač artimiesiems, gali būti energijos vampyro Vi- 
sąžinio perdėta įtaka. 


Aukos portretas 

Aukos Vivianė ir Elianė reagavo visiškai skirtingai. Vivianė, žmogus 
iš pašalies, netruko atsiriboti nuo vampyro. Be to, ji buvo tik ruošos 
pagalbininkė, taigi mažiau susaistyta nei Elianė. Šiai atsiriboti nuo 
savo pačios motinos būtų buvę gerokai sunkiau, o gal net neįmano- 
ma. Nors neretai atsitinka, kad dukterys ar sūnūs nutraukia ryšius 
su tėvais, mūsų visuomenėje vyrauja nuomonė, kad nutraukti santy- 
kius su tėvais negarbinga. O gal tikroji negarbė kaip tik ir yra tokia 
apgailėtina pabaiga kaip minėtoje šeimoje? 


Psichologinis mechanizmas 
Vampyras Visažinis, nuolatos keldamas savo artimiesiems stiprią 
įtampą, o dar ir būdamas susijęs su jais stipriais emociniais ryšiais, 


gali įvaryti šiuos į pamišimą — tiesiogine žodžio prasme. 


Vampyro Visažinio priešnuodis 

Paanalizuokite, ar šio „visažinio“ kritika, vien dalykiniu požiūriu 
vertinant, apskritai ko nors verta! Prieš leisdami kam nors 
vertinti, pirmiausia patys išsiaiškinkite, ar šis žmogus tikrai 
išmano tuos dalykus ir ar jums apskritai reikia patarimo. 
Susiraskite tokių žmonių, kurių vertinimais galėtumėte 
pasikliauti. 

Vampyrų viliotinis: vampyro Nosies Kaišiotojo 
valdomas kolektyvas, vampyras Vilkas Ėriuko 
Kailiu ir vampyras „Aš Čia Niekuo Dėtas“ 


Įsivaizduokite, kad vienoje įmonėje dirba štai tokie trys žmonės. 
Vienas be jokios būtinybės vis kaišioja nosį ne į savo reikalus, netgi 
beprotiškai švaistydamas savo paties laiką. Kitas, nors ir yra viršinin- 
kas, niekad neprisiima atsakomybės ir vis išsisukinėja, neva ne jis dėl 
to kaltas, bet jei jau kas pavyksta, nuopelnus pirmiausia prisiskiria 
sau. O trečias yra veidmainis. Ar norėtumėte su tokiais tipais drauge 
dirbti — diena iš dienos? Blaiviai mąstant, vargu bau. O kas, jei ne- 
seniai įsidarbinote ir tik praėjus keliems mėnesiams po bandomojo 
laikotarpio susivokėte, kad čia vyksta toli gražu nedžiuginantys daly- 
kai? Pateikiame automobilių dalių tiekimo įmonės sekretorės papa- 
sakotą tikrą istoriją. 

Svarbus įmonės X klientas pasiskundė dėl prasto aptarnavimo — 
neva jis gavęs netinkamą automobilio detalę. Jam lyg tyčia prireikė 
nepaprastai paklausios detalės. Michaelis, vidutinio dydžio įmonės 
vadovas, tiesiog persiuto: „Koks nemalonumas, žmonės, to juk ne- 
turėjo atsitikti, — įdūkęs užsipuolė jis Sibilę ir Nazirą. Tuodu tik 
baugiai susižvalgė ir paklausė, o kas gi čia sudaro su klientais sutar- 
tis. Michaelis nervingai pavartaliojęs akis atkirto: ne jis vienas, visi 
tai žino, sutartis pasirašąs ir Naziras. Vampyras Nosies Kaišiotojas 
Naziras, tas nenuilstantis apie visus ir viską žinantis šniukštinėtojas, 
kaip tyčia apie šią sutartį ne kažin ką tenutuokė. Michaelis puikiai 
žinojo Nazirą perdėtai domintis tuo, kas vyksta aplinkui, tad prikišo 
šiam nedėmesingumą: „Visi mes esame atsakingi už tai, kad darbas 
vyktų sklandžiai. Taigi visiems turėtų tai rūpėti, visada. Trumpam 
įsivyravo tyla. „O kas gi tą sutartį pasirašė? — norėdama išsiaiškinti 
iki galo išdrįso paklausti Sibilė, Michaelis vis labiau niršo, o galiau- 


, 

siai prisipažino, kad tada jis dar neatostogavo, tad vienas pats šį san- 
dorį ir sudarė. Sibilę ir Nazirą nustebino tai, kad Michaelis jiedviem 
bandė įteigti, neva jie kalti dėl šio nemalonaus incidento — juk tris- 
kart pakartojo, kad visi vidurinės grandies darbuotojai turi prisiimti 
atsakomybę už viską, kas čia vyksta. Jis vis kartojo šią kone biblinę 
ištarmę, kol susierzinęs Naziras galiausiai pradėjo teisintis: „Bet tam 
mes neturime laiko, — mestelėjo, nors ne kas kitas, o jis vis kaišioda- 
vo nosį kur reikia ir kur nereikia, net ten, kur kokybės užtikrinimu — 
jo kuruojama sritimi — nė nekvepia. Bet tąkart, kai įmonė pristatė 
klientui detalę, Naziras atostogavo Pietų Prancūzijoje — kaišiojo 
nosį į raudonvynio ir kvepalų buteliukus. 

Jei tik reikėdavo užglaistyti savo paties klaidas ar apginti savo pa- 
ties garbę, Michaelis niekada nenusileisdavo, tad ir tąkart per susi- 
rinkimą jis rado naują būdą suversti kaltę kitiems. Staiga jis prisimi- 
nė prieš tris mėnesius įvykusį nutikimą — visišką mažmožį, palyginti 
su netinkamos detalės pristatymu. Tąkart, regioninės šventės išvaka- 
rėse, ką tik pradėjusi įmonės sekretorės pagalbininke dirbti studentė 
užmiršo — vieną vienintelį kartą — įjungti įmonės telefono atsakiklį. 
Dar kiek, ir būtų liūdnai baigęsi, jei Naziras nebūtų atėjęs tą šven- 
tadienį į darbą ir pusdienį atsakinėjęs į telefono skambučius. Tas jį 
taip suerzino, kad neapsikentęs pasiskundė Michaeliui. Ir tąkart Mi- 
chaelis labai įsiuto, bet savo kaltės, kad pagalbininkė nebuvo tinka- 
mai supažindinta su darbu, toli gražu neįžvelgė, nors kas gi kitas, jei 
ne jis turėjo tą padaryti. Ne, atsakomybę už tai jis suvertė Nazirui. 
Kad Nazirui nė minties nekilo, jog sekretoriato darbuotojai gali būti 
nevisiškai supažindinti su savo darbu, tik patvirtina, kad Naziras 
pasikliauja viršininko gebėjimu vadovauti — tokia interpretacija Mi- 
chaeliui nebūtų šovusi į galvą. Jis, vampyras „Aš Čia Niekuo Dėtas“, 
vadovaujasi tokiu principu: „Už klaidas aš neatsakau.“ 

O Naziras įmonėje garsėja kaip visažinis — visur dalyvaujantis, 
nuolat smalsaujantis žmogus. Šis vampyras Nosies Kaišiotojas pats 

sau kasa duobę. Kasa jis ją ir kitiems. Jis tiesiog negali nepaklausti, 
kodėl vienas ar kitas bendradarbis nebuvo darbe, negali jų neprižiū- 
rėti. Tiesioginių pareigų — kokybės priežiūros — jam, regis, negana, 
jam reikia visus ir viską sužiūrėti. Šitaip jis sėja nepasitikėjimą, o tada 
jau produktyvaus darbo vargiai gali tikėtis. Bendradarbiai tik stebisi, 
kodėl jis taip domisi jų veikla, juk jų darbas nėmaž nesusijęs su jo 
pareigomis. Tada jie pradeda manyti, kad visa tai vyksta viršininko 
pavedimu, tad savisaugos sumetimais pradeda vengti Naziro. 

Bet nei kokybės priežiūros darbas, nei „žmonių priežiūra“ nenu- 
maldo Naziro žinių troškulio. Kur buvęs, kur nebuvęs jis vis įsisuka 
į kokią diskusiją, nors išties tai visai ne jo reikalas. Negana to, dar 
ir paprieštarauja bendradarbiams pateikdamas tokių pastabų, kurias 
kiti palaiko neoficialia informacija. Jam tiesiog malonu svaidytis abs- 
trakčiomis frazėmis arba skleisti klaidingą informaciją ir šitaip jaukti 
žmonėms protus. 

Sibilė nepaklūsta Naziro vilionėms — ji atspari vampyrui Nosies 
Kaišiotojui. Ši moteris, vampyras Vilkas Ėriuko Kailiu, turi savų vi- 
lionių. Gynyba tai ar prigimtis — sunku pasakyti. Jos vilionės gero- 
kai suktesnės. Bičiuliška šypsena jos veide beveik niekada nenyksta, 
kiekvieno ji nepaprastai maloniai pasiteirauja, kaip sekasi. Bet vos 
tik pajunta kylant grėsmę ir įsiplieskiant atvirą konfliktą, jos akys 
kaipmat užsidega pykčiu ir veidas įgyja plėšrią išraišką. Tą akimirką 
ji tampa nebeatpažįstama. Vos tik klientas pasiskundžia, ji tuoj atita- 
ria, kad tai ne jos kaltė. Bet blogiausia tai, kad, apsigobusi ėriuko kai- 
liu, nepaprastai maloni ir iš pažiūros nekalta, ji pritykina prie klien- 
tus aptarnaujančių bendradarbių, pirmiausia pasalūniškai išklausi- 
nėja, o tada jau, nusimetusi ėreną, kuo nors bjauriai apkaltina juos. 
Ji piktinasi visiškai nepaisydama realybės — faktai jos nedomina. Jai 
pakanka įpykusio kliento žodžių — o ką apie vieną ar kitą nutikimą 
mano bendradarbis, jos nedomina. Klientas yra karalius, taigi pri- 


valu jį išklausyti — jis visada teisus. Ji vis labiau praranda gerą vardą, 

darbuotojai, nebeapsikentę su jos išpuoliais ir veidmainyste, visi kaip 
vienas sprunka kuo toliau. Sibilei ne pirmi metai kyla grėsmė praras- 
ti darbuotojus, ypač gerus. 

Michaelis jau seniai norėjo suversti atsakomybę kam nors kitam, 
tad kartą ėmė ir pasiūlė Sibilei „aukštas ir svarbias pavaduotojos 
pareigas. Bet kolektyvui nepranešė, kad dabar jau turi pavaduotoją. 
Kupina pasididžiavimo Sibilė ėmėsi naujųjų pareigų ir iššnipinėjo 
visus lig vieno bendradarbius. O kai galiausiai paaiškėjo, kad ji yra 
viršininko parankinė, bendradarbių palankumas galutinai sunyko. 
Neilgai trukus Sibilė, nebeapsikentusi su neigiamu bendradarbių 
požiūriu į ją, išėjo iš šios įmonės. 

Visi nuo seno Michaelio įmonėje dirbantys žmonės ilgainiui pa- 
sikeisdavo. Kyla klausimas, gal jis visus juos pavertė vampyrais. Gal 
nė nesąmoningai, pats to nenorėdamas privertė imtis vampyriškos 
išgyvenimo taktikos? 


Kaltininko ir aukos portretai 

Vampyras Nosies Kaišiotojas 

Be jo žinios žmonės nieko negali imtis — kur buvęs, kur nebuvęs 
jis vis kiša nosį. Vis lįsdamas kur nedera, jis sukelia, dažnai nė pats 
nenorėdamas, sumaištį, bergždžiai įtraukdamas į niekines istorijas 
gausybę žmonių ir paskatindamas tarp jų, savo aukų, nesusiprati- 
mus. Jo savivertė gana menka, tad jam tiesiog būtina viską apie vi- 
sus žinoti. Vampyrų Nosies Kaišiotojų pasitaiko ir tarp namiškių. 
Jei norite paskleisti kokią žinią, geriausia pradėti nuo šio vampyro. 
Jo „žinių agentūra kaipmat perduos naujieną kitiems, dargi saviš- 
kai interpretuodama. Aukos netrunka jį perprasti — tereikia jam 
ką nors papasakoti, tarkim, kaip paslaptį. Bergždžiai — neišlaikys 
neišplepėjęs. 

Vampyro Nosies Kaišiotojo priešnuodis 

Jei perpratote, kad vienas ar kitas žmogus yra „žinių agentūra“, 
būkite nepaprastai apdairūs ir pasistenkite, kad jokios žinios 

jo nepasiektų. Šiuo atveju derėtų pasimokyti iš politikų ir 
diplomatų: „Jokių komentarų“ Tai geriausias ir paveikiausias 
būdas išsekinti vampyrą Nosies Kaišiotoją. Juk net ir geriausia 
žinių agentūra neišsiverstų be Žinių. 

Ne ką mažiau grėsmių kyla ir pačiam energijos vampyru virsti - 
pačiam sutapti su vampyru Nosies Kaišiotoju. Būkite budrūs. 


Vampyras Vilkas Ėriuko Kailiu 

Šį veidmainį ne taip lengva perprasti — juk pažiūrėti jis labai malo- 
nus. Yra žmonių, kuriuos nuvertiname, o su šiuo tipu priešingai — jis 
dažniau pervertinamas. Kaipgi tokius žmones atpažinti? Kliaujantis 
savo paties supratimu, savo nuojautomis — niekaip kitaip. Bet šitaip 
juk gali kartais teisus pasirodyti, o kartais, deja, visiškai pro šalį pra- 
šauti. Šiuo atveju labai praverčia kitų nuomonė. Jei kitas žmogus 
atvirai pasisako, ką manąs, tai gali pagelbėti jums susikurti objekty- 
vią nuomonę. Apmąstykite, kokių jausmų jums kelia spėjamas vam- 
pyras, kaip elgiasi su jumis, kaip jūs jaučiatės bendraudamas su juo, 
kaip jaučiatės, kai jo nėra šalia. Jei patiriate neigiamų jausmų, būkite 
atsargūs. 


Vampyro Vilko Ėriuko Kailiu priešnuodis 

Šiuo atveju, kaip ir dažnoje gyvenimiškoje situacijoje, tinka tokia 
savisaugos strategija: išlaikykite saugų atstumą, neprisileiskite 
tokio Žmogaus. Pasistenkite neįkliūti šiam užsimaskavusiam 
tipui - juk jį labai sunku atpažinti. Net jei kiti žmonės šį 
rūpestingą ir pažiūrėti labai atsakingą asmenį vertina teigiamai, 
prisiminkite - jums jis yra energijos vampyras. 

Vampyras „Aš Čia Niekuo Dėtas“ 

Aplinkiniams labai sunku sutarti su tokiais žmonėmis — užuot ieš- 
koję išeities, jie be paliovos tikina, kad tai ne jie kalti dėl vienos ar 
kitos kliaudos. Išties, kodėl gi šie žmonės vis kattoja, kad tai ne jų 
kaltė? Ir dar vis ieško kaltų ir niekaip nenurimsta, kol nesuranda. Bet 
tai ne jie — jie čia niekuo dėti. 

Tokie žmonės, deja, beveik negeba analizuoti savo elgesio. Šio ge- 
bėjimo jie nėra išsiugdę, todėl blokuoja kiekvieną bent iš tolo su jais 
sietiną mintį. Žmones, kurie su jais bendrauja, tai labai slegia, Įkal- 
čiai, vaizdžiai tariant, akis bado — aiškiau nė būti negali, kas kaltas. 
Tokie energijos glemžikai kartais iš kaltininkų nejučia geba „pavirsti“ 
aukomis ir netgi sukelti kitiems kaltės jausmą. Santuokoje tai gana 
dažna. Jei asmeniniai konfliktai metų metus nesiliauja, žmogui gali 
dingrelėti: o gal man pačiam kas negerai? Žinoma, gali ir taip būti, 
bet įmanoma ir kitkas — gal gyvenate su energijos vampyru „Aš Čia 
Niekuo Dėtas '? 


Vampyro „Aš Čia Niekuo Dėtas“ priešnuodis 

Susitaikykite su tuo, kad šis Žmogus yra toks, o ne kitoks. 
Kvailokai skamba, betgi taip yra (ką nors pakeisti būtų dar 
sunkiau). Šis energijos vampyras iki pat gyvenimo galo taip elgsis 
ir netgi įstengs išsisukti. Verčiau nemėginkite jo pakeisti. 


Vampyro atpažinimas 


Kodėl gi tu stebiesi, 
kad iš kelionių tau jokios naudos, 
juk vis save velki iš paskos? 


Sokratas 


Ankstesniame skyriuje pateikdami pavyzdžių apžvelgėme vampyra- 
vimo mechanizmą ir jo variantus, apibūdinome aukų elgseną ir situa- 
cijas, kuriose pasireiškia energijos vampyravimas. Koks grėsmingas 
gali būti iš artimiausių žmonių nuolatos patiriamas maskuojamas 
energijos vampyravimas ir kas gali nutikti, kai energijos vampyrai 
nieko nepaisydami viską stelbia, puikiai paliudytų Elianės pavyz- 
dys — ji nužudė savo motiną. Dauguma žmonių, kad ir kas jie būtų, 
aukos ar vampyrai, šio mechanizmo dar nėra perpratę. Bet atpažinti 
energijos vampyrą — tai jau pusė darbo siekiant padaryti šį žmogų 
jums nekenksmingą. Energijos vampyras darbuojasi, vaizdžiai ta- 
riant, užsivožęs stebuklingą kepurikę, kuri padaro jį nematomą. Šią 
kepurikę reikia nutraukti — nebūtina viešai paskelbti, tik bent jau sau 
pačiam pripažinti, kad jis yra energijos vampyras, ir nuo tos akimir- 
kos pradėti kitaip su juo bendrauti. 

Dažnai gali išgirsti žmones dūsaujant: „O Dieve, kaip ta ponia P. 
(arba tas ponas P.) išsekina. Daugiau pasigilinti mes nesame linkę — 


tai ir yra grėsminga. Energiją vampyras „siurbia, sakytum, prakiuręs 

bakas: nors ir gali toliau važiuoti, bet vis tenka pasipildyti degalų. 
Tas pats ir su gyvybine energija. O po kelerių metų ar dešimtmečių 
mes dar stebimės, kad esame galutinai išsekę, nusikamavę, pervargę 
ir gal net išgyvename depresiją. Pojūtis, kad vienas ar kitas žmogus 
mus sekina — kaip ir daugelis kitų pojūčių — yra subjektyvus daly- 
kas, ne visi žmonės bendraudami su juo tai patiria. Taigi: pateiktuose 
pavyzdžiuose minėtieji energijos vampyrai ne visiems žmonėms ir 
ne visais atvejais yra vampyrai. Atminkite: vienam žmogui Udo gali 
būti energijos vampyras Ignoruotojas, o kitas manys, kad jis dėme- 
singas ir normalus žmogus. O pats Udo gali tapti vampyro Visažinio 
auka, nors kiti žmonės šiam vampyrui yra atsparūs ir netgi nelaiko jo 
vampyru. Kad taip yra, puikiai paliudija asmeniniai ryšiai: žmogus, 
kuris savo partneriui atrodė nesugyvenamas, su kuriuo be paliovos 
kivirčytasi, po skyrybų gali susirasti kitą partnerį ir kuo puikiausiai 
su juo sutarti. 


Trumpi nuolat pasikartojantys išpuoliai palieka 
neišdildomas žymes 


Kad ir su kurio tipo vampyru bendrautumėte, pavojaus signalas vi- 
suomet toks pat: atrodo, visai paprasta situacija, trumpas susitiki- 
mas ar koks menkas įvykis, o mes išeikvojame neproporcingai daug 
energijos. Jei tai tetruko trumpai, pasistengiame šiuos akimirkos iš- 
gyvenimus kuo greičiau pamiršti. Štai čia šuo ir pakastas! Mes tu- 
rime išmokti tokias situacijas aiškiai suvokti ir įvertinti. Pozityvioji 
psichoterapija vadina tai mikrotraumomis. Mažmožiai, kuriems iš 
pradžių jokios svarbos neteikiame, ilgainiui — lašas po lašo ir akmenį 
pratašo — pradeda jus graužti. Vieną vienintelį energijos vampyro 
išpuolį bet kas atlaikytų, bet išgyventi juos kasdien, netgi metų me- 
tais — tai įsipyktų kiekvienam. 

Pateiksime dar vieną momentinių, nuolat pasikartojančių, tad s3- 
monėje įsirėžiančių vampyro antpuolių pavyzdį. 

Ponui Vyzeliui 45-eri. Jis vadovauja vidutinio dydžio buitinių pas- 
laugų įmonei. Jo įmonėje dirba 50 žmonių, jam tenka daug važinėti, 
dalyvauti gausybėje pasitarimų — jis dirba 10-12 valandų per dieną. 
Tai gyvenimu besidžiaugiantis žmogus, beveik visada gerai nusitei- 
kęs, gana gerai susitvarko su stresu darbe, sportuoja ir yra geros fizi- 
nės formos. Ponas Vyzelis pasakoja: 

„Kai po darbo dienos pareinu namo, esu kiek pavargęs, bet išsekęs 
vis dėlto nesijaučiu. Man džiugu grįžti namo, pabūti su vaikais, pas- 
kui pasišnekučiuoti su žmona. Bet vos 
įžengiu į namus, po kelių minučių pa-< = Šioje sekinančioje istorijoje 
juntu senkant energiją. Mano žmona la- = nėra svarbu, kiek laiko trunka 


bai maloni moteris, bet ji yra pervargusi, tokie išpuoliai. Svarbiausia - 


vis rėkia ant vaikų, nuolatos skundžiasi, 
yra labai įsitempusi, namai nesutvarkyti, 
viskas sujaukta. Vos tik peržengiu namų 
slenkstį, ji užkrauna man vaikus — žino- 
kis. Mintys dar sukasi apie darbo reikalus, 
o aš turiu ne tik nuramdyti vaikus, bet ir 
bent kiek sušvelninti įtampą ir teigiamai 
viską suderinti. O žmona vis rėkaloja — 
nieko mat negalįs aš dorai padaryti, prie- 


kaištauja, neva visus buities reikalus aš 


intensyvumas, tai, kad per minutę 
tetrunkantį susidūrimą su energijos 
vampyru išeikvoji tiek energijos, 
kad jos pakaktų visai dienai. Jei 
bendravimas ar tam tikra situacija 
pareikalauja neproporcingai daug 
energijos - labai tikėtina, kad tai 
energijos vampyras siurbia jūsų 


syvus. 


suvertęs jai ant pečių. Vos penkias minutes pabuvęs namie, išeikvoju 


daugiau energijos nei per visą dešimties valandų darbo dieną. 


Praėjusią savaitę žmona vienai dienai buvo išvykusi pas savo tėvus. 


Nepatikėsite - namie buvo visiška ramybė, su vaikais sutarėme, prieš 
guldydamas į lovas, dar pažaisdavau su jais, dieną baigdavau skaiti- 
nėdamas ir žiūrėdamas televizorių — jokio streso. Ką man daryti? 


Geriausia būtų išsiskirti. Bet dėl vaikų negaliu sau to leisti. 

Pavojaus signalai susidūrus su Nebyliuoju 
vampyru 


Jei vakare sugrįžtate namo išsekęs ir nesuvokiate, kodėl taip nusiga- 
lavote - juk diena apynormalė buvo, - reikėtų pagalvoti, ar tik nebu- 
vo prie jūsų prisėlinęs energijos vampyras. Jei jūsų nuotaika, lig tol 
visai gera, staiga be jokios aiškios priežasties subjuro, gal vis dėlto 
nejučia jūsų syvus išsiurbė koks energijos vampyras. Kartais jam nė 
burnos praverti nereikia, o jūs jau pajuntate smingant dantis! Kar- 
tais pakanka tik pagalvoti apie kokį nors žmogų ar išgirsti minint jo 
vardą — ir jus apima bejėgystė. Jei darbe jums išpuola tokių dienų, kai 
vienas terminas veja kitą, vienas pasitarimas — kitą, ir rytą peržiū- 
rinėjant dienotvarkę penktoje pozicijoje staiga pamačius „xy“ vardą 
jums nejučia išsprūsta: „O Dieve, tik ne jis, — vadinasi, turite reikalų 
su energijos vampyru. 

Pateikiame pavyzdį, kaip gali paveikti Nebylusis energijos vam- 
pyras. 

Dominikai D. (vadybininko asistentei, 34-erių) reikėjo sureng- 
ti svarbų pristatymą. Kelias dienas jam ruošėsi. Pristatymas vyko 
sklandžiai. Praėjus pusvalandžiui, į salę įėjo Dominikos viršininkas, 
mostelėjo — tęskite (lyg sakydamas: „Nekreipkite dėmesio į mane, 
tarsi manęs čia nė nebūtų.) ir įsitaisė paskutinėje eilėje. Ką tik vyra- 
vusios malonios atmosferos kaip nebūta, Dominika D., nors lig tol 
kalba jai liete liejosi, priblėso. Jos energija, regis, visiškai išseko — ge- 
rai žinojo: stebimai viršininko teks labai apdairiai rinktis žodžius. 
Juk jis nepagaili pagiežos, kartais net choleriškai reaguoja, nevengda- 
mas staigių pykčio protrūkių. Jam įsitaisius salėje, ji pasijuto išsekusi. 
Energijos vampyras kirto jai nė žodžio neprataręs. Labai tikėtina, 
kad viršininkas nė nesuvokia, jog kitiems žmonėms jis gali būti ener- 


gijos vampyras. 

Universalusis vampyras 


Dauguma atvejų — apie 90 procentų! — energijos vampyras verti- 
namas labai individualiai: man jis yra vampyras, kitiems — gal tik 
pusiau, o gal ir visiškai ne vampyras. Draugė A draugei B sako: „Ne- 
žinau, ką tu sau manai. Andrė juk toks mielas, visad gėlių dovanoja, 
toks mandagus ir prielankus. Nė nesuprantu, kodėl ketini skirtis su 
juo. O gal tai viskas dėl tavęs pačios, gal tau su vyrais apskritai ke- 
blu? Jis ne tik mielas — dar ir išvaizdus:“ Šiuokart kaltininkas (jį pa- 
liekančios moters manymu) tampa auka (moteris juk jį palieka, tad 
pažiūrėti kaip tik jis yra auka). Išgyvenimai yra subjektyvus dalykas, 
jie sietini su tavo paties ankstesniu gyvenimu ir tavo paties asmeny- 
be, tad kiti žmonės dažniausiai nė nesuvokia, kodėl su vienu ar kitu 
žmogumi tau sunku sugyventi. 

O štai subjektyvūs požiūriai į Universalųjį vampyrą sutampa ar 
bent jau yra panašūs — taigi, yra visuotiniai, arba universalūs. Jis kelia 
įtampą visiems, todėl yra mažiau pavojingas. Tokiu atveju vampyrui, 
vaizdžiai tariant, nuimama stebuklingoji kepuraitė, daranti jį nema- 
tomą, ir pradedama jo šalintis. 


Pateikiame situacijos, kurioje dalyvauja Universalusis vampyras, pa- 
vyzdį. 

Netrukus Kalėdos, visa šeima ketina švęsti kartu. Visi labai džiau- 
giasi — susirinks keturi vaikai su šeimomis. Sutarta švęsti pas sene- 
lius. Tėvas (78-erių) yra labai draugus, nevengia išlenkti burnelę 
kitą, mėgsta staigmenas. Motina (75-erių) visiems tik įtampą kelia. 
Ji perfekcionistė, ir iš savęs, ir iš kitų daug reikalauja, jai labai svarbu 
punktualumas ir tvarka, jei kas nepatinka, būna atžari. Visi šeimos 
nariai tai žino, tad pasistengia būti punktualūs. Vaikaičiai yra įpra- 
tinti nemėtyti savo daiktų kur pakliuvo — kad tik „močiutė nesusier- 

zintų . Močiutė, be jokios abejonės, yra Universalusis vampyras. Jei, 
tarkim, kas laimėtų kelionę, močiutę į ją kviestųsi paskiausiai. O štai 
senelį pirmą pasikviestų. Namiškiai žino, kad močiutė yra „sunkus“ 
žmogus, taikstosi su jos įgeidžiais ir nesitiki, kad ji staiga galėtų pa- 
sikeisti, tad nejučia ji vis dėlto daro kitiems tam tikrą įtaką, šiek tiek 
valdo kitus. Vis dėlto bendrauti su ja vis tiek vargas. 


Vampyriški posakiai 


Iš tiesų tėra du žmonių bendravimo lygmenys: dalykinis (objekty- 
vusis, racionalusis) ir asmeninis (emocinis). Energijos vampyras 
visada — visais atvejais, 100 procentų — taikosi į asmeninį lygmenį. 
Dalykiniu požiūriu galima turėti įvairiausių nuomonių, bet jei jos 
žeidžia asmenybę, žmogus patiria įvairių jausmų — pasijunta įžeistas, 
išgyvena nusivylimą, tampa agresyvus. 

Pateikiame energijos vampyrams būdingų posakių. Vertėtų juos 
prisiminti — šitaip lengviau atpažinsite galimą energijos vampyrą. 

„Iš tavęs šito nesitikėjau. 

„Maniau, tu tikras draugas. 

„Jūs paskutinė mano viltis. Jei ir Jūs nepadėsite - viskas žlugę.“ 

„Savo bendradarbiams ir klientams tu visada turi laiko, o man ir 
vaikams - niekad. 

„Vos tavo sekretorei kokia niekinė problemėlė iškyla — kelias va- 
landas jai sugaišti. 

„Kai atėjau čia dirbti, turėjau, kaip ir Jūs, galybę idėjų.“ 

„Visada šitaip darėme.“ 

„Jei turėtumėte tiek patirties kaip aš, viską geriau suprastumėte. 

„Na taip, jaunuomenė — ištroškusi veiklos, o patirties neturi.“ 

„Savo pacientams tu visada turi laiko. 

„Nusivyliau Jumis. Jūs ne ką geresnis už kitus / toks pat kaip kiti. 

„Galbūt Jums vertėtų pasvarstyti, ar ši (darbo) vieta tikrai Jums 
skirta.“ 

„Maniau, mes esame draugai... 

„Ir tu kaip visi. Maniau, kad esi kitoks.“ 

„Anksčiau viskas buvo geriau.“ 

„Tokį pasiūlymą turėjome prieš keletą metų.“ 

„Juk padėjau tau, kai buvo sunku. Negi pernelyg įžūlu būtų dabar 
to paties iš tavęs tikėtis? 

„Neturi laiko mano problemai spręsti — gerai. Išties, juk turi daug 
svarbesnių reikalų nei maniškis.“ 

„Atsiprašau, kad įkyriu su savo problemomis. Yra žmonių, ku- 
riems Jūsų pagalbos dabar labiau reikėtų.“ 

„Kaip visada — neturi man laiko. Tai ne taip jau svarbu.“ 

Būkite atsargūs: tokie posakiai kuo nuoširdžiausiai gali išsprūsti 
ne tik vampyrui, bet dažniausiai jie dvelkia vampyriškumu. 


Atpažinimo etapai 


Pirmas žingsnis siekiant išsiaiškinti, ar turite reikalų su energijos 
vampyrais, — ištirti jus supančius žmones ir jums tenkančius kas- 
dienius išbandymus. Panagrinėkite, kaip praleidžiate dieną, jos vyks- 
mą — šitaip galėsite išsiaiškinti, kokie žmonės, įvykiai ar situacijos 


sekina jus labiausiai. 


Vampyriškos asmenybės 

Pirmiausia derėtų išsiaiškinti, ar tarp jus supančių žmonių nėra vam- 
pyrų (savo artimiausioje aplinkoje). Gali būti, kad 30 metų bendrau- 
jate, nė pats to nežinodamas, su vampyru ir šis vis glemžiasi jūsų 


energiją. 


85 


ENERGIJOS VAMPYRAI 


1. Pabandykite vertinti žmones spontaniškai, išskirkite iš jų tuos, 
kuriuos spėjate galint būti jums vampyrais. Su kuriais artimos 
aplinkos žmonėmis jūsų santykiai išties įtempti? Su kuriais iš jų 
norėtumėte turėti kuo mažiau reikalų, o gal net ir visai neturėti? 
Būkite pats sau atviras ir sąžiningas, net jei paaiškėtų, kad tai 
jūsų sutuoktinis, tėvai, vaikai, jūsų viršininkas ar kt. — tai yra 
žmonės, su kuriais ryšių lengva ranka nubraukti negalėtumėte, 
kuriuos turėtumėte gerbti ir mylėti ir kurių niekada viešai ne- 
pripažintumėte esant energijos vampyrais. Surašykite vardus tų 
žmonių, kurių vien vardą paminėjus jums kyla neigiamų jaus- 
mų ir nejučia išsprūsta, tarkim, tokie žodžiai: „O Dieve, ir vėl 
jis, „Pasakykit jam — manęs nėra, „Kol ji dar neatėjo, dingstam 
pro kitas duris, - netgi lydimi atitinkamų veiksmų. 

2. Iš tų žmonių, su kuriais jums tenka turėti reikalų, išrinkite ir 
susirašykite vardus tų, su kuriais kitų žmonių santykiai įtempti, 
bet jūs vis tiek — kad ir kokiais sumetimais — nesate linkęs lai- 
kyti jų energijos vampyrais. 

3. Surašykite vardus tų žmonių, su kuriais tenka kasdien susidur- 
ti, bet kurių nepasigestumėte, jeigu jų šalia nebūtų. 

4. Surašykite vardus tų žmonių, kuriems nedalyvaujant posėdis 
(pasitarimas, susirinkimas ar aptarimas) vyksta gerokai pozity- 


viau, sklandžiau ir greičiau. 


Vampyriškos situacijos 
Esti tokių situacijų, kurios išsunkia mūsų energiją. Kokia nuolat pa- 
sikartojanti situacija sukelia jums stresą? 

Štai pavyzdys iš asmeninės patirties Rusijoje. 

XX amžiaus paskutiniame dešimtmetyje vienas iš šios knygos 
autorių (H. P.) šešis mėnesius viešėjo tuometėje SSRS — keliuose 
universitetuose skaitė paskaitas ir vedė seminarus. Sąlygos buvo gan 


sudėtingos. Jis pasakoja: „Trūko maisto, nemokėjau nė žodžio rusiš- 

kai, o vokiškai ar angliškai čia vos vienas kitas mokėjo kalbėti, kas 
savaitę vykdavau vis į kitą man nepažįstamą miestą, oro temperatūra 
kartais siekdavo —20, su Vokietija buvo keblu susisiekti (nei mobilių 
jų, nei elektroninio pašto, telefono ryšys prastas) - pakaks, manau, ir 
tiek paminėti. Po pirmosios šešis mėnesius trukusios kelionės - po 
aštuonerių metų jų buvo dar - įvertinau, kiek tuo metu išeikvojau 
energijos. Didžiulei savo paties nuostabai, suvokiau, kad nei šaltis, 
nei alkis, nei susišnekėjimo problemos, nei vienatvė manęs taip ne- 
sekino kaip tai, kad nakvoti tekdavo privačiuose butuose. Tuomet 
vargiai gaudavai apsistoti viešbutyje — nakvoti tekdavo pas žmones, 
pasikvietusius mane į Rusiją. Čia patyriau, kas yra rusiškas vaišin- 
gumas, ir išmokau jį vertinti. Tai buvo labai maži dviejų kambarių 
butai, tad dažniausiai man tekdavo miegoti pereinamame kambary- 
je. Kiekvienam, žmogui ar naminiam gyvūnui, panūdusiam nueiti į 
virtuvę, vonią ar tualetą, tekdavo pereiti šį kambarį. Po ilgo seminaro 
man reikėdavo poilsio ir „apsauginės“ erdvės, bet čia bergždžia buvo 
to tikėtis. Be to, vakarais namų šeimininkas norėdavo pasikalbėti su 
manimi — siaurame šeimos rate vykdavo ilgi pokalbiai apie sutuokti- 
nių ir kitokias psichologines problemas ir t. t. Iš mandagumo negalė- 
jau atsisakyti, bet tokios vakaronės mane vargino. 1992-ųjų pavasarį 
įvertinęs visa tai supratau, kad tokios nakvynės surijo gal net daugiau 
nei 70 procentų mano energijos, tad 1992-ųjų vasarą ėmiausi tam 
tikrų veiksmų. Parašiau manęs laukiančių seminarų organizatoriams 
ir, didžiai jų nuostabai, paprašiau apgyvendinti mane viešbutyje ar 
kokiame studentų bendrabutyje. Nenoromis jie pakluso mano no- 
rui, nors bendrabučiuose sąlygos buvo labai prastos — nėra vandens, 
labai menkai šildoma, viskas apleista. Bet man tik palengvėjo. Vakare 
mane ten nuves, įėjęs į kambarį galėsiu užsirakinti duris ir atsipūs- 
ti — emociškai ir fiziškai. Nors ir teko kęsti šaltį (bendrabučiuose 
didesnės nei 13-15 laipsnių temperatūros bergždžia tikėtis), buvo 
nuostabu — ir gyvybinės energijos tuščiai eikvoti nereikėjo.“ 

„Vampyriškos“ situacijos gali būti ir kasdienė automobilių grūstis ke- 


lyje į darbą, problemos namuose ar netvarka ant rašomojo stalo. 


Trys būdai susivokti, ar jūs auka 
Pateikiame būdų, kurie padės jums, vertinant savo elgseną, suvokti, 


ar esate iš tų žmonių, į kuriuos kėsinasi energijos vampyrai. 


1 būdas 

Lapą suskirstę į 3 grafas (Laikas / Energija / Pinigai), sudary- 

kite nuolatinių savo veiklų sąrašą ir įvertinkite jas pagal tokius 

kriterijus: 

— Kiek laiko užtrunkate atlikdamas tam tikrą darbą / veiklą, 
įgyvendindamas tam tikrą projektą? 

— Kiek energijos, jėgų, apmąstymų tenka į šį darbą įdėti, kitaip 
tariant, kiek energijos šiam darbui išeikvojate? 

— Kokia iš to finansinė nauda? (Yra žmonių, kurie nepaprastai 
daug laiko skiria visuomeninei veiklai, tad išties svarbiems 
darbams laiko nebelieka.) 


Jei, tarkim, jums tenka daug energijos išeikvoti kuriai nors vie- 
nai sričiai ir kitiems reikalams menkai telieka laiko, tada tikėti- 
na, kad apie jus šmirinėja vampyras. O jei energijos išeikvojate 
nedaug, bet kitiems reikalams vis tiek laiko stinga — veikiausiai 
ir šįkart jūsų energiją slapčia glemžiasi vampyras. Gyvenime ti- 
krai yra tokių sričių, kurioms tenka išeikvoti daug energijos, bet 
tada turėtų būti ir tokių, kurios teikia jums energijos. 


2 būdas 

Savo kasdienius darbus suskirstykite į svarbius ir skubius. Sa- 
vaitę nagrinėkite savo veiklą - sudarykite savo darbų sąrašą pa- 
gal tokius kriterijus: 

— svarbus ir skubus, 

— nesvarbus, bet skubus, 
— nesvatbus ir neskubus, 
— svarbus, bet neskubus. 


Tai laiko planavimo pratimas. Kaip rodo patirtis, maždaug pusę 
laiko skiriame mums nesvarbiems, tačiau kitiems žmonėms sku- 
biems darbams. Jei, tarkim, 60 procentų savo darbų priskyrėte 
„nesvarbiems, bet skubiems, veikiausiai dažnai tvarkote reika- 
lus norėdamas įtikti kitiems. Jūs negalite pasakyti „ne“, leidžiate 
spręsti kitiems. Juk elgsenos efektyvumą ir savarankiškumą liu- 
dija ne kas kita, kaip gebėjimas atlikti svarbius darbus! Kitaip 
energijos vampyras mėgins paveikti jūsų emocijas, apeliuos į 
sąžinę arba bandys sumenkinti jūsų savivertę („Ar galėtum dėl 
manęs tai padaryti? „Tik tave vieną teturiu. „Niekas kitas taip 
gerai to nepadarytų. „Jei tu man nepadėsi, nežinau, kas bus.'). 


3 būdas 

Jums gresia energijos vampyro pinklės, jei patenkate į tokias si- 

tuacijas: 

— Pastebėjote, kad jus, jūsų savijautą, jūsų savivertę arba jūsų 
elgseną pernelyg stipriai veikia kiti žmonės. Jei pernelyg emo- 
cingai reaguojate į kokią (nesvarbią) situaciją, tai irgi gali būti 
ženklas. Pavyzdžiui, kas nors mesteli: „Tikra moteris, — ir jūs 
jau paniurote, negalite užmiršti šių žodžių ir vargiai įstengia- 
te sutelkti dėmesį į darbą. 

— Buvote gerai nusiteikęs. Pakako trumpai susitikti su kuo 
nors — ir nuotaika subjuro. Kaskart susirašykite tokių žmo- 
nių vardus, apibūdinkite susitikimo su jais aplinkybes. 

— Bendraudamas su kokiu žmogumi vis pakliūvate į tokią pat 

situaciją, paskui visada jaučiatės prislėgtas — kiekvieną kartą 
vis tokia pati seka ir jūs tik pykstat ant savęs paties. (Kaip 
1 skyriuje pateiktame pavyzdyje, 3 situacija: savaitgalį stu- 
dentė atvyksta pas tėvus. Jai maga papasakoti apie universite- 
tą, apie tai, kaip jai sekasi. Bet vos prabilus, tėvai vis pertrau- 
kia — ar ji ten sočiai pavalganti, koks ten oras ir t. t. Kiekvieną 
kartą pasirodžius namuose kartojasi tas pats, tad studentė 
jaučiasi nesuprasta.) 

— Pastebėjote, kad bendraudamas su vienu ar kitu žmogumi jūs 
paklūstate, sakytum, nuotoliniam valdymui. Pagalvokite, ku- 
rio žmogaus akivaizdoje staiga prarandate savarankiškumą, 
nors iš tiesų esate labai savarankiškas žmogus. 


Ar išdrįstumėte, vadovaudamasis vien savo paties atlikta ana- 
lize, pripažinti, kad vienas ar kitas žmogus yra energijos vam- 
pyras? Dažnas būgštautų dėl tokio sprendimo — todėl, kad 
tikėjimas, neva įstengsi sutelkti jėgas ir ištverti tokią situaciją, 
yra aukos mąstymo požymis. Bet pačiam sau pripažinti, ką ma- 
nai apie vieną ar kitą žmogų, juk nėra tas pats kas psichiatro 
diagnozė, — tiesiog tokia yra jūsų nuomonė, visiškai subjekty- 
vi. Psichoterapijoje dažnai susiduriame su tokiu reiškiniu: jei 
energijos vampyrą ir auką sieja glaudūs šeiminiai ryšiai, ši imasi 
teisinti vampyrą pateikdama racionalių samprotavimų — „išties 
nėra juk taip blogai; juk jis visai pakenčiamas“ arba „juk kiti 
žmonės labai palankūs jam. Tačiau ilgainiui galima įgusti ver- 


tinti objektyviau. 


Kodėl vienas ar kitas žmogus mums yra 


energijos vampyras 


Savęs valdyti negebantis 


Laisvės nematys. 


Mathias Claudius, 1740-1815, poetas 


Dažniausiai pirmoji į galvą šaunanti mintis — pasikalbėti su „kalti- 


ninku ', tai yra su energijos vampyru. Žmonės tikisi, kad pasiaiškinus 


santykiai pagerės. Svarbiausia mūsų paskata — įveikti kaltininką ir 


liautis iki smulkmenų nagrinėti aukos elgseną. Bet tai ir yra mąsty- 


mo klaida, nes tokius ketinimus paskatina tikėjimas, neva galėtume 


pakeisti žmones. Toli gražu! 

Patirtis liudija, kad pirmiausia reikėtų iš- 
siaiškinti ir suvokti, kodėl tie patys žmonės — 
išskyrus 4 skyriuje minėtus Universaliuosius 
vampyrus — vieniems yra energijos vampy- 
rai, kitiems toli gražu ne. Taip pat ir tai, kurį 
mano,„mygtuką energijos vampyras spusčioja 
ir kokių jausmų man sukelia. Geriausiai atsa- 
kyti į šiuos klausimus galiu aš pats — energijos 
vampyro nuomonė šiuokart ne tokia svarbi. 
Nors dėl vampyro man ir kyla problemų, vis 
dėlto jis nesukelia konflikto, o tik paskatina 


Skatintojas ir priežastis — 

tai visai skirtingi dalykai. 
Energijos vampyras 
nesukelia konflikto, o tik 
paskatina jo - įsisenėjusios, 
bet neišsiaiškintos ir 
neįsisąmonintos prieštaros - 


sklaidą. 


0] 


ENERGIJOS VAMPYRAI 


jo - įsisenėjusios, bet neišsiaiškintos ir neįsisągmonintos prieštaros — 
sklaidą. 

Pozityvioji psichoterapija skiria aktualųjį ir pamatinį konfliktą, 
taip pat vidinį konfliktą. 

Aktualusis konfliktas — tai konfliktas, kurį sukelia netikėti arba nuo- 
lat pasikartojantys dabarties įvykiai, pavyzdžiui, mirtis, profesiniai 
pokyčiai, asmeninio gyvenimo pokyčiai (skyrybos arba santuoka), 
finansiniai pokyčiai ir kt. Vertybių požiūriu aktualusis konfliktas yra 
neutralus, svarbus tik asmeniniu požiūriu — ką reiškia šis įvykis man. 
Mirtis vertybių požiūriu yra neutralus įvykis. Mano ryšiai su velio- 
niu, mano požiūris į mirtį ir mirimą, svarstymai, kas bus po jo mir- 
ties — tarkim, paveldėjimo problemos, o ypač mano ligtolinė mirties 
patirtis — visa tai šiam vertybių požiūriu neutraliam įvykiui suteikia 
svarbos. Aktualusis konfliktas gali paskatinti atsinaujinti lig tol slo- 
pintą pamatinį konfliktą. Tarkim, skiriantis gali atsinaujinti konfik- 
tas, sietinas su ankstyva tėvo netektimi, — juk ir šį kartą prarandamas 
mylimas vyras. Aktualusis konfliktas atveria senas žaizdas. 

Pamatinis konfliktas atspindi pirminius ankstyvosios vaikystės 
emocinius potyrius. Tarkim, ankstyvą tėvo netektį — kai po tėvų 
skyrybų su tėvu nutrūko bet kokie ryšiai. Pamatinis konfliktas - lyg 
miegantis šuo, nes iš pradžių gyvenimas vyksta lyg ir įprastai. Pati- 
riant pamatinį konfliktą, galima nugyventi daugybę metų, net visą 
gyvenimą, tai yra ne kiekvienam sunkų konfliktą vaikystėje patyru- 
siam žmogui vėliau kyla problemų. Atsinaujina jis tik paskatintas 
svarbaus įvykio, tai yra aktualiojo konflikto. 

Bet suserga žmonės ne dėl to, kad turėjo sunkumų vaikystėje 
arba vėliau išgyveno sukrėtimų. Ligą paskatina vidinis konfliktas. O 
šį sukelia troškimų ir galimybių neatitikimas. Šis konfliktas vyksta 
nesąmoningai, jį išgyvenant atrodo, kad susidūrėte su neišsprendžia- 
momis problemomis. Dažnas žmogus nustoja vilties ir tikėjimo rasti 
kokią nors išeitį. Toks konfliktas sukelia psichinę arba somatinę ligą. 


92 


KODĖI VIENAS AR KITAS ŽMOGUS MUMS YRA FNFRGIJOS VAMPYRAS 


Puikus pavyzdys galėtų būti skyrybos. Kyla 

problemų su partneriu — tarkim, juo negalima Pozityviai vertinant, 
pasitikėti arba jis yra neištikimas. Pradedama vampyras padeda mums 
galvoti apie skyrybas. Jei žmogus laikosi tam suvokti savo silpnybes ir 
tikrų kultūriškai paveldėtų arba tam tikro ydas, taip pat dvejones ir 
auklėjimo išugdytų dorinių nuostatų, tarkim, troškimus. 
„ištikimybė iki karsto lentos, jis išgyvena ne- 

išsprendžiamą vidinį konfliktą: nebeįstengiu daugiau su juo gyventi, 
bet ir skirtis negaliu. 

Energijos vampyras paskatina atsinaujinti pamatinį konfliktą, ku- 
ris, kaip minėta, atsiranda vaikystėje. Kaip tik nuo to turėtume ir 
pradėti, jei norime įgyti tikrą atsparumą vampyrams. 

Svarbiausias vampyro taikinys yra mūsų savivertė, o ji susikuria- 
ma vaikystėje — tuo metu, kai formuojasi pamatinis konfliktas. Vam- 
pyras be jokių piktų kėslų — juolab kad jis nė nežino, kodėl daro 
mums tokią įtaką —- kaipmat perpranta mūsų silpnybes. Pozityviai 
vertinant, vampyras padeda mums suvokti savo silpnybes ir ydas — 
deja, net neprašomas. Kitaip tariant, jis be jokio atlygio teikia mums 
savotišką paslaugą — paskatina savęs pažinimą ir savirefleksiją, kuri 
kitu atveju galbūt labai ilgai truktų, o gal nė neįvyktų. 


Savivertės svarba 


Savivertės nagrinėjimas I 

Problema - negebėjimas pasakyti „ne“ 

Vadybininko asistentė Elena (38-erių) labai mėgsta savo darbą. Bet 
su tiesioginiu viršininku jai kyla problemų. Ivanui 32-eji, įmonėje 
jis dirba dvejus metus, tai vadovo tipas, turintis vampyro Pinklių 
Rezgėjo savybių. Elena sąžininga, tvarkinga, ji išties gerai susitvarko 
su savo darbu - lig tol, kol jos kabinete staiga nepasirodo Ivanas ir 

nepradeda krauti nenumatytų užduočių. „Elena, tai reikia padarytį 
nedelsiant. Atsiprašau, bet mane spaudžia valdyba, iki penktadienio 
turiu pateikti — tik jūs man galite padėti. Elenos šeimoje nebuvo 
įprasta sakyti „ne“ — ji šito taip ir neišmoko. Ji visad pasirengusi pa- 
dėti kitiems, net jei tektų atsisakyti savo pačios poreikių. Tad bendrą- 
darbiai ją labai mėgsta — itin mandagi, niekada nesiskundžia, viską 
padaro. Po Ivano apsilankymų jos kabinete moteris kiekvieną kartą 
pasijusdavo visiškai išsekusi, tad ilgainiui pradėjo baimintis, kad jis 
gali bet kada pasirodyti. Anksčiau darbas teikė jai daug džiaugsmo, 
juolab kad ir su tuometiniu viršininku puikiai sutarė, bet kai į jo 
vietą atėjo Ivanas, darbas pradėjo ją vis labiau varginti. Rytais prieš 
einant į tarnybą tekdavo sutelkti jėgas (šitaip dar niekad nebuvo), 
pradėjo pulti peršalimo ligos (nors lankė sporto klubą) ir vos tik gavo 
pasiūlymą pakeisti darbą, kaipmat su šiuo, nors išties to ir nenorėjo, 
atsisveikino. 

Šiuo atveju vampyras Ivanas spusčiojo „mandagumo ir paslau- 
gumo mygtuką — daugelis žmonių mėgsta tai daryti. Paslaugumas 
šiuokart yra ne kas kita, kaip noras įtikti kitiems, nenoras varginti 
kitų — verčiau jau nutylėti ir pačiam prisiėmus atsakomybę sutvarky- 
ti viską. Kaip liudija patirtis, daugiau nei 90 procentų psichoterapeu- 
tų pacientų yra paslaugūs žmonės — jie nedrįsta varginti kitų. Taip 
elgiamasi nesąmoningai — dažniausiai iš baimės būti atstumtam arba 
netekti kitų meilės. Nesąmoningai atsisakoma savo paties poreikių — 
kad tik kitas žmogus būtų patenkintas. 


Savivertės nagrinėjimas II 

„Ką žmonės pasakys?“ 

Janas (45-erių) ir vėl kiek suvėlino grįžti namo. Vaikai (7-erių ir 
8-erių) dar nemiegojo, bet jau buvo ne itin guvūs. Po vakarienės 
jis suguldė vaikus į lovas ir jau džiaugėsi galėsiąs ramiai pavakaroti. 
Bet tada sutilindžiavo skambutis. Julija, jo žmona, atidarė duris. Tai 

buvo šeimos bičiulių pora — mat ėję pro šalį ir nutarę užsukti. „Ar 
nesutrtukdysime? Buvome čia visai netoliese ir nusprendėme užsukti, 
tik trumpam." Julija kilusi iš tokios šeimos, kurioje vis buvo prime- 
nama: „Ką žmonės pasakys, jei netinkamai elgsiesi, jei, tarkim, būsi 
nedraugiška? Juk šitaip negalima. Ką kaimynai apie mus pagalvos?“ 
Ji pakvietė svečius vidun, nors, tiesą sakant, to visai netroško, juolab 
žinojo, kad ir jos vyras toli gražu nebus sužavėtas.„Ne, ne, nesutruk- 
dysite. Prašom užeiti. Vis tiek šįvakar nieko neplanavome. Po ku- 
rio laiko iš vaikų kambario išėjo Janas — aiškesnės veido išraiškos nė 
būti negalėtų. Kiek šnektelėjęs jis atsiprašė svečių ir žmonos — mat 
turįs dar šiokių tokių darbo reikalų. Po valandos ar dviejų išlydėjusi 
svečius, Julija nuėjo į miegamąjį. Janas tuoj ją užsipuolė: „Amžinai 
tas tavo draugiškumas. Ar negalėjai pasakyti jiems, kad trukdo? Visą 
vakarą sugadinai. Ir atsukęs jai nugarą įsitaisė miegoti. Julija verkė 
ir vėl ant savęs širdo. Kodėl gi įsileido svečius, kodėl neatsiprašė ir 
neatsisveikino dar tarpdury? Janas taip ir būtų padaręs. 

Ir šį kartą kalbama apie savivertę — Julijos savivertę stipriai lemia 
išorės veiksniai. Patenkinęs kitų žmonių pageidavimus, pelnai pa- 
tvirtinimą, kad esi reikalingas ir mylimas. Ypač dažnai tokių proble- 
mų kyla kartu gyvenantiems žmonėms. Pateiktajame pavyzdyje sve- 
čiai, nė patys to nenorėdami, tapo energijos vampyrais. Jie nesuvokė, 


kokių jausmų gali sukelti jų poelgis. 


Kiekvienam žmogui būdingas tam tikras savivertės pojūtis. Bet jis 
turėtų būti teigiamas, pozityvus. Juk savivertė lemia savivoką, savi- 
kliovą, taip pat ir santykių su kitais žmonėmis pobūdį. Savivertė, tai 
yrajos pamatas, susiformuoja ankstyvojoje vaikystėje. Labai sudėtin- 
gų šio vyksmo mechanizmų tiksliai apibūdinti neįmanoma, bet tam 
tikrus veiksnius, stipriai lemiančius savivertės — tvirtos arba men- 
kos — formavimą, išskirti galima. Vienas iš svarbiausių veiksnių — 
kokią meilę vaikas patiria iš tėvų, kaip ją išgyvena. 

Besąlygiškos meilės svarba 

Psichologai mini sąlygišką ir besąlygišką meilę. Besąlygiška meilė — 
tai idealus, bet toli gražu ne įprastinis dalykas. Tėvai myli vaiką dėl 
to, kad jis apskritai yra. Jie sakytum byloja: „Tavęs mes laukėme, Esi 
mums trokštamas vaikas. Kaip tik tokį ir įsivaizdavome savo vaiką. 
Neprivalai ką nors ypatinga daryti, ko nors ypatinga siekti. Tu esi — 
ir to mums visiškai pakanka.“ Vaikas „sugeria“ šią žinią ir labai teigia- 
mai ją išgyvena: „Tai gerai, kad esu čia. Iš manęs nereikalaujama jokių 
laimėjimų ar kokio ypatingo elgesio. Jau pirmaisiais gyvenimo mė- 
nesiais ar metais vaikas patiria, kad yra vertas meilės. Tad ilgainiui 
susiformuoja tikrai sveikas savivertės pojūtis, kuris, vaizdžiai tariant, 
tarpsta puoselėjamas vidinės nuostatos ir normaliai susiklosčius są- 
lygoms išlieka visą gyvenimą. Galbūt dabar skaitant šiuos žodžius 
jūsų veido išraiška pasikeitė — jūs nusišypsojote ir pajutote užplūs- 
tant ramybę, o gal kaip tik suabejojote, ar išties patyrėte besąlygišką 
tėvų meilę. 


Sąlygiška meilė ir jos padariniai 

Gerokai dažniau vaikams tenka patirti sąlygišką tėvų meilę. Bet pa- 
klausti, ar savo vaiką myli besąlygiškai, tėvai visada atsakytų — žino- 
ma. Jų supratimu, tai tikrai besąlygiška meilė. Bet svarbiausia yra tai, 
kaip vaikas pats išgyvena šią meilę — kaip jis atliepia tėvų meilę, kaip 
ją suvokia. Sąlygišką meilę dažniausiai lydi tokios nuostatos: „Mes 
tave labai mylim, bet jei susitvarkytum kambarį, parneštum gerų pa- 
žymių ir visuomet būtum gerutis, tada nepaprastai mylėtume tave. 
Dažniausiai tai nėra išsakoma, bet net ir mažas vaikas kaipmat per- 
pranta, ko iš jo tikimasi. Kiekvienas žmogus iš savo tėvų tikisi meilės, 
tad kaip įmanydamas stengiasi tenkinti jų reikalavimus ir lūkesčius. 
Ypač stipriai šis mechanizmas įsisuka pradėjus lankyti mokyklą. Stai- 
ga tampa svarbūs pasiekimai (mokykloje gauti pažymiai) — atsiranda 


aiškus matas. Dažnas tokių vaikų vien gerus pažymius gauna, vėliau 

šie žmonės daug pasiekia. Bet jų savivertės pojūtis ne iš vidaus kyla — 
jį teikia nuolatinė duoklė išoriniams dalykams. Meilė dažniausiai 
siejama su pasiekimais ir / ar geru elgesiu (paslaugumu, mandagu- 
mu). Po dešimtmečio kito šie žmonės daug pasiekia. Bet dvasinės ra- 
mybės jie niekad nepatiria. Jie priima kiekvieną iššūkį, nesąmoningai 
tikėdamiesi pelnyti pripažinimą (ir meilę). O pripažinimo siekti ge- 
riausiai tinka profesinė veikla, dažniausiai ištaikius tokią progą, kai 
visuomenėje gali tikėtis didžiausio pasisekimo ir laimėjimo. 

Kaip rodo šie pavyzdžiai, tėvai vampyrai, viršininkas vampyras ar 
tiesiog netikėtai užgriuvę svečiai taikosi į menką savivertę, netiesio- 
giai grasinasi nustosią mylėti ir drauge žada atlygį: „Jei šiandien dėl 
manęs tai padarytum, mylėčiau tave. O kas gi nenorėtų būti myli- 
mas? Kas gi norėtų, kad kas nors į visas puses puldinėdamas galbūt 
kalbėtų apie mus visokias negeroves? 

Menka savivertė — štai dėl ko dažniausiai tampama energijos vam- 
pyrų aukomis. Tokią ją esant liudija stiprus poreikis nuolatos pelnyti 
aplinkinių meilę ir negebėjimas pasakyti „ne“, noras visiems įtikti. Be 
abejo, yra ir tokių situacijų, kai ne vien savivertė, bet ir kitos asme- 
nybės savybės daug lemia. Tai tokios situacijos, kai žmogus jaučiasi 
neteisingai pasielgęs; kai užsipuolamas vienas žmogus ar kai su juo 
bandoma susidoroti; kai koks nors žmogus jums kelia įtūžį ir agre- 
siją, o jis pats tokių jausmų jums nereiškia; neįvardyta veidmainystė, 
jausmai ir problemos; lūkesčių žlugimas per kitus žmones; niekines 
situacijas sudramatinantys žmonės; kai žmonės suka galvą dėl maž- 
možių ir tariamų problemų — nors visa tai, be abejo, yra subjektyvu. 


Savivertės pojūčio analizės pratimas 

Vadybos pratybose atliekamas toks savivertės vertinimo pratimas. 
Kiekvienas iš mūsų turi 100 procentų savivertės. Jei įsivaizduotume, 
kad esame akcinė bendrovė, tai kiekvienas iš mūsų turėtų 100 pro- 


centų savivertės akcijų. Kyla klausimas — kas yra mano savivertės 

akcijų savininkas? Kam aš nesąmoningai pa- 
Jei, tarkim, įsivaizduotume, tikiu visą savo savivertę arba dalį jos? Gal net 
kad esame akcinė pagrindiniam akcininkui, kuriam priklauso per 
bendrovė,tada = 50 procentų akcijų, tad jis ir lemia mano savi- 
kiekvienas iš mūsų turėtų. vertės pojūtį? Ar man pačiam liko bent kiek ak- 
100 procentų savivertės cijų, o gal visas jas perdaviau kitiems? Šis prati- 
akcijų. Kyla klausimas -kas = mas buvo atliekama gausybėje seminarų ir pa- 
yra mano savivertės akcijų. aiškėjo, kad tai labai sunkus, gelminius dalykus 
savininkas. atveriantis pratimas. Bet tai nepaprastai svarbu 
padaryti, tai pirmas žingsnis savarankiško ir 
sąmoningo gyvenimo link. Pirmiausia turėčiau 
susivokti, kas veikia mano savijautą ir mano savivertės pojūtį. Tik po 

to galėčiau bandyti tai keisti. 

Dabar pamėginkite tuos 100 savivertės procentų suskirstyti į tam 
tikras sritis. Daugeliui tai yra bendravimas. Tos sritys gali būti ir 
sveikata arba pinigai. Kontrolinis patikrinimas kai kam gali aiškiai 
parodyti, kaip stipriai jis yra priklausomas nuo tam tikrų dalykų arba 
nuo tam tikrų asmenybių. Kaip jo savivertės pojūtį paveikia arba pa- 
veiktų liga? Kaip jo savivertės pojūtį paveikia kivirčas su partneriu 
arba darbe iškilusios problemos? 

Pastaba dėl pagrindinio akcininko: galite jį turėti, bet tai neprivalu. 

Pastaba dėl „Aš: gali būti taip, kad jums priklauso dalis jūsų sa- 
vivertės akcijų, bet būtinai kritiškai įvertinkite, ar iš tiesų taip ir yra. 
Kartais esame patenkinti savimi tik tada, kai mums sekasi (profesinė 
veikla) ar kai gerai klostosi santykiai (kontaktai). Būti savo paties 
akcijų savininku — tai susitaikyti su savimi tokiu, koks esi, ir su tuo, 
kad tai yra tokia tavęs dalis, kuri nepriklauso nuo tavo veiksmų ar 
kitokių veiksnių. Kitaip tariant, tai panašu į Bundesbanke arba Fort 
Nokse laikomas aukso atsargas. 

Rezultatai dažnai ne tik nustebina, bet ir prislegia. Lig tol, būna, 
nė nesuvokiate, kas jus vienaip ar kitaip veikia. Staiga paaiškėja, ko- 

dėl tam tikrą asmenį (ar dalyką) vertini kaip energijos vampyrą - jis 
stipriai veikia tavo savivertės pojūtį. Jei siekiate pozityvių pokyčių, 
pradžia turėtų būti tokia: aš sąmoningai apsisprendžiu, kam norė- 
čiau duoti savo savivertės akcijų, kam ne. Juk tai yra mano „įmonė“ — 
mano paties gyvenimas. 


Kaip sustiprinti savivertę? 

Žmonės mėgsta skųstis, neva nieko nepasiekė. Viskas atrodo nesvar- 
bu: „Ką gi aš išties nuveikiau? Tai kiekvienas galėtų.“ Vienas iš veiks- 
mingų būdų atsisakyti tokios nuostatos — surašyti visus ligtolinius 
savo pasiekimus, laimėjimus, išgyventas krizes. Pradėti šį sąrašą derė- 
tų kartu su psichoterapeutu ar konsultantu. Šį namuose jau savaran- 
kiškai baigtą sąrašą klientas turėtų atsinešti į kitą konsultaciją. Dau- 
geliui žmonių gana sunku sudaryti šį ilgą sąrašą —- juk mes linkę viską 
matuoti viešo pripažinimo matu (vardais, kvalifikacijos pažymėjimais, 
postais ir kt.). Ber dabar mes kalbame apie emocinį gyvenimą - labai 
individualų, savitą. Niekas nežino, ką tu iš tikrųjų išgyveni. Tarkim, 
kaip tau sunku atsisakyti skyrybų ir vien dėl vaikų toliau taip gyventi, 
nors partneris pavertė tavo gyvenimą pragaru. Viešajame, racionaliai 
vertinamame gyvenime šeiminę padėtį įvardija tik vienas žodis — ve- 
dęs, ištekėjusi. Emociniame gyvenime tai reiškia: ar tai sunku, ką man 
reiškia toks kasdienis buvimas kartu ir kt. Šitaip įvertiname, kiek daug 
per tą laiką pasiekėme, kiek visko išgyvenome, nors kiti žmonės gal to 
nė nepastebėjo. Mes staiga suvokiame, kiek daug galime pasiekti. Tai 
stiprina savivertės pojūtį - patikimai, ilgam. 


Pratimas: įvertinkite savo emocinį gyvenimą 
Įvertinkite savo emocinį gyvenimą — individualų, neprivalomą nie- 
kam atskleisti - vadovaudamiesi tokiais kriterijais: 

— įveikti sunkumai, 

— išgyventos krizės, 

— išspręsti konfliktai, 
— „pergyventos problemos, 


— ištvertos situacijos „be išeities. 


1 pavyzdys: 45-erių metų moteris — trijų vaikų motina, vieno iš di- 
džiausių JAV dienraščių vyriausiojo redaktoriaus žmona — atvyko 
pas psichoterapeutą konsultuotis. Nerimavo dėl baimių ir depresijos. 
Kalbant apie daugybę su mažais vaikais susijusių ir kitokių aktualių 
problemų, aikštėn iškilo ir jos būgštavimai, neva ji nieko neveikian- 
ti — tai jos vyras pinigus uždirbąs, o ką gi ji. Padedama psichotera- 
peuto, moteris ėmėsi sudarinėti savo pasiekimų sąrašą — jai reikėjo 
paeiliui išvardyti paskirus įvykius, liudijančius jos pasiekimus. Apie 
tris savo vaikus ji parašė: triskart buvau nėščia (25 procentai šeimų, 
kad ir kaip norėtų, neįstengia susilaukti vaikų, vadinasi, pastoti — tai 
jau pasiekimas); išnešiojau tris kūdikius, sėkmingai pagimdžiau tris 
vaikus, vaikų ligos, vaikų darželis, mokykla ir kt. i 
2 pavyzdys: Sėkmingai dirbantis 28-erių verslininkas, turintis miego 
sutrikimų, būgštaujantis dėl nesėkmių, sudarinėdamas tokį sąrašą su- 
vokė, kad savo pasiekimų įvardijimas skatina veikti ir suteikia palen- 
gvėjimą. Tai liudija toks pavyzdys: per konsultacijas jis ilgai pasakojo 
apie tai, kad visai jaunas, vos baigęs studijas, išvyko į Maskvą. Jam tai 
atrodė visiškai natūralu, tad sudaromame sąraše buvo pateikta kaip 
nesvarbus dalykas („bet kas taip galėtų ). Paskui, kai juodu drauge 
su psichoterapeutu panagrinėjo, ar išties daug jo studijų draugų tai 
padarė, kiek daug užsieniečių neapsikenčia Rusijoje, kai kurie iš jų 
vos 48 valandas (!) čia teišbuvę palieka šalį amžiams, o jis štai jau 
ketveri metai ten dirba -— štai tada jis ne tik pripažino ir įvertino savo 
pasiekimus, bet ir atsikratė „aukštalipystės“ (žr. 3 skyrių „Vampyras 
Aukštalipys ). Vos 28-erių sulaukęs, jis jau buvo tiek daug patyręs ir 


pasiekęs, tad pagaliau išmoko didžiuotis savo laimėjimais. 

Psichodinamikos požiūriu čia derėtų kalbėti ne tik apie aukštali- 
pystę, bet ir apie gebėjimą pritarti tau išsakomiems komplimentams, 
džiaugtis savo paties pasiekimais ir dalytis tuo džiaugsmu su kitais, 
girti save, didžiuotis savimi — apie visa tai, ką esame pratę laikyti 
nederamu dalyku, liudijančiu egoizmą. 


Psichoterapinis ekskursas: savipagalba 
pozityviosios psichoterapijos požiūriu 


Stai nenuginčijama išmintis: 
Tik tas sau laisvę pelno nuolatinę, 
Kuris kas dieną siekia jos. 


J. W. Goethe 


Per psichoterapeuto konsultacijas dažniausiai iškyla santykių pro- 
blema — santykių su kitais žmonėmis ir požiūrio į save. „Kodėl šis 
žmogus manęs nemėgsta? „Kodėl ji manęs vengia? „Ir vėl įkliuvau 
viršininkui, jo pastabos galutinai mane pribaigė.“ „Žmona sako, kad 
aš kone toks pat nesugyvenamas kaip ir jos tėvas.“ 

Tam tikros pozityviosios psichoterapijos nuostatos ir pratimai 
gali padėti perprasti energijos vampyro poveikį mums ir išmokti pa- 
tikimai nuo jo apsisaugoti. 

Prof. dr. Nossrato Peseschkiano taikoma pozityvioji psichoterapi- 
ja - tai humanistinės psichologijos metodas, grindžiamas gelminės 
psichologijos principais. Pozityviąją psichoterapiją galima taikyti 
įvairiose srityse: psichoterapijoje, per konsultacijas, ugdomojo vado- 
vavimo, vadybos pratybose, auklėjant vaikus ir vykdant prevenciją, 
plėtojant tarpkultūrinius ryšius. Ji grindžiama trimis pagrindiniais 
principais: viltimi, pusiausvyra ir savipagalba. Kiekvieną iš jų glaus- 

tai apibūdinsime ir parodysime, kaip svarbu laikytis šių nuostatų 
bendraujant su energijos vampyrais. 


Viltis 


Apibūdinimas „pozityvioji“ liudija, kad pozityviosios psichoterapijos 
paskirtis — ne tik pašalinti tam tikrus simptomus arba sutrikimus (į 
simptomus orientuota medicina), bet, svarbiausia — perprasti ligos 
priežastį ir padėti sergančiajam išsiaiškinti ją. Pozityvus (lot. posi- 
tum, positivus) reiškia „tikras, „pagrįstas. Tikros, pagrįstos yra ne tik 
vienai ar kitai asmenybei ar šeimai kylančios problemos ir konflik- 
tai, bet ir jos gebėjimas šiuos konfliktus spręsti, pasimokyti iš jų ir 
pasveikti. Ligos pasireiškimą taip pat galima būtų vadinti savotišku 
gebėjimu — gebėjimu taip, o ne kitaip reaguoti į tam tikrą situaciją, 
į tam tikrą konfliktą. Bet kuri liga liudija žmogaus pastangas pagyti 
savo jėgomis — kartais jam tai pavyksta geriau, kartais prasčiau. Li- 
goniai ne vien dėl ligos ar sutrikimų kenčia, bet ir dėl to, kad suži- 
noję diagnozę praranda viltį. Pozityvioji psichoterapija yra į resursus 
orientuota psichoterapinė nuostata, pirmiausia išskirianti ligonio 
galimybių svarbą ir tik tada nagrinėjanti ligą. Žmogus jos požiūriu 
suvokiamas kaip asmenybė, kuriai, be kitų savybių, būdinga ir huma- 
nistinės psichologijos išskiriamos svarbiausios savybės — pavyzdžiui, 
nuolatinis kitimas. Tad netikint žmogaus gebėjimu keistis bergždžia 
būtų taikyti psichoterapiją. Pozityvioji psichoterapija vadovaujasi to- 
kia nuostata: žmogus yra aktyvus savo paties egzistencijos kūrėjas, 
jis sąmoningai ar nesąmoningai pasirenka vienokias ar kitokias ver- 
tybes, siekia įprasminti savo gyvenimą ir savo gebėjimus atskleidžia 
tik nuolatos bendraudamas su socialine aplinka. 

Pozityviosios psichoterapijos pozityvius veiksmus lemia pozityvus 


požiūris į žmogų, jis grindžiamas tokia nuostata: kiekvienam žmo- 

gui, be jokios išimties, įgimti du pamatiniai gebėjimai — gebėjimas 
mylėti ir gebėjimas pažinti. Šiuodu pamatiniai gebėjimai būdingi 
kiekvienam žmogui, jie pasireiškia vos gimus. Aplinka (auklėjimas, 
išsilavinimas, kultūra) ir epocha, kurioje žmogus gyvena (laiko dva- 
sia) gali paskatinti šių pamatinių gebėjimų diferenciaciją ir savitus 
būdo bruožus, vėliau suformuosiančius žmogaus charakterį ir savi- 
tumą. Pamatinių gebėjimų egzistavimo koncepcija rodo, kad žmo- 
gus iš prigimties yra geras. „Iš prigimties geras“ reiškia, kad kiekvie- 
nas Žmogus gausiai apdovanotas gebėjimais, kuriuose, kaip ir grūdo 
gemale, glūdi brandintinos galimybės. 

Psichoterapijos praktikoje tokia pozityvi žmogaus samprata pasi- 
reiškia susitaikymu su tuo, kad mes patys (ir ypač kiti žmonės) esa- 
me tokie, o ne kitokie, bet drauge ir suvokimu, kokie galime tapti. Tai 
reiškia: turintįjį sutrikimų — problemų ir ligų — mes vertiname pir- 
miausia kaip žmogų, kurio gebėjimus — dar neatpažintus, bet jame 
glūdinčius ir ligos užslopintus — reikia atskleisti. Tad sutrikimai ir 
negalavimai taip pat vertintini kaip tam tikras gebėjimas į tam tikrą 
konfliktą reaguoti taip, o ne kitaip. Pozityvioji psichoterapija patei- 
kia naują požiūrį į ligos ir sutrikimų vertinimą. 


Štai keli ligos vertinimo pavyzdžiai: 

— Depresija yra gebėjimas nepaprastai jautriai reaguoti į konflik- 
tus. 

— Vienatvės baimė liudija turint poreikį būti apsuptam žmonių. 

— Alkobolizmas yra gebėjimas teikti sau pačiam šilumos (ir mei- 
lės) — tai, ko negauni iš kitų. 


Pozityviosios psichoterapijos pozityvūs veiksmai skatina kitaip ver- 
tinti visus savo dalyvius — pacientą, jo šeimą ir psichoterapeutą. Tai 
ir yra bendro psichoterapinio darbo pamatas. Šitokie santykiai ska- 
tina nuosekliai nagrinėti iškilusias problemas ir konfliktus. Tokia 

nuostata padeda sutelkti dėmesį į „tikruosius“ pacientus ir atskleisti 
lig tol neišryškėjusius, dažniausiai neįsisąmonintus jiems kylančius 
konfliktus. Tikrasis pacientas dažniausiai tūno namie — psichotera- 
pijos jis ateina tik tada, kai pasireiškia ligos požymiai. Kaip tik dėl to 
pas psichoterapeutus dažniau lankosi moterys, bet tai nereiškia, kad 
jos imlesnės ligai nei vyrai. 

Viltis padeda mums net ir sudėtingose situacijose apmąstyti 
(savi)vertę. Tai padarę įtikime, kad galime pasikeisti, kad įstengsime 
įveikti šiuo metu susiklosčiusią situaciją. Ne kas kita, o viltis teikia 


jėgų ir energijos, grumiantis su energijos vampyru. 


Pusiausvyra 


N. Peseschkiano atlikti įvairioms kultūroms priklausančių žmonių 
tyrimai parodė, kad yra keturios gyvenimo sritys, į kurias mes galime 
investuoti savo energiją. Jos lemia mūsų savivertės pojūtį. Jas būtų 
galima vadinti keturiomis gyvenimo kokybėmis: 

— kūnas ir sveikata (Kūnas), 

— profesinė veikla ir pasiekimai (Protas), 

— tarpusavio santykiai ir kontaktai (Širdis), 

— ateitis ir prasmė (Siela). 


Šis pusiausvyros modelis grindžiamas pozityviosios psichoterapijos 
visumine žmogaus samprata. Šiuo požiūriu mes kalbame apie bio- 
loginę ir fizinę, racionaliąją ir intelektualiąją, socialinę ir emocinę, 
protinę ir dvasinę žmogaus veiklos sritis ir jo gebėjimus. Kiekvie- 
nam Žmogui įgimti visi šie keturi gebėjimai, tačiau veikiami aplinkos 
ir socializacijos vieni iš šių gebėjimų tobulinami, kitų nepaisoma. 
Kiekvienas žmogus susikuria sau priimtiniausią būdą spręsti iški- 
lusius konfliktus („Keturi konfliktų sprendimo būdai '): nuo proble- 

mos bėga, bandydamas nustelbti ją fiziniais negalavimais ir ligomis, 
darbu, pasitraukimu į vienatvę arba bendravimu, fantazijomis. Kuris 
konfliktų sprendimo būdas bus pasirinktas, daug lemia išmokimas, 
labiausiai toks, kuris buvo įtvirtintas vaikystėje. Pasak pozityviosios 
psichoterapijos, sveikas yra ne tas žmogus, kuris neturi jokių proble- 
mų, o tas, kuris susidūręs su konfliktais įgunda tinkamai juos išspręs- 
ti. Pagal pusiausvyros modelį sveikas yra toks žmogus, kuris stengiasi 
tolygiai paskirstyti savo energiją visoms keturioms gyvenimo sritims. 
Konsultacijos ar psichoterapijos paskirtis - padėti klientui / pacien- 
tui atskleisti ir sutelkti savo gebėjimus, atkurti visų keturių gyveni- 
mo sričių dinamišką pusiausvyrą. Šiuo atveju nėra svarbu visoms 
joms skirti tiek pat laiko, svarbiausia — visoms keturioms gyvenimo 
sritims proporcingai (kiekvienai sričiai po 25 procentus) paskirstyti 
energiją. Vienpusiškumas, dėmesio telkimas į kurią nors vieną sritį, 
taip pat ir kitos priežastys ilgainiui gali paskatinti konfliktus, paskui 
ir ligas. Šiuo požiūriu svarbu pabrėžti tai, kad kiekvienas žmogus yra 
savitas, tad šių keturių sričių pusiausvyrą jis gali pasiekti jam tinka- 
mu individualiu būdu. Vakarų Europos ir Šiaurės Amerikos indivi- 
dualistinėse kultūrose daugiausia svarbos teikiama fizinei sveikatai 
ir sportui (kūnas), profesinei veiklai (pasiekimai), Rytų (Artimieji 
Rytai) kolektyvinėse kultūrose — šeimai, draugams ir svečiams (kon- 
taktai), taip pat ateities, gyvenimo prasmės ir pasaulėžiūros apmąs- 
tymams (fantazija / intuicija). 


Pusiausvyros modelio prevencinė patikra 
Pusiausvyros modelis gali mums padėti sutvirtinti Kūno, Proto, Šir- 
dies ir Sielos veiklos sritis — šitaip mes galėsime geriau apsisaugoti 
nuo energijos vampyrų. 

Pateikiame klausimų, kurie padės jums iš naujo įvertinti savo ge- 
bėjimus, paskatins savirefleksiją. Atsakę į juos geriau suvoksite, kaip 
atrodo jūsų pusiausvyros modelis, kam teikiate pirmenybę. Klausi 

mai skirti dabartinei jūsų būsenai nustatyti, taip pat ir perprasti savo 


pomėgius. Pateikiame ir su jūsų vaikyste susijusių klausimų. 


Kūnas 


+ 


+ 


+ 


Kokių fizinių negalavimų patiriate? 

Kiek ir ką rūkote arba geriate? 

Ar taisyklingai maitinatės? 

Ar skiriate laiko valgiui, sportui ir poilsiui? 

Ar rūpinatės savo kūnu ir išvaizda? Ar įsiklausote į savo 
kūno pojūčius? O gal jums pakanka ir to, kad jo veikla ne- 
sutrikusi? 

Ar patiriate šių funkcinių sutrikimų: miego sutrikimai, neri- 
mas, koncentracijos sutrikimai arba nuolatinis nuovargis? 
Kaip jūsų kūnas reaguoja, kai pykstate, išgyvenate stresą, 
stingate laiko, patiriate konfliktų, rūpesčių, stiprų džiaugs- 
mą, esate kritikuojamas? 

Ar esate patenkintas savo kūnu? 

Kiek svarbos jūsų tėvai teikė ir teikia tarpusavio santykių ir 
santykių su jumis švelnumui ir seksualumui? Ar šie dalykai 


svarbūs judviejų su partneriu tarpusavio santykiams? 


Pasiekimai 


+ 


+ 


Ar esate patenkintas savo profesine veikla? 

Ar profesinė veikla teikia jums pakankamai saugumo, paja- 
mų ir pripažinimo? 

Kiek valandų per dieną / per savaitę dirbate? 

Jaučiate, kad tai jums ne pagal jėgas? Baiminatės, kad nesu- 
sitvarkysite? 

Ar sutariate su bendradarbiais ir viršininku? 

Kaip reaguojate, kai jūsų laimėjimai kritikuojami? 

+ Ar gerai jaučiatės, kai neturite ką veikti? 

+ | Jei turėtumėte pakankamai pinigų, ar ir toliau dirbtumėte? 

+ Arjūsų darbas svarbus jūsų savivertei? 

+ Koks darbas jums būtų mielas? 

+ Ka anksčiau turėdavote padaryti, kad pelnytumėte tėvų pa- 
gyrimą ar meilę? Gauti gerų pažymių? Būti klusnus? 


Santykiai 

+ Ar esate patenkintas savo partneriu? Jei ne, kodėl? 

+ Katras iš judviejų - jūs ar jūsų partneris —- yra komunika- 
bilesnis? 

+ Kiek laiko praleidžiate su partneriu, su savo šeima, drau- 
gais? 

+ Kokie jūsų santykiai su tėvais? Ar yra tokių žmonių, su ku- 
riais galite kalbėti apie viską, net ir apie intymiausius daly- 
kus? 

+ Ar daug bendravote vaikystėje? O gal gyvenote izoliuotai? 

+ Ar socialiniai ryšiai ir įsipareigojimai neslegia jūsų? 

+ Ar jums labai rūpi, ką kiti žmonės apie jus mano ar galėtų 
pasakyti? 

+  Arjums stinga bendravimo ir emocinės šilumos? 

+ Ar mėgstate būti tarp žmonių? O gal galite daug laiko pra- 
leisti ir vienumoje? 


Fantazijos ir ateitis 

+ Apie ką dažniausiai galvojate (pvz., apie sveikatą, profesinę 
veiklą, partnerį, šeimą)? 

+ Ar galvojate apie mirimą ir mirtį? 

+ Kaip manote, kas jūsų laukia po mirties? 

+ Ar dažnai pagalvojate apie savo gyvenimo prasmę? 

+ Kokios buvo jūsų tėvų pažiūros, kurią religiją jie išpažino? 

+ Dėl ko verta gyventi ir rūpintis sveikata? 

+ Ką norėtumėte per penkerius artimiausius metus padaryti 
arba pakeisti? Ką būtiniausia keisti? 

+ Ką darytumėte, jei nebeliktų jokių problemų? 

+ Koks karščiausias jūsų troškimas? 


Kuo prasčiau subalansuojame savo veiklą, tuo lengviau kokiam nors 
žmogui ar įvykiui išmušti mus iš vėžių. Tad ypač grėsmingas yra 
toks energijos vampyras, kuris kėsinasi į tą tavo gyvenimo sritį, kuri 
daugiausia lemia tavo savivertę. Kitaip tariant, jei, vadovaudamasis 
pusiausvyros modeliu, keturiose gyvenimo srityse išsaugai dvasinę 
ir fizinę pusiausvyrą, tada energijos vampyras neįstengs tavęs stipriai 
paveikti. 


Savipagalba 


Pozityvioji psichoterapija taiko penkių pakopų psichoterapijos ir sa- 
vipagalbos metodą. Šios pakopos — tai stebėjimas ir atsiribojimas, 
inventorizavimas, situacinis paskatinimas, verbalizavimas ir tolesnių 
tikslų užsibrėžimas. Ši strategija taikoma ir kompleksinėje psicho- 
terapijoje, ir per pavienes konsultacijas, taip pat ir kaip savipagalbos 


būdas. 


Stebėjimas ir atsiribojimas 

Šioje psichoterapijos proceso pakopoje aptariama ir išnagrinėjama 
paciento / kliento būsena. Tai turėtų jį paskatinti nuo abstrakčių 
apibūdinimų pereiti prie konkrečių, tikslių įvardijimų. Pacientas 
išdėsto (dažniausiai raštu), kokie įvykiai ar žmonės jį piktina, koks 

žmogus jį veikia kaip energijos vampyras, kada susierzinimas sustip- 
rėja ir / arba kada kyla konfliktų su kitais žmonėmis. Šioje pakopoje 
mokomasi išskirti tam tikrus dalykus. Pacientas pratinamas apibū- 
dinti konfliktą ir perteikti jo esmę. Jis tampa stebėtoju ir pamažu 
atsiriboja nuo jam iškilusios konfliktinės situacijos — įveikia pradinį 
„neurotinį užspeistumą“ ir pradeda žvelgti plačiau. Šitaip pacientas 
išmoksta tarsi iš šalies stebėti save ir savo aplinką. 


Inventorizavimas 

Per psichoterapijos seansus ar konsultacijas pirmiausia išsiaiški- 
nama, kokios elgsenos pacientas išmoko praeityje, atskleidžiama, 
kas galėjo paskatinti tokią elgseną ir nesusipratimus. Nuolat pasi- 
kartojančios su asmeniškumais sietinos situacijos vertinamos atsi- 
žvelgiant į jo gyvenimišką patirtį. Suinventorizavus aktualiuosius 
gebėjimus (socializacijos normas) nustatoma, kurie paciento ir 
žmogaus, su kuriuo jis konfliktuoja, elgsenos aspektai liudija tei- 
giamas, kurie neigiamas asmenybės savybes. Mokomasi atpažinti 
energijos vampyrus ir perprasti, kurį „mygtuką jie spusčioja ir kaip 
tai veikia pacientą. 


Situacinis paskatinimas 

Siekiant atkurti pasitikėjimą tuo žmogumi, su kuriuo konfliktuoja- 
ma, pacientas mokomas stipriai išryškinti paskiras teigiamas šio žmo- 
gaus savybes ir įvertinti jas atliepiančias grėsmingai pasireiškiančias 
savo paties savybes. Užuot kritikavęs žmogų, su kuriuo konfliktuoja, 
pacientas — jau įveikęs ankstesnes dvi pakopas ir padaręs tam tikrų 
išvadų — įgunda teikti šiam paskatų. Padedamas psichoterapeuto, 
jis bando atskleisti teigiamas energijos vampyro savybes — vien tam, 
kad perprastų savo paties silpnybes. 

Verbalizavimas 

Siekiant išvengti konflikto, kurį paskatina vengimas kalbėti ir nuty- 
lėjimai, pagal tam tikras taisykles pradedami lavinti paciento bend- 
ravimo su žmogumi, su kuriuo konfliktuoja, įgūdžiai. Atviras šių 
dviejų žmonių bendravimas įmanomas tik tada, kai įveikus trečią 
pakopą atsiranda pasitikėjimas žmogumi, su kuriuo konfiktuojama. 
Tad dabar kalbama ir apie teigiamas, ir apie neigiamas savybes ir iš- 
gyvenimus. Dažnu atveju pirmas atviras ir konstruktyvus šių dviejų 
žmonių pokalbis įvyksta tik po kelerių metų. Šioje pakopoje pacien- 
tas išmoksta ir tam tikrų bendravimo būdų ir taisyklių. 


Tolesnių tikslų užsibrėžimas 

Sis darbas vyksta nuo pat psichoterapijos pradžios. Pacientas turi 
kaskart pagalvoti: „Ką darysiu, kai nebeliks šios problemos? Ką da- 
rysiu, kai išsilaisvinsiu iš energijos vampyro įtakos ir atgausiu ener- 
giją? Tai ir tam tikra prevencija — sėkminga psichoterapija turėtų 
padėti pacientui ateityje išvengti slegiančių būsenų. Pacientas įgunda 
atsiriboti nuo psichoterapeuto ir tobulinti tuos savo gebėjimus, ku- 
rių anksčiau dėl kokių nors priežasčių nepaisė. Padedamas psichote- 
rapeuto, jis užsibrėžia mikro ir makro tikslus. 


Sektinas pavyzdys, kaip pozityvioji psichoterapija gali padėti žmo- 
gui pasikeisti, — vienos pacientės apmąstymai, užrašyti pasibaigus 
psichoterapijai: 


Švytinčios spalvos 

Kartą pas psichoterapeutą atėjo pilkas chameleonas ir paprašė pagalbos. 
Psichboterapeutas paklausė: „Kaipgi nutiko, kad tapote pilku chame- 

leonu? Chameleonas pasakė, kad jis visada elgiasi taip, kaip iš jo tiki- 

masi, tai yra taip, kaip mano tikintis iš jo. Tai jį taip slegia, kad net savo 

tapatybę ir stilių prarado. 

Psichoterapijos pradžioje cbameleonas buvo pilkas - paniuręs, bejė- 
gis, prislėgtas ir labai nusivylęs. Jis buvo labai nelaimingas, nes buvo 
besunaikinąs savo namus, savo kūną ir sielą, taip pat ir lapės, su kuria 
kartu svečioj šaly gyveno, sielą, ir taip branginamus ryšius su ja buvo 
benutraukiąs. 

Psicboterapeutas pateikė gausybę klausimų ir įdėmiai išklausė atsa- 
kymus. Laiku išsakytos taiklios pastabos padėjo chameleonui suprasti, 
kad jame pačiame glūdi daug įvairių spalvų — ne vien graudulinga pilka. 
Chameleonas buvo pasirinkęs mažos pelytės vaidmenį. Bet juk įsijautus 
į tokį vaidmenį negalėjo atsiskleisti kiti jo gebėjimai ir sušvytėti visos 
spalvos — taip reikalingos kuriant tvirtą partnerystę su lape ir visavertį, 
laimingą asmeninį, šeiminį gyvenimą ir profesinę veiklą. 

Chbameleonui, jo artimiesiems ir puikiajam gydytojui tai buvo sudė- 
tingas metas, sunki užduotis. Terapijos metu psichoterapeutas ir pats ne- 
jučia ėmė keisti spalvas. Norėdamas padėti suvargusiam, paniurusiam 
chameleonui, psichoterapeutas kartais tapdavo agresyvus. Jis mygo chba- 
meleoną atskleisti savo gebėjimus. Tad šis išmoko būti juodas ir apniukęs 
be jokios vilties, o kai supykdavo — tuoj užsiplieksdavo žaliai. Nuolat 
mokytis chameleoną psichoterapeutas paakindavo pateikdamas naujų 
istorijų, klausimų ir visą laiką nepaprastai kantriai jo išklausydavo. 

Chameleonas pamažu perprato savo elgseną ir stengėsi aklai nebesekti 
kitų žmonių pavyzdžiu. Suprato esąs savitas ir pats galįs suderinti savo 
paties pasirinktas spalvas, suprato dar ir tai, kad daug ko gali ir privalo 
pasimokyti stebėdamas. Jis liovėsi sekęs savo motina - nuo to laiko jo gy- 
venimas tapo ramesnis. Jis tapo savimi — atėjo toks laikas, kai jis liovėsi 
būti chameleonu tiesiogine prasme. 

Sunku pasakyti, kokiu gyvūnu jis tapo. Šiaip ar taip, jis tapo atvires- 
ne, tvirtesne asmenybe. Įgudo paklusti realybei ir dabar jau, kai būdavo 
veiklus, įstengdavo nusidažyti geltonai, ramiai sau lūkuriuodamas mėliu 
pražysdavo, kitų klausydamasis išsigrynindavo ligi baltos spalvos. Supy- 
kęs užsiplieksdavo žaliai, bet žodžiai tada liedavosi sklandžiai, pagrįstai. 

Užplūdus sentimentams, rožine spalva pražysdavo. Dabar jau jis įgudo 
visas įmanomas spalvas, jų atspalvių galybę sulieti į vieną paletę, atlie- 
piančią situaciją. 

Psichboterapeutas, ėmęsis turtingos spalvų terapijos; pilkam chameleo- 
nui sugrąžino visas spalvas — švytinčias ir blausias. Chameleonas švytėjo 
iš laimės ir dėkingumo. Jis norėjo... dalytis su kitais visomis spalvomis ir 
visais džiaugsmais, viskam suteikti teigiamos prasmės... 


Profilaktinės priemonės ir 
savisaugos būdai 


Dabartį vertinu pesimistiškai, 
ateitį — optimistiškai. 


Wilhelm Busch 


Jau išsiaiškinome energijos vampyravimo psichologinius mechaniz- 
mus. Dabar derėtų pakalbėti apie tai, kaip šias žinias pritaikyti ir 
patikimai apsisaugoti nuo energijos glemžikų. 


Nesavarankiškas - savarankiškas 


Ne pačios situacijos mus slegia — viską lemia mūsų nuostatos. 
Kai jaučiamės nesavarankiški, bet kuri situacija kelia mums stresą 
ir įtampą. Nesavarankiškas — tai reiškia, kad kiti, man to nenorint, 
elgiasi su manimi kaip tinkami. Tą pačią situaciją ar veiksmą galima 
visiškai skirtingai išgyventi — tai priklauso nuo to, ar darau tai savo 
valia (savarankiškai), ar esu priverstas tai daryti (nesavarankiškai). 
Tai puikiai parodo vaikų elgsena: tik pasakykit jiems vakare, kad su- 
sitvarkytų kambarį — kaipmat ims priešgyniauti ar kitaip spyriotis. 
Jei pasakysite, kad televizorių galės žiūrėti tik susitvarkę kambarį, jie 
strimgalviais nulėks tvarkytis toliau nė nesiklausę. Su suaugusiaisiais 


tas pats — ir namie, ir darbe, ir poilsiaujant. 


LLS 


ENERGIJOS VAMPYRAI 


Susidūrę su energijos vampyru jaučiamės visiškai nesavarankiš- 
ki — jis ar ji glemžiasi mūsų energiją, veikia mūsų nuotaiką, o kartais 
kėsinasi net mūsų gyvenimą pakeisti. Mes esame gyvi, bet jau nebe- 
gyvename. Jaučiamės tarsi prastame kino filme, tik, deja, šis filmas 
yra gyvenimo transliacija, tai yra jo neįmanoma atsukti atgal — tai 
mūsų gyvenimo filmas! 

Jei tikimės įgusti įveikti stresą ir išmokti tinkamai skirstyti savo 
energiją, turėtume užsirašyti tokias situacijas, kuriose jaučiamės ne- 
savarankiški, ir panagrinėti, kodėl taip yra ir ką reikėtų keisti. Patei- 
kiame kontrolinius klausimus, padėsiančius išsiaiškinti jūsų nesava- 
rankiškumo priežastis. Atsakykite į šiuos klausimus: 


a. Kada jaučiatės nesavarankiškas? 

1. Kokiose situacijose (pvz., rytinėje automobilių grūstyje ir kt.)? 

2. Su kokiais žmonėmis bendraudami (pvz., su viršininku, partne- 
riu, uošviais, buvusiu partneriu, vaikais)? 

3. Kokius privalomus arba jums paskirtus darbus atlikdamas (pvz., 
viršininko ar partnerio užduotį, kokį būtiną atlikti darbą)? 


b. Nuo ko tai galėtų priklausyti? 

1. Nuo užduoties davėjo, nes judu nesuprantate vienas kito? 

2. Nuo paties darbo, nes kažkas pasikeitė, o jūs tiems pokyčiams 
nepritariate? 


c. Norėtumėte ką nors keisti, bet jums neleidžia įgyvendinti savo 
idėjų, tad tenka apsikęsti (pvz., atbūti ilgiausią konferenciją ar 
pasitarimą)? 

Atsparumo stiprinimas 


Jau atpažinote jus engiančius energijos vampyrus ir išnagrinėjote jų 
elgseną, jų padedami išsiaiškinote savo silpnybes, o paskui veikiausiai 
pasistengėte šių atsisakyti (įvardyta silpnybė - įveikta silpnybė!). Da- 
bar pakalbėkime apie tai, kaip derėtų stiprinti atsparumą vampyrams. 

Siekiant tapti atspariam energijos vampyrams pirmiausia reikėtų 
pasikeisti pačiam, tikriau tariant — pakeisti savo nuostatas. Jei jūsų 
pastangos pasirodytų bergždžios, tada veikiausiai reikėtų ką nors 
keisti profesinėje veikloje ar asmeniniame gyvenime. Bet šeimoje 
pakeisti ką nors labai sunku, o dažnai nė neįmanoma, nes senyn gy- 
venimas eina vis sudėtingyn. Nors situacija priklauso nuo kitų, bet 
nuostatas jos atžvilgiu juk pats renkiesi. Taigi gali pakeisti tave sle- 
giančią situaciją — pirmiausia apmąstyti, išnagrinėti, o tada pabandy- 
ti pakeisti savo paties nuostatas. 

Kartais vampyro galima tiesiog nusikratyti — tarkim, nebebendrau- 
ti arba kuo mažiau bendrauti su juo, nusprendus „Kodėl turėčiau tai 
daryti? vengti jo draugijos. Kartais bendraujame nė nepagalvoję, kad 
vienus ar kitus santykius išties turėtume ir galėtume nutraukti. 


Bendravimas grupėje ir pavieniui 

Su kai kuriais energijos vampyrais galima geriau sutarti, kai kalba- 
masi pavieniui. Kitus geriau suvaldyti grupėje. Kai kurie vieni likę 
jaučiasi visai prastai — jiems, kaip savotiškiems kurstytojams, reikia 


grupės. Kiti, kai pavieniui bendrauja, tampa vargiai tesuvaldomi. 


Solistas 
Įsivaizduokite, kad jūsų teta ar uošvė laimėjo savaitgalio kelionę į 
Švarcvaldą ir nusprendė pasikviesti jus draugėn. Puikiai žinote — 


vien traukiniu važiuoti jums bus tikras pragaras, o ką kalbėti apie 


LZ 


ENERGIJOS VAMPYRAI 


tai, kad kelias dienas negalėsite nė per žingsnį pasitraukti ir visą laiką 
teks klausytis jos kalbų. Nors šeimos šventėse su šia teta apsikęsti 


įmanoma — persimetei žodžiu kitu, ir jau gręžiesi į kitą žmogų. 


Neseniai Heineris P. vyko į užsienį su vienu bendradarbiu - kiekvie- 
na sujuo praleista sekundė prilygo begalinei valandai. Tikra kankynė. 
Per šią kankinamai ilgą kelionę Heineris tvirtai nusprendė — su tuo 
žmogum kaip gyvas niekad niekur nevažiuos ir kaip įmanydamas 
vengs tokių sekinančių situacijų. Nuo to laiko viskas taip ir vyko. 
Heineris palaikė ryšius su šiuo bendradarbiu, bet vienas pats su juo 
ilgiau pasilikti vengė — taigi jie ir toliau bendravo. Žinoma, santykiai 
aiškumo neįgavo, bet, kol Heineris pajėgia atsiriboti nuo vampyro, 


to nė nereikia. 


Gaujos 

Kai kurie vampyrai yra labai grėsmingi būdami grupėje — tarkim, 
darbe, kai bando kitiems įteigti neigiamą požiūrį ir imasi įvairiausių 
manipuliacijų. Tokiu atveju vampyras vis primena: „Visada šitaip da- 
rėme, „Bet kas tai padarytų, „Jei dirbtumėte čia taip seniai kaip aš, 
geriau suprastumėte viską, „Na taip, jaunuomenė... ir kt. Aiškintis 
su tokiais žmonėmis grupės akivaizdoje mirtinai pavojinga. Geriau- 
sia tokiu atveju priimti kirtį ir pasakyti, kad vėliau pasišnekėsite vie- 


nudu. Pateikiame tai patvirtinantį pavyzdį. 


Po pranešimo pakilo vienas jaunas vyras ir kreipėsi į pranešėją — gir- 
dint 100 dalyvių: „Tai, ką jūs ką tik pasakėte, visiems mums gerai 
žinoma. Nieko nauja. Tikėjausi, kalbėsite apie tai, ko mes dar neži- 
nome. 

Šią pastabą pranešėjas suvokė kaip tiesmuką provokaciją, 100 
klausytojų, be abejo, sunerimę laukė jo atsako. Tarp klausytojų įsi- 
taisęs energijos vampyras tikėjosi, kad pranešėjas visiems girdint at- 

silieps į provokaciją. Kad ir ką pranešėjas atsakytų, šio grupės žmo- 
nių supamo vampyro jis negalėtų „sužlugdyti, nes grupė sąmoningai 
arba, kaip šiuo atveju — veikiau nesąmoningai, teikia vampyrui tam 
tikrą apsaugą. Kaip tik dėl to jam ir reikalinga grupės „priedanga. 
Šiuo atveju puikus nuginklavimas stebint publikai būtų, tarkim, 
tokie žodžiai: „Labai ačiū už pareikštą nuomonę, — ir ramybės 
drumstėjas liktų nieko nepešęs. Nors galima ir taip: „Labai ačiū. O 
ką gi kiti mano? Kiti klausytojai dažniausiai palaiko pranešėją. Bet 
tokia „apklausa“ gali ilgėliau užtrukti ir netgi nežinia kur pakrypti, o 
tai šiuo atveju veikiausiai nėra pageidautina. Galima pasakyti ir taip: 
„Jei pageidautumėte, mielai susitikčiau su jumis po pranešimo — tada 
nevaržomi laiko ramiai pasišnekėtume apie tai. Dauguma išsišokė- 
lių po pranešimo nepasirodo, o jei kuris ir išdrįsta — vienas pats jis, 
be kitų palaikymo, yra nepavojingas. Idealiu atveju per tokius pa- 
šnekesius akis į akį šiems energijos vampyrams kaip reikiant svyla 


padai. 


Išmokite skirti, kurie energijos vampyrai linkę pasireikšti grupėje, 
o kurie verčiau jau pavieniui bendraudami. Juk mūsų santykiai 
su tuo pačiu žmogumi gali būti labai skirtingi - tai priklauso ir 
nuo to, kur jis mus užklumpa, kur su juo susiduriame. 


Su vampyrais venkite tam tikrų temų 

Kalbėti apie tam tikrus dalykus su tam tikrais energijos vampyrais 
derėtų kaip įmanu vengti. Jei pabandytumėte, tai būtų panašu į ba- 
lansavimą 100 metrų aukštyje neprisirišus saugos virve: netinkamas 
žodis, netinkama tema — ir jūs energijos vampyro naguose sveikas 
pražuvęs. 

Venkite tauškalių 
Plepios bendradarbės, gink Dieve, nederėtų klausti „kaip?..“ („Kaip 
jums sekasi?"), kitaip 30 minučių teks jos klausytis. 

Neklauskite — tik pasakykite: „Puiku, kad jūs čia. 

Tik, Dieve gink, neklauskite, kaip jai sekasi! 


Tausokite emocijas —- venkite galimo vampyravimo situacijų 

Ne taip paprasta išvengti tam tikrų emocijas sujudinančių temų — 
tarkim, ilgai trunkanti bedarbystė, gyvenimas po išsiskyrimo ar 
skyrybų, laidotuvių ir kt. Jei kaip tik tai dabar išgyvenate, jei šiuo 
sunkmečiu jums tai jautri vieta, verčiau venkite pašnekesių su to- 
kiais žmonėmis — potencialiais vampyrais, kurie, labai tikėtina, tik 
pablogins jūsų savijautą. 


1 pavyzdys 

Psichoterapeuto konsultacijos atėjo trisdešimtmetis, jau 12 metų 
studijuojantis ir vis niekaip nebaigiantis studijų. Netrukus turė- 
jo vykti klasės susitikimas. Pacientas labai bijojo pasirodyti klasės 
draugams kaip nevykėlis, tad psichoterapeutas patarė į susitikimą 
nevykti. Buvę klasės draugai juk tikrai pasiteiraus, ar baigė studijas — 
lyg sekdami garsiąja reklama: „Mano namas, mano darbas, mano 
jachta ir kt.“ Pacientas nevažiavo į susitikimą ir vėliau labai džiaugėsi 
pasirinkęs tokį kompromisą. 


2 pavyzdys 

Jūs išsiskyrėte, bet niekas to nežino. Turite būti pasirengusi tinka- 
mai atsakyti į klausimą „Ar jūsų vyro šiandien nebus?, kad nieko 
nenutuokiantis žmogus nevirstų jums šioje situacijoje vampyru ir 
per daug nesujudintų jūsų jausmų. Tad pasirūpinkite apsauga nuo 
nepageidaujamų atakų. 


120 


PROFILAKTINES PRIEMONĖS IR SAVISAUGOS BUDAI 


— Išsiaiškinkite, kokios temos jus žeidžia. 

— Venkite tokių žmonių, kurie pasitaikius progai arba nuolatos 
apie tai kalba. 

— Venkite tokių vietų, kuriose apie tai kalbama. 

— Jei žinote, kad šito jūsų tikrai paklaus, iš anksto parenkite 
tipinį atsakymą. Tada įstengsite atsakyti neįsijautrindamas. 


Energijos vampyrų žodžiai dažniausiai stipriai mus paveikia, nors 
mes nė nesigiliname, ar šis žmogus tikrai suvokia, kas vyksta, ir gali 
emociškai ir dalykiškai įvertinti situaciją — taigi ar yra kompetentin- 
gas spręsti (prisiminkite vampyrą Visažinį). 


Ponas Pėteris yra verslininkas, jam teko atleisti kelis darbuotojus. Jis 
vis galvojo, ką gi atleistieji ir kiti darbuotojai apie jį pasakys. Pas jį 
atėjo keli darbuotojai ir prikišo elgiantis nesąžiningai („Kodėl atlei- 
džiate šiuos žmones?“ ir t. t.). Jo brolis — jis dirba įmonėje, bet pats 
nėra verslininkas - mano, kad reikėjo imtis kitokių priemonių. Kaip 
ir pasakojime apie vampyrą Visažinį (3 skyrius), kompetentingai 
vertinti darbuotojų atleidimą gali tik toks žmogus, kuris ir pats va- 
dovauja žmonėms, o gal net ir verslo įmonei. Bet toks žmogus vengtų 
ber kokių komentarų, nes personalo kaita — tai įprasta verslo įmonių 


tema. 


— Paklauskite savęs, ar jums svarbi tokių kritikų asmeninė 
nuomonė, ir pagalvokite apie savo paties motyvaciją. 

— Paklauskite savęs: „Ką gi žmonės pasakys?" 
Jei galite atsakyti į šį klausimą „Nesvarbu“, vadinasi, kitų 
nuomonė jums - lyg vanduo nuo žąsies. 
Grėsmingiausia, jei nuspręstumėte gintis, teisintis arba 
pradėtumėte ką nors aiškinti - kitas žmogus to nesuprastų. 


O jei ir žodžiai nepadėtų, tuomet įsivaizduokite, kad, vos tik atpa- 
žinęs energijos vampyrą, kaipmat pridedate jam prie kaktos spaudą 
ir įspaudžiate „EV . Nors su šiais žmonėmis veikiausiai ir toliau kas- 
dien matysitės, bet įsivaizduodami ant jų kaktos spaudą EV arba ke- 
purę su EV raidėmis, jūs tuoj pat pasirengsite gynybai ir šis žmogus 
taip lengvai jūsų nepričiups. 


Atsparumo įgijimas paskirstant energiją 


Svarbiausia apsauga — pamatinis imunizavimasis - yra subalansuo- 
tas energijos paskirstymas, tai yra gebėjimas derinti troškimus ir rea- 
lybę. Ankstesniame skyriuje pateiktas Nosrato Peseschkiano sukur- 
tasis energijos paskirstymo modelis grindžiamas būtinybe tolygiai 
paskirstyti energiją keturioms svarbiausioms gyvenimo sritims: „Kū- 
nui - Darbui - Santykiams — Prasmei. Galimi įvairūs šio modelio 
variantai ir taikymo būdai. Derėtų trumpai apibūdinti tris psicho- 
terapijos metodus, skirtus energijos ir laiko sąnaudoms ir troškimų 
įgyvendinimui vertinti. 

1. Energija. Pagal 106 puslapyje pateiktas nuorodas klientas pa- 
prašomas sudaryti savo energijos paskirstymo keturioms gyve- 
nimo sritims schemą. Vienintelis reikalavimas — iš viso tai turi 
sudaryti ne daugiau nei 100 procentų gyvybinės energijos. Tai 
subjektyvus kliento pateikiamas paskirstymas. 

2. Laikas. Savo laiką klientas turi paskirstyti keturioms gyve- 
nimo sritims. Kiek laiko per dieną jis skiria kiekvienai iš šių 
sričių? Ir šiuo atveju pateikiamas subjektyvus savo laiko pa- 
skirstymas. 

3. Troškimai. Koks turėtų būti mano gyvenimas? Kiek energijos 


esu linkęs skirti kiekvienai iš šių sričių norėdamas tai pasiekti? 

Galima interpretacija: idealiu atveju visi trys modeliai turėtų būti 
tapatūs, tai reikštų — dabar aš gyvenu taip, kaip norėčiau; o toms 
sritims, kurios reikalauja daug laiko, skiriu atitinkamai daugiau 
energijos. Dažnai, bet toli gražu ne visada, to pakanka. Dažniausiai 
išryškėja energijos sąnaudų ir tam skiriamo laiko neatitikimas. Tai 
liudija, kad toje gyvenimo srityje, kuriai skiriama daug energijos ir 
mažai laiko, bręsta problema arba konfliktas. Dažniausiai tai yra tar- 
pusavio santykių problema: per vieną namie praleistą valandą išeik- 
vojama tiek energijos ir jėgų, kiek per ištisą darbo dieną. 

Energijos vampyrai beveik visada kėsinasi į mūsų savivertę, tad 
pasinaudoję šiais trimis modeliais kaip prevencinėmis priemonėmis 


galėtumėte gana gerai apsisaugoti nuo antpuolių. 


Kaip elgtis neišvengiamose situacijose 


Jei nori perprasti gyvenimą, liaukis tikėti tuo, ką žmonės sako ir 
ką rašo. Verčiau jau pats stebėk ir pats darykis išvadas. 
A. Čechov, 1860-1904, rusų rašytojas 


Tokie jau yra tie energijos vampyrai — dažniausiai jie užklumpa mus 
staiga ir taip netikėtai, kad dar nesame pasirengę nei gintis, nei bėgti. 
Šį mechanizmą mes jau apibūdinome, tai susiję su negebėjimu pa- 
sakyti „ne“ ir su baime ką nors nuvilti. Ypač susidūrus su tokiomis 
situacijomis, kai apsispręsti reikia nedelsiant ir nėra laiko jokiems 
apmąstymams — štai tada ir patenkame energijos vampyrams į na- 
gus. Pateikiame pamąstymų ir patarimų, kaip elgtis, jei jus staiga už- 


klumpa energijos vampyras. 


Užsipuolimas telefonu 


Kas gi to nėra patyręs? Suskamba telefonas. Nieko pikta neįtarda- 
mas pakeliate ragelį — ir kaipmat turite apsispręsti: giminaičiai no- 
rėtų netrukus užsukti, nors jums tai visai neparanku; bendradarbis 
norėtų užeiti pas jus ir šį tą paaiškinti; draugas nori vestis jus į va- 
karėlį, o jūs nieku gyvu nenorite ten eiti. Patirtis liudija: jei žmogus 


mano, kad turi pasiaukoti, jis vargiai įstengs pasakyti „ne“ ir nustatyti 


125 


galimo ir negalimo ribas. Nors tai sunkus ir ilgai trunkantis darbas, 
to vis dėlto galima (ir reikia) išmokti. Staiga užklupus vampyrui, gali 
pagelbėti vienintelis dalykas — delsimas. Užkluptas telefonu būtinai 
pamėginkite laimėti laiko. Tarkim, pasakykite: „Ar galėčiau paskam- 
binti jums po penkių minučių? Reikėtų žvilgtelėti į kalendorių - da- 
bar po ranka jo neturiu.“ Arba: „Reikėtų paklausti partnerio, ką jis 
ketina veikti. Kokiu numeriu galėčiau jums paskambinti po penkių 
minučių? Delsimas — tai paprastas, bet labai paveikus būdas. Pa- 
dėjęs ragelį, jūs kaipmat nutarsite, sutikti su tokiu prašymu ar ne. 
Tokiais neišvengiamais atvejais reikėtų griebtis nedidelių gudrybių — 


šitaip laimėsite laiko ir lengviau apsispręsite, ką atsakyti. 


Pavieniai užsipuolimai 


Energijos vampyrai visada užklumpa netikėtai. Kaip rodo toliau pa- 
teikiami pavyzdžiai, yra įvairių būdų tai padaryti. 


1 pavyzdys 
Per šventę darbe prie jūsų prisėda viršininkas ir paprašo kelias die- 
nas pagelbėti vykdant projektą: „Miuleri, ateikite pirmadienį iš pat 


ryto pas mane į kabinetą — tada viską ir aptarsime.“ 


2 pavyzdys 

Paskambina uošvė ir pradeda skųstis, kad visą laiką leidžia vienumoj, 
kad niekas jos nemėgsta: „Žinau, jūs labai užsiėmę, o mano proble- 
mos ne tokios jau ir svarbios. Gal ir geriau būtų, jei pasibaigtų mano 


žemiška kelionė. Juk niekas manęs nė nepasigestų.“ 


3 pavyzdys 


Svečių akivaizdoje partneris nemaloniai pašiepia Susaną: „Susana, 

nusišypsok gi pagaliau — tu tokia rimta. Ir vėl apie nesibaigiančius 


darbus galvoji? Liaukis gi pagaliau. 


4 pavyzdys 

Vakare su draugais kažkur susiruošusiam sūnui paaugliui tėvai sako: 
„Mes nedraudžiame tau šįvakar eiti su Svenu ir jo draugais. Bet ta 
kompanija tau netinka. Žinoma, eiti gali, jei taip jau labai nori, bet 


mes nemanome, kad tai į gera. Dar pamatysi.“ 


Energijos vampyrai yra sudėtingos, savotiškos asmenybės, todėl pa- 
tiriant pavienį užsipuolimą nėra jokio patikimo savisaugos būdo — 
viską lemia jūsų pačių nuovoka. 


Patarimai, kaip elgtis neišvengiamose situacijose 


Patarimas Nr. 1: Jei abejojate, sakykite „ne“. Susidūrus su 
vampyrais tai beveik visada padeda. 


1 pavyzdys 

Esate parduotuvėje, ketinate pirkti nešiojamąjį 
kompiuterį. Pardavėjas kaip tik turi tokį nepa- = Gyvenime retai pasitaiko 
prastai gerą daikčiuką ir bando jums įsiūlyti. tokių situacijų, dėl kurių 


Jau 15 minučių vis neatstoja. Nusprendžiate vėliau graužiamės, kad tąkart 


pirkti, bet jau stovint prie kasos jums dingte- = nieko nepadarėme, ir begalės 


li, kad norėjote visai kitokio kompiuterio. Ar tokių situacijų, dėl kurių 


jums pažįstama tokia situacija? Patirtis rodo, paskui labai apgailestaujame, 


kad tuo atveju, kai dvejojate, geriausia saky-= = nes nepaklausę vidinio balso 


ti „ne. Verčiau jau dar kartą nuvažiuokite į pasakėme,taip“. 


miestą, verčiau jau paskambinkite kam nors 

dar kartą, verčiau paskui atsiprašykite — visa tai yra geriau, nei iš 


karto pasakyti „taip, o paskui širsti ir atkentėti už tai. 


2 pavyzdys 


Paradoksas: palyginti 
nesvarbiems dalykams — 


rankinei ar nešiojamajam 


kompiuteriui pirkti — 


dažniausiai skiriame daug 
laiko. O apie mūsų gyvenimą 
lemiančius dalykus — 
pavyzdžiui, partnerio arba 
specialybės pasirinkimą, - 
galvojame palyginti mažai, 
mūsų sprendimus nulemia 
socialinis spaudimas ir kitų 


žmonių lūkesčiai. 


Marina (35-erių sekretorė) prisimena didįjį 
savo gyvenimo įvykį: „Tuomet, kai prieš penkio- 
lika metų stovėjau civilinės metrikacijos įstai- 
goje ir kai tarnautojas manęs paklausė, ar noriu 
tekėti už šio vyro, iš tikro norėjau pasakyti „ne“. 
Mano širdis taip stipriai plakė, kad nuogąsta- 
vau jos dūžius išgirsiant ir kitus. Bet tada tariau 
sau — negali dabar ištarti „ne. Ką gi žmonės pa- 
sakys? Be to, man pagailo sužadėtinio, mums 
už nugarų stovinčių nekantraujančių giminių ir 
visų sukviestųjų svečių. Negi dabar imsi ir viską 
atšauksi. Ir pasakiau „taip. Bet mudviejų nesu- 
tarimai prasidėjo iškart po vestuvių, taigi prieš 
metus, nors turime du mažus vaikus, išsiskyrė- 
me. Reikėjo dar tada pasakyti „ne“ 


Patarimas Nr. 2: Išsiaiškinkite, kurį mygtuką spusčioja energijos 


vampyras. 


Gana dažnai be ilgų apmąstymų suprantame, kodėl vienas ar kitas 


žmogus ir vėl tave pričiupo. Paklauskite savęs: 


— Kurį mygtuką spusčioja vampyras? 


— Kurią mano silpnybę jis / ji perprato? 


— Arjis pasinaudoja tuo, kad mano savivertė menka? 


— Ar jis kritikuoja mano išvaizdą — tai, dėl ko ir pats kenčiu, nes 


jau kelis kilogramus priaugau? 

— Arjis sujudino senas žaizdas? 
— Arjis dedasi užjaučiantis? 


Patarimas Nr. 3: Apsiginkluokite žodžiais. 


Kaip minėta skyrelyje „Venkite tauškalių“ (žr. p. 120), teigti — tai pa- 
tikimas būdas išvengti nemalonių situacijų. 

Visi mes turime jautrių, pažeidžiamų vietų, tad vertėtų iš anks- 
to pasirengti netikėtiems susidūrimams su vampyrais — pagalvoti, 
ką atsakyti, kaip atsikirsti, tuomet bendraudami su jais nesutriksite. 
Metę paveikų teiginį, tapsite padėties šeimininku ir nebe taip jautriai 
reaguosite į užsipuldinėjimus. Štai pavyzdys. 

Sėkmingai dirbanti vadybininkė kaskart, išgirdusi jai sakant „tikra 
moteris, vis susierzindavo, tad pradėjo analizuoti kodėl ir —- dar ir ne 
iki galo šitai perpratusi — sugalvojo gerą teiginį: „Veikiausiai tikėjotės 
čia dirbsiant vyrą ir nusivylėte, kad dirbu aš. Bet esu įsitikinusi, kad 
dabar mūsų bendradarbiavimas vyksta labai sklandžiai.“ 

Patarlės, priežodžiai, sentencijos taip pat priskiriami teiginiams. 
Tai yra paveiku, stverdamasis jų paimate vadžias į savo rankas. Prie- 
žodis tampa savotišku tarpininku, kartais net oro pagalve — išgirdę jį 
žmonės liaujasi svaidytis žodžiais. 


Skaitant pranešimą. Dvi situacijos 

A. Įpusėjus pristatymui, pasirodo susivėlinęs klausytojas — sprau- 
džiasi tarp kėdžių, salė sujunda. Ramybės drumstėjas blaško jūsų 
klausytojų dėmesį, tad kodėl gi nesiėmus priemonių, sakykim, tars- 


telint: „Jūs nė kiek nepavėlavote - tai mes per anksti pradėjome. 


B. Jūs skaitote pranešimą. Maždaug po valandos iš salės išeina keli 


žmonės. Labai tikėtina — tokiais atvejais dažniausiai taip ir būna, — 

kad nustosite pasitikėjimo savimi. Nes klaidingai pamanęs išleisite iš 
akių 90 procentų vis dar norinčių jūsų pranešimo klausytis žmonių. 
Užuot sutelkę dėmesį į juos, jūs sukate galvą: „Gal pranešimas nuo- 
bodus? Gal jiems nepatiko? Kodėl jie išėjo?“ Jūs pastebite, kad salė 
subruzdo, reikėtų, nors ir neplanavote, pertraukėlės. Kodėl gi nepa- 
siūlote: „Visi mes žinome, kaip svarbu darbą kaitalioti su poilsiu. Lig 
šiol jūs taip įdėmiai klausėtės, tad gal vertėtų padaryti pertrauką? 
Kokios pertraukos norėtumėte — rytietiškos ar vakarietiškos? Ar 
žinote, kuo jos škiriasi? Tada trumpai paaiškinkite, kad Vakaruo- 
se penkių minučių pertrauka tikrai penkias minutes ir tetrunka, o 
Pietų kraštuose ji ištįsta iki dešimties—penkiolikos minučių. „Kokios 
pertraukos dabar norėtumėte?“ Šitaip jūs leidžiate klausytojams 
spręsti patiems ir sužinote, kad dauguma iš jų nori pertraukos arba 
kad iš salės išėję žmonės tebuvo pavieniai atvejai. Yra toks posakis: 
„Vadovauja tas, kuris klausia. 


Geriausia gynyba - puolimas. Jūs arba vadovaujate vyksmui, 
arba paklūstate jam (vadovavimui). Taigi: vadovauja tas, kuris 
klausia! 


Metaforiški posakiai ypač tinka atsikirsti į lėkštas pastabas. 

Tinai 39-eri, ji išteka — pagaliau. Beveik niekas iš jos pažįstamų to 
jau nesitikėjo. Per vestuves prie jos vis eina pažįstami, tolimi giminai- 
čiai ir sako: „Na, pagaliau susiradai savąjį. Buvome beprarandą viltį 
Negi ji dabar turėtų kiekvienam pasakotis savo gyvenimą? Atsiginti 
vampyrų gaujos galima tik metus kokį akibrokštą — šiuo atveju buvo 
griebtasi kinų išminties: „Mokytojas ateina tada, kai mokinys yra pa- 
sirengęs. O dabar pagalvokite, katras iš mudviejų — mano vyras ar 
aš — yra mokinys, o katras —- mokytojas. Kol vampyrai bandė susi- 
vokti ir susieti posakį su situacija, Tina apsisuko ir nuėjo sau. Gauja 


stovėjo lyg šaltu vandeniu perlieta. 

KAIP ELGTIS NEIŠVENGIAMOSE SITUACIJOSE 


Sustabdykite vampyrą. Jei, kad ir ką darytumėte, niekas 
negelbsti, turėtumėte įsisąmoninti, kad tas Žmogus yra 
energijos vampyras, ir apsiginkluoti kovai su juo. Dabar juk jau 
žinote, kaip kai kurie žmonės geba išsunkti kitus, ko galima 
tikėtis, kai jie elgiasi kaip tinkami. 


Savianalizė. Vampyravimo testas 


Daugelis žmonių, užuot ką nors keitę, linkę 
verčiau pakentėti. 


Liaudies išmintis 


Ar aš traukiu vampyrus? 


Dabar jau žinome, kad energijos vampyrai užklumpa netikėtai — gali 
pasirodyti bet kur ir bet kada. Dėl savisaugos būtų pravartu savęs 
paklausti ir išsiaiškinti, ar jūs traukiate vampyrus, tai yra ar esate tik- 
ros, o gal nevisiškai tikros aukos, gal jus tik kartkartėmis užsipuola 


vampyrai, gal jūs „siunčiate signalus“, ir vampyrai juos pagauna. 


Ar jums vis kyla tokių minčių: 


„Kodėl vampyrai vis mane susiranda? Juk aplinkui daugybė žmo- 


“ 


nių. 

„Kodėl traukiu nesugyvenamus žmones? 

„Visi mano pažįstami vyrai (ar moterys) turi problemų arba yra jau 
vedę (ištekėjusios). 

„Kodėl vis užtaikau ant nesugyvenamo viršininko?" 
„Ką ne taip darau, kad man vis šitaip nutinka? 
„Mane persekioja nesėkmės. 


„Šitie visad mane išsunkia. 

„Šitie lyg varnalėšos kimba prie manęs. 


„Jaučiuosi lyg šiukšliadėžė. Visi man sukrauna savo šiukšles.“ 


Jei jums išsprūsta tokių posakių, vadinasi, esate galima auka, tai 
yra jums gresia vampyrų išpuoliai! Žmogus, kurio smegeninėje kir- 
ba tokios mintys, siunčia tokius signalus, kurie liudija susitaikymą 
su aukos vaidmeniu ir atitinkamą elgesį. Tai vyksta nesąmoningai. 
Analizuojant savo elgesį, derėtų perprasti šiuos signalus — tik šitaip 
įstengsite atsikratyti aukos vaidmens. 


Kokius signalus aš siunčiu, arba Kada energijos vampyrai mane 


Kaip vertinu savo savivertę? 


2. | Ar abejoju savo gebėjimais? 

Ar pastebiu anksčiau nepastebėtų savo silpnybių? 


Ar dažnai sulaukiu tokių pastabų, kurios žeidžia mano 


3, 


silpnąsias vietas? 

Ar jautriai išgyvenu sunkumus, nestabilumą (pvz 
skyrybas)? 


Ar su energijos glemžikais dažniau susiduriu tada, kai 


išgyvenu sunkmetį? 


Ar savo gyvenimu esu veikiau nepatenkintas? 


2. | Ar dažnai ką nors įrodinėju sau, o kiti tai perpranta? 


Ar kartais pagalvoju, kad reikėtų atsisakyti to, ko ilgą 
laiką neįstengiau įveikti? 


— 
a 

Pirmiausia turėtumėte panagrinėti tuos klausimus, į kuriuos atsakė- 


te „taip / labai dažnai / stipriai. 


A pavyzdys. Analizė 

Į aštuntą klausimą jūs atsakėte „labai“. 

Veikiausiai jūs pernelyg lengvai pasiduodate kitų įtakai, tai yra nesa- 
te linkęs pats spręsti, todėl energijos vampyrams, tarkim, vampyrui 
Pinklių Rezgėjui, tampate lengvu grobiu. O dabar paklauskite pats 
savęs, ar jums nėra sunku, kai už jus kiti sprendžia. Jei taip, turėtu- 
mėte padirbėti su savimi. 


B pavyzdys. Analizė 

Į antrą klausimą jūs atsakėte „labai“. 

Gali būti, kad nuolat abejodamas savo gebėjimais kitiems žmonėms 
galite virsti vampyru „Na Taip, Tačiau“ (žr. 3 skyrių). Be to, galite 
tapti bet kurio tipo vampyro auka. 


Pateikiame keletą patarimų, kaip koordinuoti savo veiksmus ir ilgai- 
niui įgyti patikimą apsaugą nuo vampyrų ir atsparumą jiems. 

— Išsiaiškinkite, kokį pamatinį konfliktą išgyvenote vaikystėje ir 
dar kartą patyrinėkite 5 skyriuje apibūdintus psichologinius 
mechanizmus. 

— Apmąstykite, kokią tėvų meilę patyrėte — besąlygišką ar sąly- 
gišką. 

— Panagrinėkite: esate veikiau savarankiškas ar nesavarankiškas 
žmogus. 

— Surašykite anksčiau patirtus jus sekinusius įvykius ar situacijas 
ir pamąstykite, kaip ateityje mėgintumėte dorotis su tokiomis 


situacijomis. 

Ar esu kitiems energijos vampyras? 


Pasak Transilvanijos padavimo, tas, į kurį vampyras suleido dantis, 
ir pats tampa vampyru! Ši ištarmė tinka ir mūsų laikams. Tarkim, 
daugelis žmonių, gink Dieve, nenorėtų būti panašūs į savo tėvus. Kai 
kam iš jų išties pavyksta atsisveikinti su tėvų namais ir tapti savaran- 
kiškiems. Bet daugelis, užuot nuodugniau, o svarbiausia — sąžiningai 
panagrinėję savo pačių elgseną, vis kritikuoja ir smerkia tėvus. Ta- 
čiau derėtų susikurti savo pačių nuostatas — tokias, kurios stiprintų 
savo paties savivertės pojūtį. Juk vadinamasis imunitetas įgyjamas 
tik nuosekliai analizuojant savo gyvenimą. 


Pratimas 
Įsivaizduokite, kad jūsų partneris, jūsų šeimos nariai, jūsų giminės, 
pažįstami, jūsų kolegos, bendradarbiai ir jūsų viršininkas paprašo- 
mi išvardyti visus savo energijos vampyrus, galbūt sudaryti jų sąrašą. 
Jeigu taip — kaip jie apibūdintų jus? Vampyrų tipų, kaip matėte, yra 
daugybė. Ar gali būti, kad kieno nors energiją ir jūs glemžiatės? Jei 
apmąstytumėte, kas jus laiko nesugyvenamu, energiją besiglemžian- 
čiu žmogumi, būtų gana nesunku nustatyti, ar ir kitus žmones jūs 
taip pat veikiate. 

Pateikiame pavyzdžių, liudijančių, kad žmonės, kurių nė neįtar- 
tum turint tokių savybių, kai kam gali virsti energijos vampyrais. 

— Mama, kuri vaikams visada turi laiko ir noriai dalyvauja jų gy- 
venime, bet dar nė vieno savaitgalio nėra palikusi jų vienų su 
tėvu (vadovaudamasi taisykle: „Jie gi badautų, jei manęs šalia 
nebūtų? ), vertinama kaip energijos vampyrė. Juk ir tėvas dieną 
kitą galėtų pabūti su vaikais vienas pats, net jei tektų misti spa- 
gečiais ar „McDonalds“ maistu. 

— Darbuotoją, kuris negaišuoja nė su vienu darbu, kurio rašoma- 
sis stalas nepriekaištingai sutvarkytas, kuris nedelsdamas atsa- 

ko į elektroninius laiškus ir t. t., bendradarbės ir bendradarbiai 
laiko sunkiai sugyvenamu žmogumi. 

— Pažįstamą, kuriam (pažiūrėti) puikiai sekasi, kuris problemų, 
regis, nė neturi ir nuolatos tik šypsosi, kiti žmonės ilgainiui pra- 
deda laikyti nesugyvenamu žmogumi. 

— Viršininką, kuris kas mielas rytas ateina į biurą pirmas ir išeina 
paskutinis, bendradarbiai laiko energijos vampyru. Kiekvienas 
vėliau atėjęs ar anksčiau išėjęs jaučiasi prasikaltęs — jį graužia są- 
žinė. Kad viršininkas gal darboholikas, kad išsiskyrė su žmona 
ir dabar jam vien darbas terūpi — dėl to galvos niekas nesuka. 

— Namų šeimininkę, kuri neapsikentusi su tokiu gyvenimu nuo- 
lat priekaištauja sutuoktiniui („Tu realizuoji savo gebėjimus, o 
aš tik sauskelnes keičiu. ), šis laiko energijos vampyre. 

— Vyras, kuris 20 metų klausiamas, kaipgi praėjo diena, kas mie- 
14 dieną mesteli: „Nė neklausk. Kaip visada — siaubingai. ; arba 
moteris, kuri kas vakaras vien apie vaikus, tėvų vakarus moky- 
kloje, kaimynus ir kt. tekalba — tokie žmonės savo partneriams 


yra energijos vampyrai. 


Savianalizei būtinas savarankiškumo ir nesavarankiškumo suvokimas. 
Tai darant nepaprastai svarbi savo paties ir kitų elgsenos analizė — 
sudėtinga ir paini, tačiau neišvengiama. Svarbu išsiaiškinti, kaip tu 
pats save vertini ir kokių jausmų sukeli kitiems žmonėms - palanku- 


mą, nepritarimą, erotinį potraukį, abejingumą, susidomėjimą ir kt. 


Šiuokart jums pagelbėtų tokie pratimai: 

1. Kokių jausmų, jūsų manymu, sukeliate pirmą kartą jus matan- 
tiems žmonėms? Įsivaizduokite, įeinate į salę, kurioje žmonės 
klausosi pranešimo. Jūs pavėlavote, dabar tenka brautis tarp kė- 
džių — visi sužiūra, klausosi. Kokių jausmų (nevertinant to, kad 


atėjote pavėlavęs) sukeliate žmonėms? 

2. Kokių jausmų, jūsų manymu, sukeliate jus pažįstantiems žmo- 
nėms — draugams, giminaičiams, kolegoms? Ar jie džiaugiasi 
jus matydami, o gal tik iš mandagumo su jumis apsikenčia? Ar 
šie žmonės būdami su jumis gerai jaučiasi, yra emociškai sau- 
gūs, gera jiems su jumis ar veikiau ne? Ar žmonės jums atsive- 
ria, ar niekieno neverčiami išsipasakoja savo problemas? O gal 
veikiau ne? 


Taigi iš tiesų tėra vienas būdas tobulinti savo paties suvokimą — su- 
laukiant garbingo atsako iš gebančiojo tai padaryti, tai yra kompe- 
tentingo, gebančio spręsti. Kaip minėjome, yra labai nedaug žmonių, 
iš kurių sulaukiame garbingo atsako, dar mažiau tokių, kurie turi 
sveikos nuovokos tai padaryti. Jei kada nors gyvenime tokių retų 
žmonių sutiktumėte, saugokite juos kaip savo akį — jie skatina jus 
tobulėti. 

Tarkim, sutikote tokį žmogų. Paklauskite, kaip jis vertina jus. Ko- 
kių jausmų jam sukėlėte, kai pirmą kartą jus pamatė? Pateikiame 
akivaizdžiai tai paliudijantį pavyzdį. 

Lukas (43-ejų, banko tarnautojas) yra renkamos susivienijimo ta- 
rybos narys. Tarybos posėdžiai vyksta kas mėnesį. Tarybą sudaro de- 
vyni žmonės, bet pasitarimuose daugiausia reiškiasi Lukas — jis nuo- 
lat prašo žodžio, o gavęs jį dažniausiai reiškia neigiamas pastabas, 
stveriasi manipuliacijų ir šitaip tik gaišina laiką. Tarybos narius — 
visi jie čia dirba visuomeniniais pagrindais — tokie pasitarimai tik 
išvargina ir tampa jiems atgrasūs. Visi be išimties tarpusavy jie jau 
yra pasišnekėję apie Luką, bet su juo pačiu nė vienas nedrįso atvirai 
pasikalbėti. Niekas nenori turėti su juo reikalų. Kaip tyčia šiam su- 
sivienijimui priklausė ir vienas psichoterapeutas — apie šią problemą 
jis prabilo jau per pirmojo posėdžio pertrauką. Tada ir paaiškėjo, kad 
tai žeidžia visus tarybos narius, bet nė vienas iš jų nedrįsta Lukui 


atvirai to pasakyti. Viename posėdyje Lukas negalėjo dalyvauti dėl 

darbo reikalų. Jam buvo labai gaila, lig tol nebuvo praleidęs nė vieno 

posėdžio — o kas, jei bus kas nors be jo nuspręsta. Jam nedalyvaujant 

posėdis vyko labai produktyviai, ramiai, darniai, namo visi išėjo la- 

bai patenkinti, pasiryžę naujiems darbams. Kitame posėdyje Lukas 

jau dalyvavo. Praėjo vos pusvalandis, ir visi įsitikino, kad tai jis, o ne 

kas kitas drumsčia ramybę — tvyrojo baisi įtampa, net agresija pra- 

siverždavo, daugelis dalyvių tylėjo ir palinkę prie savo užrašų kažką 

piešinėjo. Ir pagaliau Lukas prisiprašė garbingo atsako — jis gavo, ko 

nusipelnęs. Pradėjo garsus žmogus, o paskui vienas po kito, jie iš- 

drožė Lukui: „Praėjusią savaitę, kai tavęs nebuvo, posėdis vyko labai 

sklandžiai. Bet vos tu pasirodei — ir sutarimo kaip nebūta. Tai viskas 

per tave. Nebenorime daugiau šitaip dirbti. Arba tu prisitaikai prie 

kitų, arba leki iš tarybos.“ Lukas buvo taip priblokštas, kad — pirmą 

kartą — prarado kalbos dovaną. Trumpai tariant, kitame posėdyje jis 

buvo nebeatpažįstamas. Be abejo, kartkartėmis jis pratrūkdavo, bet 

jau nebe taip stipriai kaip anksčiau. Pabaigoje įdomus pastebėjimas: 

tarybos nariai negalėjo taip lengvai išmesti Luko iš tarybos — tary- 

bos nariai gali būti šalinami tik tarybos susirinkimo sprendimu. Bet 

grupės spaudimas („prisitaikyk arba daugiau nebepriklausysi mūsų 

grupei ) šįkart buvo paveikus. Lukas pirmą kartą sulaukė atsako — 

patyrė, kaip kiti žmonės jį vertina. Jo žmona, savaime suprantama, 

per visus tuos metus negalėjo duoti jam atkirčio. Jis buvo viršininkas, 

tad atsako iš bendradarbių tikėtis irgi negalėjo — bent jau teoriškai, 

nes kuris gi viršininkas taip pasitiki savimi, kad 

įstengtų reikalauti iš bendradarbių vertinimo, 

juolab skatintų juos tai daryti? Kuris gi viršininkas taip 
Jei suvokėte, kad jūs pats esate energijos pasitiki savimi, kad įstengtų 

vampyras, tada teks smarkiai padirbėti. Pa- reikalauti iš bendradarbių 

klauskite savo artimo, ar ir jis, kaip ir jūs, mano, vertinimo, juolab skatintų 

kad kartais esate ne visai sugyvenamas (žodžių juos tai daryti? 


„energijos vampyras“ verčiau jau nevartokite). 

Kartu judu galėtumėte aptarti, ką reikėtų daryti, o jūs pats, be abe- 
jo, turėtumėte nuodugniai apmąstyti savo paties poelgius ir ilgainiui 
nustoti būti kam nors energijos vampyru. 

Apmąstykite ir tai, ar kartais reikšdami griežtas pastabas kitiems 
nesistengiate pastiprinti savivertės pojūtį. Kaip yra su jūsų saviverte? 
Ar jums labai reikia kitų žmonių pritarimo ir ar ne todėl kartais da- 


rote spaudimą kitiems žmonėms? 


Kas dabar? 


Keltuvu iki laimės niekas neužkels. 
Teks lipti laiptais. 


Gyvenimiška išmintis 


Manau, perpratote šį reiškinį ir, geriau suvokę vieną ar kitą išgyventą 
situaciją, pajutote palengvėjimą. Knyga turbūt paskatino pamąstyti 
ir apie tai, kaip ateityje derėtų elgtis. Dabar gal net ketinate ką nors 
keisti — savo stipriąsias savybes, dėl kurių tampate kitiems vampyru, 
kiek sušvelninti, o silpnybių pamėginti atsikratyti. 

Tik nemanykite, kad šios knygos autoriai negalėtų būti energijos 
vampyrai arba kad energijos vampyrams jie yra atsparūs. Vienas iš jų 
rašydamas šią knygą susivokė, kad jo tėvai buvo Vampyrai Paminklų 
Garbstytojai, o jis pats dabar nuolat pavirsta vampyru Aukštalipiu. 
Ar tai reiškia, kad jis baisus žmogus? Kai kam jis toks ir atrodo, o ki- 
tiems nė nekliūva. Bet staiga susivoki, kad tai natūrali ir netgi logiška 
seka, jei žmogus dirbdamas nepaiso jokių ribų ir yra pernelyg reik- 
lus savo bičiuliams, nepaprastai susierzina susidūręs su Paminklų 
Garbstytojais, nes laiko juos tikrais stabdžiais. Tad ir paaiškėja, kaip 
šis žmogus tapo vampyru Aukštalipiu — ogi iš visų jėgų priešinda- 
masis tėvams Paminklų Garbstytojams, kurių jis kitaip nė neįsivaiz- 
duoja, tik einančius per gyvenimą įsistvėrus rankinį stabdį. 

O jei išnarplioję viską susivoktumėte, kad jūs pats esate vieno iš 
apibūdintųjų tipų vampyras, veikiausiai imtumėtės perkratinėti savo 
gyvenimą ir gal net pradėtumėte dėl ko nors atgailauti. Bet tik neper- 
sistenkite su atgaila — verčiau pagalvokite apie ateitį ir patyrinėkite 
savo santykius su bendradarbiais ir artimaisiais. Galbūt suvoksite 
vieną ar kitą žmogų tapus auka ir suprasite, kodėl bendraujant su 
juo jums kyla problemų. Niekada nevėlu koreguoti, o gal net visiškai 
pakeisti savo elgseną. 

Gali būti ir taip, kad jums būdingas tik vienas kitas vampyro po- 
žymis, kad turite polinkį į vampyravimą ir tai pasireiškia tik epizo- 
diškai. Šioje knygoje siekta kuo aiškiau apibūdinti vampyrus, tad 
spalvos buvo sutirštintos — pateikta vien juoda ar balta. Pustoniai ar 
pavieniai požymiai galėjo ir praslysti pro akis. Vienas iš autorių pa- 
žįsta žmogų, kuris turi vampyro Pinklių Rezgėjo, vampyro Visažinio 
ir vampyro Aukštalipio savybių. Jųdviejų draugystė truko penkerius 
metus — paskui auka nutraukė šiuos nelygiaverčius, sekinančius ry- 
šius. | 

Ir dar prašyčiau neįsivaizduoti, kad autoriai savęs neriboja. Idea- 
lus žmonių bendrabūvis — tai bendravimas susivaldant, kiekvieno 
iš jų gebėjimas tolygiai derinti racionalų mąstymą ir emocinę raiš- 
ką. Žmogui privalu ir duoti, ir imti — jei įgustume gyventi tolygiai 
derindami tuodu dalykus, nereikėtų kalbėti apie vampyrus. Tokios 
pusiausvyros sąmoningai ar nesąmoningai žmonės siekia per visą 
savo gyvenimą — tai liudija taktiškas, pagarbus bendravimas tiek su 
bendradarbiais, tiek su namiškiais. Derėtų įgusti toleruoti kito žmo- 
gaus silpnybes. Juk silpnybių turi kiekvienas. Toleruoti jas ir padėti 
paversti stiprybėmis — štai ko reikėtų siekti. Pasitikrinkite, ar tole- 
rantiškas esate. 

Žmogus per gyvenimą patiria įvairių dalykų. Gali nutikti ir taip, 
kad tam tikru gyvenimo tarpsniu savo draugui mes tapsime vam- 
pyru. Jei draugystė tvirta, o draugas tolerantiškas, draugystė atlai- 
kys ir šį išbandymą, o auka, vis mygdama energijos vampyrą, gal net 
padės jam įveikti sunkmetį. Taip žmonių tarpusavio santykiai klos- 
tytųsi idealiu atveju. Jei tais gyvenimo tarpsniais, kai neįstengiame 
keisti aplinkybių, jaučiamės nesavarankiški, derėtų pasimokyti ir to- 
lerancijos. Yra tokių situacijų, kuriose, nors ir išsaugome tam tikrą 
savarankiškumą — taigi mums negresia tapti auka, — vis dėlto, kad 
ir kaip tuo bjaurėtumės, prarandame savarankiškumą. Savarankiš- 


kiems žmonėms irgi derėtų išsaugoti pusiausvyrą, nes persistengus 

kyla grėsmė prarasti gebėjimą bendrauti! Daugelis šiuolaikinių porų 
nė nepatiria tarpusavio konfliktų — tiesiog du žmonės yra pernelyg 
savarankiški. Pavieniui gyvenantys žmonės ilgainiui praranda gebėji- 
mą arba norą domėtis savo artimu, aiškintis jo keistybes. 
Perskaičius šią knygą jums gali atrodyti, kad ėmęsi intensyvios sa- 
virefleksijos susidursite su sunkiai įveikiamais darbais. Galbūt suvo- 
kėte jus žeidžiančių dalykų - kad visą gyvenimą, nors niekad apie tai 
nė nepagalvojote, buvote auka. Ir šiuo atveju autoriai pabrėžia būti- 
nybę pažinti save — ir moko, kaip daro jie patys, pasišaipyti iš savęs! 
Atsparumą vampyrams tenka stiprinti visą gyvenimą. Darykite tai 
lyg sportuodami - jei kasdien mankštinsitės, bus tik geriau. Vampy- 
rų vis tiek neišvengsite — kitaip nė nebūna, - tad kas mielą dieną stip- 


rinkite savarankiškumą. Verta tai daryti! Juk tai jūsų gyvenimas! 


Apmąstymai skatina apmąstymus. 


Antoine de Saint-Exupėry 


Gal norėtumėte papasakoti mums savo istoriją? Mielai ją paskaitytu- 


me. Informacija ir autorių kontaktai 


WwwWw.psychovampire.com 

